ജാഗ്രത! ഓണ്‍ലൈന് സാമ്പത്തിക തട്ടിപ്പ് ; കേരള പൊലീസിന്‍റെ പുതിയ അന്വേഷണ വിഭാഗം ബുധനാഴ്ച മുതല്\nHome KERALA ജാഗ്രത! ഓണ്‍ലൈന് സാമ്പത്തിക തട്ടിപ്പ്; കേരള പൊലീസിന്‍റെ പുതിയ അന്വേഷണ വിഭാഗം ബുധനാഴ്ച മുതല്\nകേരള പൊലീസില് സാമ്പത്തിക കുറ്റാന്വേഷണ വിഭാഗം അടുത്ത ബുധനാഴ്ച യാഥാര്‍ത്ഥ്യമാവുകയാണ്. പുതിയ സാമ്പത്തിക കുറ്റാന്വേഷണ വിഭാഗത്തിന്‍റെ ഉദ്ഘാടനം വരുന്ന ബുധനാഴ്ച മുഖ്യമന്ത്രി പിണറായി വിജയൻ നിര്‍വഹിക്കും.\nസാമ്പത്തിക കുറ്റകൃത്യങ്ങള് അന്വേഷിച്ച് മുൻ പരിചയമുള്ള പൊലീസ് ഉദ്യോഗസ്ഥരെയാണ് ഈ വിഭാഗത്തില് നിയമിച്ചിരിക്കുന്നത്. 226 തസ്തികകള് ഈ വിഭാഗത്തിലേക്ക് അനുവദിച്ചിട്ടുണ്ട്. ഹെഡ്‌ക്വാർട്ടേഴ്‌സ് എഡിജിപിയുടെ നേതൃത്വത്തിലും നോർത്ത്, സൗത്ത് മേഖലകളിൽ ഡിഐജിമാരുടെ നേതൃത്വത്തിലും നാല് റേഞ്ചിൽ എസ്‌പിമാരുടെ നേതൃത്വത്തിലും മുതിര്‍ന്ന ഉദ്യോഗസ്ഥര് പുതിയ അന്വേഷണ വിഭാഗത്തെ നിയന്ത്രിക്കും.\nകൊല്ലം കോളേജ് ജംഗ്ഷനില് ഒരു കമ്പ്യൂട്ടര് ഷോറൂം നടത്തുന്ന ശ്രീജിത്ത് കഴിഞ്ഞ ഒക്ടോബറില് വലിയൊരു സാമ്പത്തിക തട്ടിപ്പിന് ഇരയായിരുന്നു. ഒക്ടോബര് 17 ന് പുലര്‍ച്ചെ 6.15 ന് ശ്രീജിത്തിന്‍റെ എസ്ബിഐയുടെ ക്രെഡിറ്റ് കാര്‍ഡില് നിന്നും അഞ്ച് തവണ പണം പിൻവലിച്ച് ഓണ്‍ലൈൻ വ്യാപാര സൈറ്റായ ഫ്ലിപ്പ്കാര്‍ട്ടില് നിന്ന് അജ്ഞാതൻ 75000 രൂപയ്ക്ക് സാധനം വാങ്ങി. ശ്രീജിത്തിന്‍റെ മൊബൈലിലെ ഒടിപി നമ്പര് വിദഗ്ദമായി ഹാക്ക് ചെയ്തായിരുന്നു തട്ടിപ്പ്. എട്ട് തവണ പണം പിൻവലിക്കാൻ ശ്രമിച്ചെങ്കിലും അഞ്ച് തവണ മാത്രമേ വിജയിച്ചുള്ളൂ. കൊല്ലം സൈബര് പൊലീസിന് അന്ന് തന്നെ ശ്രീജിത്ത് പരാതി നല്‍കി. ഏഴുമാസമായിട്ടും ഒരു തുമ്പും നമ്മുടെ സൈബര് പൊലീസിന് ലഭിച്ചില്ല. ഫ്ലിപ്പ്കാര്‍ട്ടില് നിന്നും എസ്ബിഐയില് നിന്നും വിവരം ലഭിക്കുന്നില്ലെന്നാണ് ശ്രീജിത്തിനോട് കൊല്ലം സൈബര് പൊലീസ് നല്‍കുന്ന മറുപടി. സമാനമായ തട്ടിപ്പിനിരയായ ഇന്ത്യയിലെ നിരവധി പേരെ ഉള്‍പ്പെടുക്കി വാട്സ്ആപ്പ് കൂട്ടായ്മ ഉണ്ടാക്കി, തട്ടിപ്പിനെതിരെ പോരാട്ടം നടത്തുകയാണ് ശ്രീജിത്ത്.\nആള്‍ബലമില്ലാത്തതും സാങ്കേതിക സംവിധാനത്തിന്‍റെ അപര്യാപ്തതയും സൈബര് രംഗത്തെ പ്രഗത്ഭരായ ഉദ്യോഗസ്ഥരുടെ കുറവുമാണ് കേരള പൊലീസിന് സാമ്പത്തിക കുറ്റകൃത്യങ്ങള് അന്വേഷിക്കുന്നതില് നേരിടുന്ന പ്രധാന വെല്ലുവിളി. സംസ്ഥാന ഡിജിപിയുടെ പേരില് വരെ ഓണ്‍ലൈൻ തട്ടിപ്പ് നടക്കുന്ന സംസ്ഥാനമാണ് കേരളം. ഡി.ജി.പിയുടെ പേരില് വ്യാജ വാട്സ് ആപ്പ് അക്കൗണ്ട് ഉണ്ടാക്കിയാണ് കൊല്ലം സ്വദേശിനിയുടെ പക്കല് നിന്ന് ഇക്കഴിഞ്ഞ മാര്‍ച്ചില് 14 ലക്ഷം നൈജീരിയൻ സ്വദേശി തട്ടിയത്..ഡിജിപി ആയതിനാല് മൂന്ന് ദിവസത്തിനകം കേരള പൊലീസ് സര്‍വശക്തിയുമെടുത്ത് പ്രതിയെ പിടിച്ചു. എന്നാല് സാധാരണക്കാരായ എത്രയോ പേര്‍ക്കാണ് ഇത്തരം കേസുകളില് നീതി ലഭിക്കാത്തത്. നേരത്തേ ക്രൈംബ്രാഞ്ചിന് കീഴിൽ ഡിഐജിയുടെ നേതൃത്വത്തിൽ ‘ഇക്കണോമിക് ഒഫൻസ് വിങ്’ ഉണ്ടായിരുന്നെങ്കിലും ഫലപ്രദമായിരുന്നില്ല.\nAlso Read : വിയറ്റ്നാം യുദ്ധത്തിന്റെ ഇര; 59-ാം വയസില് ചികിത്സ പൂര്‍ത്തിയാക്കി കിം\nPrevious articleരജിഷയ്ക്കൊപ്പം ശ്രീനിവാസന്; കീടത്തിന്‍റെ പുതിയ സ്നീക്ക് പീക്ക് വീഡിയോ പുറത്തുവിട്ടു\nNext articleആ ബെഡ്‌റൂം സീൻ റത്തീനയും പാർവതിയും കൂടി ആദ്യം എനിക്ക് ചെയ്ത് കാണിച്ചു , എന്റെ ഉള്ളിൽ നല്ല ആശങ്കയുണ്ടായിരുന്നു- അപ്പുണ്ണി ശശി\nപേരാമ്പ്ര ചാലിക്കരയില് ബസ്സും കാറും കൂട്ടിയിടിച്ച് നാല് പേര്‍ക്ക് പരിക്ക്, രണ്ടുപേരുടെ നില ഗുരുതരം\nവധുവിനെ ആവശ്യമുണ്ടെന്ന് നാട് ഒട്ടാകെ പോസ്റ്ററൊട്ടിച്ച് യുവാവ്; വൈറലായി യുവാവിന്റെ വിവാഹ പോസ്റ്റർ\nവൈറ്റമിൻ ഡിയുടെ കുറവ് ഈ രോഗത്തിനുള്ള സാധ്യത വർദ്ധിപ്പിക്കുന്നു\nഅഗ്നിപഥ് പദ്ധതി പ്രകാരം റിക്രൂട്ടമെന്റ് നടപടികള് ആരംഭിച്ച് ഇന്ത്യന് എയര്‍ഫോഴ്‌സ്\nഡല്‍ഹിയിൽ പെട്ടെന്നുണ്ടായ കാറ്റിലും മഴയിലും വ്യാപക നാശനഷ്ടം; മണിക്കൂറിൽ എഴുപത് കി.മീ വേഗത്തിൽ വീശിയ കാറ്റിൽ നിരവധിയിടങ്ങളിൽ മരങ്ങൾ...\nനഗര പ്രലോഭനങ്ങളിൽ വീണ നായികയായി കനിഹ; ‘പെര്‍ഫ്യൂം’ട്രെയ്‍ലര് പുറത്ത്\nഗൂര്‍ഖയുടെ പുതിയ പതിപ്പ് വിപണിയിലേയ്ക്ക്


അമ്പോ 😱😱ഈ അബദ്ധം ആരും കണ്ടില്ലേ:ലേല ചരിത്രത്തിലെ ഏറ്റവും വലിയ അബദ്ധം സംഭവിച്ചത് ഇങ്ങനെ - volleyliveindia\nഫെബ്രുവരി 12, 13 തീയതികളിൽ ബെംഗളൂരുവിൽ നടന്ന ഐപിഎൽ മെഗാ താരലേലത്തിൽ, ആരാധകരെ അമ്പരപ്പിക്കുന്ന നിരവധി സംഭവങ്ങളാണ് നടന്നത്. ചില താരങ്ങളുടെ വില അപ്രതീക്ഷിതമായി ഉയർന്നതും, ചില കളിക്കാരെ വാങ്ങാൻ ആളില്ലാതെ വന്നതും തുടങ്ങി, ഓക്ഷനർ ഹഗ് എഡ്‌മീഡ്‌സ് ഡയസിൽ കുഴഞ്ഞു വീണതുമെല്ലാം ആരാധകർക്ക് വിചിത്രമായ കാഴ്ച്ചകളായിരുന്നു.\nഎന്നാൽ, ഐപിഎൽ താരലേലത്തിനിടയിൽ നിന്ന് ഇപ്പോൾ വൈറലായ ഒരു വീഡിയൊ ആണ് ക്രിക്കറ്റ് ലോകത്ത് വലിയ ചർച്ചയായിരിക്കുന്നത്. എഡ്‌മീഡ്‌സിന് പകരം ഓക്ഷൻ ഡയസിൽ എത്തിയ ഓക്ഷനർ ചാരു ശർമ്മയ്ക്ക് വന്ന ഒരു വലിയ അബദ്ധമാണ് വിഡിയോയിൽ ദൃശ്യമായിരിക്കുന്നത്. ലേലത്തിനിടയിൽ ചാരു ശർമ്മയ്ക്ക് സംഭവിച്ച അബദ്ധം ഐപിഎൽ ആരാധകരെ അമ്പരപ്പിച്ചിരിക്കുകയാണ്.\nമുൻ സൺറൈസേഴ്‌സ് ഹൈദരാബാദ് പേസർ ഖലീൽ അഹമ്മദിന് താരലേലത്തിൽ, തന്റെ അടിസ്ഥാന വില 50 ലക്ഷം രൂപയായിരുന്നു. മെഗാ ലേലത്തിന്റെ രണ്ടാം ദിനത്തിലാണ് ഇടങ്കയ്യൻ ഫാസ്റ്റ് ബൗളറുടെ പേര് ഓക്ഷൻ സ്‌ക്രീനിൽ പ്രത്യക്ഷപ്പെട്ടത്. താരത്തിനായി, അഞ്ച് തവണ ഐപിഎൽ ചാമ്പ്യൻമാരായ മുംബൈ ഇന്ത്യൻസും ഡൽഹി ക്യാപിറ്റൽസും ലേലത്തിൽ സജീവമായതോടെ, ഫാസ്റ്റ് ബൗളറുടെ വില കുത്തനെ ഉയരാൻ ആരംഭിച്ചു.\nമുൻ ഇടങ്കയ്യൻ പേസർ സഹീർ ഖാന്റെ നിർദേശമനുസരിച്ചാണ് മുംബൈ ഖലീൽ അഹമ്മദിന് വേണ്ടി ബിഡ്ഡിംഗ് ആരംഭിച്ചത്. ഒടുവിൽ, ഡൽഹി അവരുടെ ബിഡ്5കോടി രൂപയായി ഉയർത്തി. തുടർന്ന്, മുംബൈ ഒരു പടി കൂടി കടന്ന് 5.25 കോടി രൂപയ്ക്ക് പേസറെ സ്വന്തമാക്കി. അതിനിടെ, ഡൽഹി സഹ ഉടമ കിരൺ കുമാർ ലേലത്തിൽ ഖലീലിനായി 5.50 കോടി ബിഡ് വിളിച്ചെങ്കിലും, പിന്നീട് തൽക്ഷണം അദ്ദേഹം അതിൽ നിന്ന് പിൻവാങ്ങുകയും ചെയ്തു. എന്നാൽ, ആശയക്കുഴപ്പത്തിലായ ചാരു ശർമ്മ, മുൻ എസ്ആർഎച്ച് പേസറെ ഡൽഹി ക്യാപിറ്റൽസ് 5.25 കോടിക്ക് സ്വന്തമാക്കിയതായി പ്രഖ്യാപിച്ചു. പിഴവ് മനസ്സിലാക്കാൻ വൈകിയതോടെ, ഖലീൽ ഡൽഹിക്ക് സ്വന്തമായി.


ശിവാജി ഗണേശൻ മോഹൻലാലിനോട് ഇത് പറയുമ്പോൾ നെടുമുടി വേണു കൂടെയുണ്ടായിരുന്നു!|\nശിവാജി ഗണേശൻ മോഹൻലാലിനോട് ഇത് പറയുമ്പോൾ നെടുമുടി വേണു കൂടെയുണ്ടായിരുന്നു!\nBy Movie Seeks on December 7, 2017 Nostalgic Trip\nമലയാളികൾ വളരെ ആഗ്രഹിച്ച ഒരു കൂടിചേരലാണ് മോഹൻലാലും ശിവാജി ഗണേശനും ഒരുമിച്ചഭിനയിക്കുന്ന വാർത്ത. ഒടുവിൽ അത് സംഭവിച്ചു, രാജീവ് നാഥിന്റെ സ്വർണ്ണച്ചാമരം എന്ന ചിത്രത്തിന് വേണ്ടിയായിരുന്നു ആ ഒത്തുചേരൽ. തച്ചോളി അമ്പു എന്ന ചിത്രമാണ് അതിനു മുൻപ് ശിവാജി അഭിനയിച്ച മലയാള ചിത്രം. 1995 ഒടുവിലാണ് അങ്ങനെ സ്വർണ്ണച്ചാമരം തുടങ്ങുന്നത്. അഭിനേതാക്കൾ ശിവാജിയ്ക്കും മോഹൻലാലിനും പുറമെ നാഗേഷ്, നെടുമുടി വേണു, രഞ്ജിത, വേണു നാഗവള്ളി, ശ്രീനാഥ്, തിക്കുറിശ്ശി, കോട്ടയം ശാന്ത തുടങ്ങിയവരായിരുന്നു. സംഗീതം ബാഹുബലിയിലൂടെ ഇന്ന് ശ്രദ്ധ നേടിയ മരഗതമണി. മേഴ്‌സി കില്ലിംഗ് ഇതിവൃത്തമായ ആ ചിത്രത്തിന്റെ സ്ക്രിപ്റ്റിൽ വന്ന ചില സംശയങ്ങൾ ആ ചിത്രം ഉപേക്ഷിക്കപെടാൻ കാരണമായി.\nഅങ്ങെനെ ശിവാജിയുടെ മലയാള ചിത്രം മുടങ്ങിപ്പോയി. ഈ വാർത്ത മലയാളികളെ തെല്ലൊന്നുമല്ല വേദനിപ്പിച്ചത്. ആ അവസരം നഷ്ട്ടപെടുത്താൻ നിർമാതാവ് VBK മേനോൻ അനുവദിച്ചില്ല. പ്രിയദർശനെ കണ്ടു VBK മേനോൻ പുതിയ ഒരു കഥ തട്ടിക്കൂട്ടി. സംവിധായകനായി പ്രതാപ് പോത്തിനെ തീരുമാനിച്ചു. സമയം വളരെ കുറവായിരുന്നുവങ്കിലും പുതിയ ചിത്രം പെട്ടെന്ന് തീർക്കാൻ ആ ടീം പ്ലാൻ ചെയ്തു. ഇളയരാജ സംഗീതം നൽകി. 96 ആഗസ്ത് 15 റിലീസ് ലക്ഷ്യമാക്കി ചിത്രീകരണം ആരംഭിച്ച ആ ചിത്രത്തിന്റെ പേര് യാത്രാമൊഴി. ശിവജിയോടൊപ്പം മോഹൻലാൽ, തിലകൻ, നെടുമുടി വേണു, ഭാരതി വിഷ്ണുവർദ്ധൻ, സോമൻ, രഞ്ജിത പിന്നെ പ്രകാശ് രാജ്-ഉം. അച്ഛനെ തേടി നടക്കുന്ന മകന്റെ കഥ, അച്ഛനെ കണ്ടുകിട്ടിയാൽ കൊല്ലണം എന്ന് പറഞ്ഞു നടക്കുന്ന മകൻ.\nപ്ലാൻ ചെയ്ത പോലെ ചിത്രീകരണം നിശ്ചിത ദിവസത്തിനുള്ളിൽ കഴിഞ്ഞു. ആഗസ്ത് 15 ലക്ഷ്യമാക്കി മുന്നേറിയ ആ ടീമിന് തിരിച്ചടികൾ വരാൻ തുടങ്ങി. ചിത്രം നിയമക്കുരുക്കിൽ പെട്ട് റിലീസ് തടസപ്പെട്ടു. പ്രശ്നം പരിഹരിക്കാൻ നടത്തിയ എല്ലാ ശ്രമങ്ങളും പരാജയപെട്ടു, ഒടുവിൽ അവർ യാത്രാമൊഴി അവിടെ ഉപേക്ഷിച്ചു. മോഹൻലാലും മറ്റു നടന്മാരും മറ്റു ചിത്രങ്ങളിലേക്ക് പ്രവേശിച്ചു. കാലാപാനി റിലീസായി, ദി പ്രിൻസ് റിലീസ് ആയി, വർണ്ണപ്പകിട്ടു റിലീസ് ആയി. ഇതേ സമയം യാത്രാമൊഴി നിയമകുരുക്കിൽ നിന്നും രക്ഷപെട്ടു റിലീസ് ആകാൻ തയാറെടുത്തു. പൂർത്തിയായി ഒരു വർഷത്തോളം പെട്ടിയിലിരുന്ന ആ ചിത്രത്തെപ്പറ്റി ആർക്കും പ്രതീക്ഷയിലായിരുന്നു. റിലീസ് ആകുന്ന സമയത്തു യാത്രാമൊഴി എന്ന പേര് ‘ഒരു യാത്രാമൊഴി’ എന്ന് മാറ്റിയാണ് റിലീസ് ചെയ്തത്.\nനല്ല സിനിമയായതു കാരണം തന്റെ ചിത്രം വിജയിക്കുമെന്ന് ആത്മവിശ്വാസം VBK മേനോൻ പ്രകടിപ്പിച്ചു. ഒടുവിൽ 1997 ആഗസ്ത് 15-നു ഒരു യാത്രാമൊഴി റിലീസ് ചെയ്തു. ആദ്യ ദിവസങ്ങളിൽ പ്രേക്ഷകർ കുറവായിരുന്ന ചിത്രം പെട്ടെന്ന് തന്നെ ജനശ്രദ്ധ നേടിയെടുത്തു. രണ്ടാം ആഴ്ച മുതൽ സിനിമ നല്ല കളക്ഷനിലേക്കു നീങ്ങി. ശിവാജിയുടെ മലയാള വരവ് പ്രേക്ഷകർക്ക് ഇഷ്ട്ടപെട്ടു, കൂടാതെ വളരെ ഇമോഷണൽ ആയ ക്ലൈമാക്സ്-ഉം. ചിത്രത്തിന്റെ വിജയം സിനിമ പണ്ഡിതന്മാരെ തെല്ലൊന്നുമല്ല അമ്പരപ്പിച്ചത്, കാരണം ഒരു വർഷം പെട്ടിയിലിരുന്ന ചിത്രത്തിന് അവർ യാതൊരു സാധ്യതയും നൽകിയിരുന്നില്ല. യാത്രാമൊഴി ചിത്രീകരണ സമയത്തു ശിവാജി മോഹൻലാലിനോട് പറഞ്ഞത് ‘നീയും എനിക്ക് മകൻ തന്നെയാണ്’ എന്നാണ്, കേട്ട് നിന്നതു നെടുമുടി വേണുവും!\nIlaiyaraaja Mohanlal Oru Yathramozhi Prakash Raj Prathap Pothan Sivaji Ganeshan\nPrevious Articleഎന്റെ കരിയറും ജീവിതവും നശിപ്പിച്ചത് ആ നടൻ; രഹസ്യ വിവാഹത്തെക്കുറിച്ച് ഒടുവിൽ ചാര്‍മിള!\nNext Article അവതാരകയുടെ ചുട്ട ചോദ്യത്തിന്, നിവിൻ പോളിയുടെ കിടിലന് മറുപടി ഇങ്ങനെ ! വീഡിയോ കാണാം


മഹാരാഷ‌്ട്ര അരനൂറ്റാണ്ടിനിടയിലെ കൊടുംവരൾച്ചയിലേക്ക‌് | National | Deshabhimani | Saturday May 18, 2019\nമുംബൈ> മഴ വൈകുന്നത‌് മഹാരാഷ‌്ട്രയെ രൂക്ഷമായ വരൾച്ചയിലേക്ക‌് നയിക്കുന്നു. ജലക്ഷാമം നേരിടാനുള്ള നടപടികൾ സ്വീകരിക്കാൻ മുംബൈ ഹൈക്കോടതി സർക്കാരിന‌് നിർദേശം നൽകി. 1972 നു ശേഷമുള്ള ഏറ്റവും രൂക്ഷമായ വരൾച്ചയാണ‌് സംസ്ഥാനം നേരിടുന്നത‌്. ബീഡ‌്, അഹമ്മദ‌് നഗർ, സോളാപുർ എന്നി മേഖലകളിലാണ‌് വരൾച്ച രൂക്ഷം. മറാത്ത‌് വാഡയിൽ കുടിവെള്ളം പോലുമില്ല. കൃഷി പൂർണമായും നശിച്ചു. ഭക്ഷ്യക്ഷാമത്തിലേക്ക‌് സംസ്ഥാനം നീങ്ങുമോയെന്നും ആശങ്കയുണ്ട‌്. ദുരന്തനിവാരണ, മുൻകരുതൽ നടപടികൾ സ്വീകരിക്കാത്തപക്ഷം വൻദുരന്തത്തിന‌് വളഇതുറക്കാനും സാധ്യതയുണ്ട‌്.\nമഴ വൈകാൻ സാധ്യതയുണ്ടെന്ന‌് കഴിഞ്ഞ ദിവസം കാലാവസ്ഥാ നിരീക്ഷണ കേന്ദ്രം അറിയിച്ചിരുന്നു. മഴ കുറഞ്ഞപ്പോൾതന്നെ കൃഷിയിടങ്ങൾ വരണ്ടുണങ്ങി. ഈമാസം ആദ്യം മഴ ഉണ്ടാകുമെന്ന‌് പ്രതീക്ഷിച്ചിരുന്നുവെങ്കിലും വൈകി. ഒരാഴ‌്ചകൂടി വൈകിയേ മഴ പെയ്യുകയുള്ളുവെന്നാണ‌് അറിയിപ്പ‌്. സംസ്ഥാനത്ത‌് പ്രത്യേകിച്ച‌് മറാത്ത‌് വാഡയിൽ കുറഞ്ഞ മഴയാണ‌് ലഭിച്ചത‌്. കുടിവെള്ള ടാങ്കറുകൾക്കായി ഗ്രാമങ്ങളിൽ ജനങ്ങൾ കാത്തിരിക്കുകയാണ‌്. മൂന്നു കിലോമീറ്റർ താണ്ടിയാണ‌് നേരത്തെ കുടിവെള്ളം എത്തിച്ചിരുന്നത‌്. നിലവിൽ അതും ലഭിക്കാത്ത സാഹചര്യമാണ‌്.\nനദികളിലും റിസർവോയറുകളിലും ജലനിരപ്പ‌് തീർത്തും താഴ‌്ന്നു. ഭൂഗർഭ ജലനിരപ്പ‌് അപകടമായ തരത്തിൽ താഴ‌്ന്നതാണ‌് പ്രതിസന്ധിക്ക‌് കാരണമായതെന്ന‌് സെൻട്രൽ വാട്ടർ കമീഷൻ ചെയർമാൻ എസ‌് മസൂദ‌് ഹുസൈൻ അറിയിച്ചു. മറാത്ത‌് വാഡയിലെ ഒമ്പത‌് റിസർവോയറിലും സ്ഥിതി ഗുരുതരമാണ‌്. അയ്യായിരത്തിലധികം ടാങ്കറിൽ കുടിവെള്ളം വിതരണം ചെയ്യുന്നുണ്ട‌്. വരൾച്ച നേരിടാനും കന്നുകാലി സംരക്ഷണത്തിനുമായി 4400 കോടിരൂപ ജനങ്ങൾക്ക‌് അക്കൗണ്ട‌് മുഖേന വിതരണം ചെയ‌്തുവെന്ന‌് മുഖ്യമന്ത്രി ദേവേന്ദ്ര ഫഡ‌്നാവിസ‌് അറിയിച്ചു. വരൾച്ച നേരിടാൻ സംവിധാനം ഏർപ്പെടുത്തണമെന്നാവശ്യപ്പെട്ട‌് എൻസിപി നേതാവ‌് ശരത‌് പവാർ മുഖ്യമന്ത്രിക്ക‌് കത്തയച്ചു.


പതിനാറുകാരനായ മകനെ പീഡിപ്പിച്ച പിതാവിനെതിരെ കേസ്; ഭര്‍ത്താവിനെതിരെ പരാതി നല്‍കിയത് ഭാര്യ - MALABAR FLASH\nHome case Crime Kanhangad Kasaragod News കാസര്‍കോട് കേരളം കേരള വാര്‍ത്ത പീഡനം പതിനാറുകാരനായ മകനെ പീഡിപ്പിച്ച പിതാവിനെതിരെ കേസ്; ഭര്‍ത്താവിനെതിരെ പരാതി നല്‍കിയത് ഭാര്യ\nപതിനാറുകാരനായ മകനെ പീഡിപ്പിച്ച പിതാവിനെതിരെ കേസ്; ഭര്‍ത്താവിനെതിരെ പരാതി നല്‍കിയത് ഭാര്യ\nകാഞ്ഞങ്ങാട്: പതിനാറുകാരനായ മകനെ നിരന്തരം പ്രകൃതിവിരുദ്ധ പീഡനം നടത്തിയ പിതാവിനെതിരെ ഹൊസ്ദുര്‍ഗ് പോലീസ് കുട്ടികള്‍ക്കെതിരെയുള്ള ലൈംഗിക അതിക്രമ നിരോധന നിയമം പോക്‌സോ പ്രകാരം കേസെടുത്തു.[www.malabarflash.com]\nനഗരത്തിലെ പ്രമുഖ ഹയര്‍സെക്കണ്ടറി സ്‌കൂളില് പത്താംതരം വിദ്യാര്‍ത്ഥിയായ മകനെ ലൈംഗികമായി പീഡിപ്പിച്ച ഭര്‍ത്താവിനെതിരെ നടപടി എടുക്കണമെന്നാവശ്യപ്പെട്ട് ഭാര്യയായ മുപ്പത്തിയഞ്ചുകാരിയാണ് ഹൊസ്ദുര്‍ഗ് പോലീസിനെ സമീപിച്ചത്.\nചട്ടഞ്ചാല് സ്വദേശിയായ മുപ്പത്തെട്ടുകാരനെതിരെയാണ് പരാതി. ഇയാള് വര്‍ഷങ്ങളായി ഗള്‍ഫിലാണ്. രണ്ടു ദിവസം മുമ്പാണ് അവധിക്ക് നാട്ടിലെത്തിയത്.\nപിതാവ് ഗള്‍ഫില് നിന്ന് നാട്ടിലെത്തുന്ന വിവരം ലഭിച്ചതോടെ ഏറെ അസ്വസ്ഥനായി കാണപ്പെട്ട മകന് കാഞ്ഞങ്ങാട്ടെ മാനസികരോഗ വിദഗ്ധന്റെ ചികിത്സ ലഭ്യമാക്കിയതോടെയാണ് സമൂഹ മനസാക്ഷിയെ ആകമാനം ഞെട്ടിക്കുന്ന ലൈംഗിക അതിക്രമത്തിന്റെ വിവരം പുറത്തുവന്നത്.\nകാഞ്ഞങ്ങാടിനടുത്ത പ്രദേശത്താണ് പരാതിക്കാരിയായ വീട്ടമ്മയും കുടുംബവും താമസിച്ചുവരുന്നത്. ചട്ടഞ്ചാല് സ്വദേശിയായ ഭര്‍ത്താവ് നാട്ടിലുള്ള സമയത്തൊക്കെ മകനെ ഭാര്യാവീട്ടിലും ചട്ടഞ്ചാലിലുള്ള സ്വന്തം തറവാട്ട് വീട്ടിലും വെച്ച് നിരന്തരം പ്രകൃതിവിരുദ്ധ ലൈംഗിക പീഡനം നടത്തിവരികയായിരുന്നുവത്രെ.\nമാനസികരോഗ വിദഗ്ധന് നടത്തിയ കൗണ്‍സിലിംഗില് കുട്ടി പിതാവിന്റെ പീഡനവിവരം തുറന്നുപറഞ്ഞതോടെ മാതാവ് നടപടി തേടി പോലീസിനെ സമീപിക്കുകയായിരുന്നു.\nതുടര്‍ന്ന് വിദ്യാര്‍ത്ഥിയില് നിന്ന് വിശദമായ മൊഴി രേഖപ്പെടുത്തിയ പോലീസ് പിതാവിനെതിരെ പോക്‌സോ നിയമപ്രകാരം കേസ് രജിസ്റ്റര് ചെയ്യുകയും ചെയ്തു.\nകുട്ടിയെ ബുധനാഴ്ച വൈകിട്ട് തന്നെ ജില്ലാ ആശുപത്രിയില് വൈദ്യപരിശോധന നടത്തി. കാസര്‍കോട് ചൈല്‍ഡ്‌ഹോം അധികൃതര് വ്യാഴാഴ്ച പരാതിക്കാരില് നിന്നും വിശദമായ മൊഴി രേഖപ്പെടുത്തി.\nരണ്ടു ദിവസം മുമ്പ് ഗള്‍ഫില് നിന്നും നാട്ടിലെത്തിയ പ്രതിയെ രോഷാകുലയായ ഭാര്യയും കുടുംബവും ബുധനാഴ്ച രാവിലെ ചോദ്യം ചെയ്തിരുന്നു. ഇതോടെ ഇയാള് നാടകീയമായി സ്ഥലംവിടുകയും ചെയ്തു.


ഗോവധ നിരോധന നിയമം: കർണാടകയിൽ ആദ്യ അറസ്റ്റ് രേഖപ്പെടുത്തി | Asian Metro News | Asian Metro News\nഗോവധ നിരോധന നിയമം: കർണാടകയിൽ ആദ്യ അറസ്റ്റ് രേഖപ്പെടുത്തി\nബംഗളൂരു: കര്‍ണാടകയില് ഗോവധ നിരോധന, സംരക്ഷണ നിയമ പ്രകാരം ആദ്യ അറസ്റ്റ് രേഖപ്പെടുത്തി. രണ്ട് പേരുടെ അറസ്റ്റാണ് പോലീസ് രേഖപ്പെടുത്തിയത്. ശ്രിങ്കേരി പോലീസ് സ്‌റ്റേഷന് പരിധിയിലെ രണ്ട് വ്യത്യസ്ത സ്ഥലങ്ങളിലാണ് സംഭവം നടന്നത്. ജനുവരി അഞ്ച് മുതലാണ് സംസ്ഥാനത്ത് ഗോവധ നിരോധന നിയമം ഗവര്‍ണര് ആനന്ദി ബെന് പട്ടേല് അംഗീകാരം നല്‍കിയതോടെ പ്രാബല്യത്തില് വരുന്നത്. ബില്ല് നിയമമായതോടെ പശു, കാള, പോത്ത് തുടങ്ങിയ കന്നുകാലികളെ കശാപ്പ് ചെയ്യുന്നതും അനധികൃതമായി കടത്താന് ശ്രമിക്കുന്നതും നിയമവിരുദ്ധമായി.\nചിക്കമംഗളൂരു ജില്ലയിലാണ് ആദ്യ അറസ്റ്റ് രേഖപ്പെടുത്തിയത്. ക്ലീനറാണ് അറസ്റ്റിലായത്. അനധികൃതമായി കന്നുകാലികളെ കുത്തി നിറച്ച് കൊണ്ടുപോകുകയായിരുന്ന വാഹനത്തേയും ഡ്രൈവറേയും പോലീസ് അറസ്റ്റ് ചെയ്തു. കന്നുകാലികളെ സുരക്ഷിത സ്ഥലത്ത് എത്തിച്ചെന്നും പോലീസ് അറിയിച്ചു. ഇന്ന് രാവിലെയാണ് സംഭവം. 35 ഓളം കന്നുകാലികളെ ദാവനഗരെ ജില്ലയിലെ റാണെബെന്നൂരില് നിന്ന് ചിക്കമംഗളൂരു വഴി മംഗളൂരുവിലേക്ക് അനധികൃതമായി കടത്തുകയായിരുന്നുവെന്ന് പോലീസ് അറിയിച്ചു.\nരണ്ടാമത്തെ അറസ്റ്റ് രേഖപ്പെടുത്തിയത് കൈമന ഗ്രാമത്തിലാണ്. അനധികൃതമായി കന്നുകാലികളെ കടത്തുന്നത് ശ്രദ്ധയില്‍പ്പെട്ട ഒരു കൂട്ടം ആളുകള് ഡ്രൈവറെ ആക്രമിച്ചു. പരിക്കേറ്റ ഇയാളെ ആശുപത്രിയില് പ്രവേശിപ്പിച്ചതായും പോലീസ് പറഞ്ഞു. ചിക്കമംഗളൂരു ജില്ലയിലെ ശ്രിങ്കേരി പോലീസ് സ്‌റ്റേഷനിലാണ് ഇയാള്‍ക്കെതിരേയും കേസ് രജിസ്റ്റര് ചെയ്തിരിക്കുന്നത്.\nരണ്ട് പേര്‍ക്കെതിരേയും പോലീസ് ഗോവധ നിരോധന നയമ പ്രകാരം കേസെടുത്തു.3വര്‍ഷം മുതല് ഏഴുവര്‍ഷം വരെ തടവും, 50,000 മുതല്5ലക്ഷം രൂപവരെ പിഴയുമാണ് ശിക്ഷ ലഭിക്കുക. വീണ്ടും കുറ്റം ആവര്‍ത്തിക്കുന്നവര്‍ക്ക് ഒരു ലക്ഷം മുതല് 10 ലക്ഷം രൂപ വരെ പിഴയും ഏഴ് വര്‍ഷം വരെ തടവും ലഭിക്കും.


വെഡ്‌ഡിങ് ഫോട്ടോഗ്രാഫർമാരുടെ കഷ്ടപ്പാടുകളും വിഷമങ്ങളും നിങ്ങൾ അറിയുന്നുണ്ടോ? - വൈറലായ ഒരു കുറിപ്പ്... •Tech Travel Eat\nവെഡ്‌ഡിങ് ഫോട്ടോഗ്രാഫർമാരുടെ കഷ്ടപ്പാടുകളും വിഷമങ്ങളും നിങ്ങൾ അറിയുന്നുണ്ടോ? – വൈറലായ ഒരു കുറിപ്പ്…\nഎഴുത്ത് – റസാഖ് അത്താണി (പ്രൊഫഷണൽ ഫോട്ടോഗ്രാഫർ).\nഒരുപാട് ഇഷ്ടത്തോടെ കയറിവന്നതാണ് വെഡിങ് ഫോട്ടോഗ്രഫിയിലേക്ക്. ചിലപ്പോൾ ചിലരുടെ പെരുമാറ്റത്തിലും മറ്റുമെല്ലാം ഒരുപാട് വിഷമം തോന്നിയിട്ടുണ്ട്. വർക്കിനു വിളിക്കുന്ന നിങ്ങളാരെങ്കിലും ചിന്തിച്ചിട്ടുണ്ടോ ഞങ്ങളുടെ കഷ്ടപ്പാടും സമ്മർദ്ദവും? ഒരിക്കലെങ്കിലും ഞങ്ങളുടെ ഭാഗത്തുനിന്നൊന്നു ചിന്തിച്ചുനോക്കണം.\nരാവിലെ പയ്യനെ എഴുന്നേൽപ്പിക്കുന്നതുപോലും ചിലപ്പോൾ ഫോട്ടോഗ്രാഫറാണ്. സമയം വൈകിയത് ഈ ഫോട്ടോഗ്രാഫറുടെ കാരണമാണെന്ന് പലവട്ടം കേൾക്കേണ്ടി വന്നിട്ടുണ്ട്. എനിക്ക് മാത്രമല്ല 100% ഫോട്ടോഗ്രാഫറുമാർ കേട്ട, കേട്ടുകൊണ്ടിരിക്കുന്ന സ്ഥിരം ഡയലോഗാണിത്.\nഒരിക്കലെങ്കിലും ചിന്തിച്ചിട്ടുണ്ടോ നിങ്ങൾ മോർണിംഗ് വരാൻ പറയുന്ന സമയത്തേക്കാൾ 15 മിനിറ്റും 30 മിനിറ്റും മുന്നേ വരുന്നവരാണ് ഇപ്പോഴുള്ള ഫോട്ടോഗ്രാഫർമാർ. വാങ്ങുന്ന കാശിന് ആത്മാർത്ഥതയോടെ നിങ്ങളുടെ ജീവിതത്തിന്റെ ഏറ്റവും സുപ്രധാനമായ ഒന്നായ നിങ്ങളുടെ കല്ല്യാണം വളരെ മനോഹരമായി എടുത്തു തരണമെന്ന ഒരു കുറ്റമേ നിങ്ങളോട് ഞങ്ങൾ ചെയ്തിട്ടൊള്ളു.\nനിങ്ങളുടെ കല്യാണത്തിനു വരുന്ന മറ്റുള്ള തൊഴിലെടുക്കുന്ന എല്ലാവരേക്കാളും ആത്മാർത്ഥമായി (ആരേയും ആക്ഷേപിക്കുകയല്ല) ഞങ്ങൾ ജോലി ചെയ്യുന്നുണ്ട്. നിങ്ങൾ “നിർത്തു, ഇനി എടുക്കണ്ടാ, മതി” എന്ന് പറഞ്ഞിട്ടു പോലും ഒരു മിനിറ്റെന്നും പറഞ്ഞ് നിങ്ങളുടെ കാരണവന്മാരുടെ ചീത്ത കേട്ടിട്ടും എടുക്കുന്നത് ഞങ്ങളുടെ വീട്ടിലേക്ക് നിങ്ങളുടെ ഫോട്ടോ കൊണ്ടുപോവാനല്ല. പകരം നിങ്ങളുടെ പരിപാടി മനോഹരമായി പകർത്തി തരണം എന്ന ആത്മാർത്ഥമായ ആഗ്രഹം കൊണ്ടാണ്.\nഒരിക്കൽ പോലും ഒരു ഫോട്ടോഗ്രാഫറും തന്റെ വർക്ക് കുളമായെന്നു കേൾക്കാൻ ആഗ്രഹിക്കില്ല. ആ കാരണം കൊണ്ടുകൂടിയാണ് ഈ കഷ്ടപ്പെടുന്നത്. കാരണവന്മാർ കുറ്റപ്പെടുത്തുന്നില്ല എങ്കിലും പല കല്യാണഫോട്ടോയും വിഡിയോയും കുളമാക്കിത്തരുന്നതിന്റെ വലിയൊരു പങ്ക് കാരണവന്മാരെന്നു പറഞ്ഞ് മേൽനോട്ടം വഹിക്കുന്നവർക്കുണ്ട്.\nനിങ്ങൾക്കറിയില്ല നിങ്ങളുടെ ഒരു ആവശ്യവുമില്ലാത്ത ധൃതി കാരണം ഞങ്ങൾക്ക് മോശമാവുന്ന ഞങ്ങളുടെ വർക്കുകളെ പറ്റി. നിങ്ങൾ ചിന്തിച്ചു നോക്കിയിട്ടില്ല നിങ്ങളാൽ അല്ലെങ്കിൽ സാക്ഷാൽ കല്യാണപയ്യന്റെ അടുത്തു നിന്നുപോലും ഞങ്ങൾക്ക് ചീത്ത കേൾക്കപ്പെടേണ്ടതിനെ കുറിച്ച്. പല വർക്കുകളിലും ആ കാരണത്താൽ കിട്ടാതെ പോയ ബാക്കി ബാലൻസ് തുകയെ കുറിച്ച് അറിഞ്ഞിരിക്കില്ല നിങ്ങൾ. കാരണം നിങ്ങളപ്പോൾ മറ്റാരുടെയോ കല്യാണത്തിന് പോവാൻ ഷർട്ട് തേക്കുകയായിരിക്കും.\n“തോള് ചേർന്നു നിൽക്കണ്ട, നെറ്റി മുട്ടിക്കണ്ട” എന്നൊക്കെയുള്ള ചില അമ്മാവന്മാരുടെ വാക്കും കേട്ട് സീനും വെട്ടികൂട്ടി പയ്യനു കൊടുത്താൽ അവന്റെ വകയുള്ള ഒരു ചോദ്യമുണ്ട് “ഉള്ള ചൊള എണ്ണിത്തന്നിട്ടു അവാർഡ് ഫിലിമാണോ നീ ഈ പിടിച്ചു വെച്ചിരുക്കുന്നതെന്ന്.” കല്യാണത്തിൻ്റെ അന്ന് അവരുടെ അമ്മാവൻ നമ്മോടു കാണിച്ചുകൂട്ടിയ പൊല്ലാപ്പൊന്നും അപ്പോൾ പയ്യന് ഓർമ്മ കാണില്ല. അവസാനം അവൻ നമ്മുടെ വർക്കിനിടുന്നൊരു വിലയുണ്ട്. ഞമ്മളു പറഞ്ഞതിനെക്കാളും കുറച്ച് ഒരു തോർത്തിൽ കെട്ടി കച്ചവടം ഉറപ്പിക്കുന്ന പോലെ.\nനിസ്സഹായത കൊണ്ടും സങ്കടത്തോടെയും പ്രതീക്ഷിച്ചതിനെക്കാളും കുറച്ചു കാശുമായി പടിയിറങ്ങുമ്പോൾ ഞങ്ങളിൽ മിന്നിമറയുന്നത് പ്രിന്റിങ്ങിന്റെ ചിലവും എഡിറ്റിങ്ങിന്റെ ചിലവും എല്ലാം കഴിച്ചു ക്യാമറയുടെ അടവും ഒക്കെയായിരിക്കും. സ്വന്തം പെണ്ണിന്റെ കെട്ടുതാലി വരെ പണയം വെച്ചവരാണ് ഞങ്ങളിലെ പല ഫോട്ടോഗ്രാഫറും. ഞങ്ങളിലുമുണ്ട് ചില കണക്കുകൂട്ടലുകളൊക്കെ. ചിലപ്പോഴൊക്കെ നിങ്ങളുടെ പിടിവാശികളിൽ വട്ടമൊപ്പിക്കാൻ കഷ്ടപെടുന്നവരാണ് ഞങ്ങൾ.\nഅംഗീകരിക്കണമെന്നു പറയുന്നില്ല ആക്ഷേപിക്കരുത്, നിരുത്സാഹപ്പെടുത്തരുത്, ഞങ്ങൾക്കും ജീവിക്കണം.\nthanks sujith eatta enne pole ulla oru photographers anubhavikkunna sathyamaya kariyam post cheythene\n21/08/2019 at 9:44 AM\nഇതിൽ പറഞ്ഞിരിക്കുന്നത് അക്ഷരംപ്രതി ശരിയാണ്.ഏറ്റവും വലിയ തലവേദന കല്യാണവീട്ടിലെ കാരണവന്മാർ ആണ്.ഞാൻ കല്യാണം ഷൂട്ട് ചെയ്യുമ്പോൾ ആരെങ്കിലും വന്നു പറഞ്ഞാൽ വർക്ക് ബുക്ക് ചെയ്ത പയ്യനോ അല്ലെങ്കിൽ അച്ഛനോ പറയട്ടെ എന്ന് തന്നെ പറയും, കാരണം ആൽബം കൊണ്ടുചെല്ലുമ്പോൾ ഈ പറയുന്ന കാരണവന്മാരുടെ പൊടിപോലും കാണില്ല അവിടെ.


കോര്‍ക്കില്9വയസുള്ള ഇരട്ട സഹോദരങ്ങള് മരിച്ച നിലയില്,മറ്റൊരു സഹോദരനും മരിച്ചു Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nകോര്‍ക്കില്9വയസുള്ള ഇരട്ട സഹോദരങ്ങള് മരിച്ച നിലയില്,മറ്റൊരു സഹോദരനും മരിച്ചു\n: സ്വന്തം ലേഖകന് in Ireland, News on September 5, 2014\nകോര്‍ക്ക്: കോര്‍ക്കില് ഇരട്ട സഹോദരങ്ങളെ മരിച്ച നിലയില് കണ്ടെത്തി.9വയസുള്ള ഇരട്ട സഹോദരങ്ങളാണ് മരിച്ചത്. കോര്‍ക്കിലെ ചാര്‍ലെവില്ലെയില് ഇന്നലെ വൈകുന്നേരമാണ് സഹോദരങ്ങളെ മരിച്ച നിലയില് കണ്ടെത്തിയത്. ഇവരുടെ മൂത്ത സഹോദരനെ പിന്നീട് 15 കിലോമീറ്റര് മാറിയുള്ള മറ്റൊരു വീട്ടില് മരിച്ച നിലയില് കണ്ടെത്തി. സഹോദരങ്ങളുടെ മരണം നടന്ന വീട്ടില് നിന്ന് 15 കിലോ മീറ്റര് മാറി ബറ്റെവന്റിലാണ് ഇവരുടെ സ്റ്റെപ് ബ്രദറായ 20 കാരനെ മരിച്ച നിലയില് കണ്ടെത്തിയത്. സഹോദരങ്ങളുടെ ദാരുണാന്ത്യം കൌണ്ടി കോര്‍ക്കിനെ ദുഖത്തിലാഴ്ത്തി\nഇരട്ട സഹോദരങ്ങ കുത്തേറ്റാണ് മരിച്ചത്. സഹോദരങ്ങള് മരിച്ച് കിടക്കുന്നത് കണ്ട ഇവരുടെ മറ്റൊരു സഹോദരനും അയല്‍വാസിയും ചേര്‍ന്ന് ഗാര്‍ഡയെ വിവരം അറിയിക്കുകയായിരുന്നു. ഈ സമയം കുട്ടികളുടെ മാതാപിതാക്കള് കില്‍മലോക്കിലായിരുന്നു. മൃതദേഹങ്ങള് കണ്ടെത്തിയ വീട്ടിലും പരിസര പ്രദേശങ്ങളിലും ഗാര്‍ഡയും ഫോറന്‍സിക് വിദഗ്ദരും പരിശോധന നടത്തി. മൃതദേഹങ്ങള് ഇന്ന് പോസ്റ്റ്‌മോര്‍ട്ടം ചെയ്യും. സംഭവത്തില് ഗാര്‍ഡ അന്വേഷണം തുടങ്ങി.


Malabar Katahakal - Stories - Green Books India Pvt Ltd - Publishers of Quality Books In Kerala\nMalabar Katahakal ( മലബാര് കഥകള് )\nRs. 120 102\nA Book by, Salam Elikkottil\nമലബാറിലെ പഴമക്കാരുടെയിടയില് വാമൊഴിയായി പ്രചരിച്ചു വന്ന നാട്ടുകഥകള്. മദ്ധ്യകാല പരിതഃസ്ഥിതികളും ചരിത്രപരമായ സന്ധിബന്ധങ്ങളും ഈ പുസ്തകത്തെ വ്യത്യസ്തമാക്കുന്നു. ഹാസ്യം, രൗദ്രം, ശൃംഗാരം തുടങ്ങിയ നവരസങ്ങള് ഉള്‍ച്ചേര്‍ന്നിട്ടുണ്ട്. സ്വച്ഛന്ദമായി വായിച്ചുപോകാവുന്ന ലളിതസുന്ദരമായ കഥാഘടന.\nClick Here to read the blog:വള്ളുവനാടന് കഥകള്


യു.എസ് എംബസിക്ക് സമീപം സ്‌ഫോടനം – Chandrika Daily\nBy chandrika Thursday July 26, 2018 23:04 pm\nയു.എസ് എംബസിക്ക് സമീപം സ്‌ഫോടനം\nബെയ്ജിംങ്: ചൈനയിലെ യുഎസ് എംബസിക്കു സമീപമുണ്ടായ സ്‌ഫോടനത്തിന് പിന്നില് 26 കാരനെന്ന് റിപ്പോര്‍ട്ട്. എംബസിയുടെ പ്രാദേശിക സുരക്ഷാ ഓഫീസറുടെ റിപ്പോര്‍ട്ട് പ്രകാരം ബോംബ് പൊട്ടിച്ചെന്നു കരുതുന്ന ആളുടെ…\nബെയ്ജിംങ്: ചൈനയിലെ യുഎസ് എംബസിക്കു സമീപമുണ്ടായ സ്‌ഫോടനത്തിന് പിന്നില് 26 കാരനെന്ന് റിപ്പോര്‍ട്ട്. എംബസിയുടെ പ്രാദേശിക സുരക്ഷാ ഓഫീസറുടെ റിപ്പോര്‍ട്ട് പ്രകാരം ബോംബ് പൊട്ടിച്ചെന്നു കരുതുന്ന ആളുടെ പരിക്ക് ഗുരുതരമല്ല. സ്‌ഫോടനത്തിനുശേഷം പ്രദേശത്തിന്റെ ചിത്രങ്ങളും വീഡിയോയും നിരവധി പേര് സോഷ്യല് മീഡിയയില് പോസ്റ്റുചെയ്തിട്ടുണ്ട്.\nവ്യാഴാഴ്ച രാവിലെയാണ് എംബസി പരിസരത്ത് സ്‌ഫോനം നടന്നത്. ഒരു വ്യക്തി മാത്രമാണ് സ്‌ഫോടനത്തിന് പിന്നിലെന്ന് സുരക്ഷാ ഉദ്യോഗസ്ഥര് വ്യക്തമാക്കി. സ്‌ഫോടനത്തില് ആര്‍ക്കും പരിക്കില്ല. ഉടന് തന്നെ സുരക്ഷാ സൈന്യവും പൊലീസും സ്ഥലത്തെത്തുകയും ജാഗ്രതാ നിര്‍ദേശം നല്‍കുകയുമായിരുന്നു. സ്‌ഫോടനം നടന്നയുടനെ ജനം ചിതറിയോടി. തുടര്‍ന്ന് സുരക്ഷയുടെ ഭാഗമായി കൂടുതല് സൈന്യത്തെയും പൊലീസിനെയും സ്ഥലത്ത് വിന്യസിച്ചു. കുടുതല് വിവരങ്ങള് പൊലീസ് പുറത്തുവിട്ടിട്ടില്ല. സംഭവത്തില് അന്വേഷണം ആരംഭിച്ചു.\nCategories: Culture, More, Video Stories, Views Tags: US Embassy


gokulam kerala: ഐ ലീഗിൽ ഗോകുലം കേരളയ്ക്ക് തോൽവി - i league: indian arrows beat gokulam kerala | Samayam Malayalam\ni league: indian arrows beat gokulam kerala\nഐ ലീഗിൽ ഗോകുലം കേരളയ്ക്ക് തോൽവി\nSamayam Malayalam | Updated: 21 Dec 2018, 07:56:00 PM\nഗോകുലം കേരളയ്ക്ക് അവസാന മൂന്ന് മത്സരത്തിൽ തുടർച്ചയായ രണ്ടാം പരാജയം. ഇന്ത്യൻ ആരോസിനായി വിജയഗോൾ അമർജിത്ത് സിങാണ് നേടിയത്. കട്ടക്കിലാണ് ഗോകുലം കേരളയും ഇന്ത്യൻ ആരോസും തമ്മിലുള്ള മത്സരം നടന്നത്.\nഎതിരില്ലാത്ത ഒരു ഗോളിനാണ് തോൽവി\nപെനാൽറ്റിയിലൂടെയാണ് ഇന്ത്യൻ ആരോസ് ഗോൾ നേടിയത്\nലീഗിൽ ഗോകുലം എട്ടാം സ്ഥാനത്താണ്\nകട്ടക്ക്: ഐ ലീഗിൽ ഗോകുലം കേരളയ്ക്ക് തുടർച്ചയായ രണ്ടാം പരാജയം. ഇന്ത്യൻ ആരോസിനോടാണ് 1-0ന് ഗോകുലത്തിൻെറ പരാജയം. കട്ടക്കിലെ ബാരാമതി സ്റ്റേഡിയത്തിലാണ് മത്സരം നടന്നത്.\nഇന്ത്യൻ ആരോസിൻെറ വിജയഗോൾ അമർജിത്ത് സിങാണ് നേടിയത്. 66ാം മിനിറ്റിൽ പെനാൽറ്റിയിലൂടെയായിരുന്നു ഗോൾ വന്നത്. ഐ ലീഗിൽ ഇന്ത്യൻ ആരോസ് നേടുന്ന രണ്ടാം വിജയം മാത്രമാണിത്. ഗോകുലം കേരള അവസാനം കളിച്ച മൂന്നിൽ രണ്ട് മത്സരങ്ങളിലാണ് തോറ്റത്.\nഒമ്പത് മത്സരങ്ങളിൽ നിന്ന് പത്ത് പോയിൻറുള്ള ഗോകുലം ലീഗിൽ എട്ടാം സ്ഥാനത്താണ്. ഇന്ത്യൻ ആരോസ് ഒമ്പതാം സ്ഥാനത്താണ്.\nക്രിസ്തുമസ് സ്പെഷ്യലുമായി ബ്ലാസ്റ്റേഴ്സ്; ‘തോറ്റ് തൊപ്പിയിട്ടതാണല്ലേ’ എന്ന് ആരാധകര്‍ആര്‍ട്ടിക്കിള് ഷോ\nഗോകുലം കേരള Indian Arrows I League gokulam kerala cuttack barabati stadium\nWeb Title : i league: indian arrows beat gokulam kerala


ഐ.ടി, ടൂറിസം വികസനംകൊണ്ട് കേരളം രക്ഷപ്പെടില്ല -സുകുമാരന്‍നായര് | Madhyamam | Latest Malayalam News, Kerala News, Gulf News, Sports News, National and International News, Malayalam movie reviews\nഐ.ടി, ടൂറിസം വികസനംകൊണ്ട് കേരളം രക്ഷപ്പെടില്ല -സുകുമാരന്‍നായര്\nPublished on Sat, 09/15/2012 - 01:31 ( 35 weeks5days ago) (+)(-) Font Size\nകൊട്ടിയം: ഐ.ടി, ടൂറിസം മേഖലകളില് വികസനമുണ്ടാക്കിയതുകൊണ്ട് കേരളം രക്ഷപ്പെടുമെന്ന് കരുതേണ്ടെന്ന് എന്.എസ്.എസ് ജനറല് സെക്രട്ടറി ജി. സുകുമാരന്‍നായര്. കൊട്ടിയത്ത് മാധ്യമപ്രവര്‍ത്തകരോട് സംസാരിക്കുകയായിരുന്നു അദ്ദേഹം. കേരളം ചീഞ്ഞുനാറുകയാണ്. മാലിന്യ സംസ്കരണത്തിനോ കേന്ദ്രം നല്‍കുന്ന അരിയും ഗോതമ്പും സൂക്ഷിക്കാനാവശ്യമായ സംവിധാനം ഉണ്ടാക്കാനോ സര്‍ക്കാര് ശ്രമിക്കുന്നില്ല. വികസന പ്രഖ്യാപനത്തിന് പിന്നില് ഗൂഢോദ്ദേശ്യമുണ്ടെന്ന് സംശയിക്കണം. ചിലരുടെ പദ്ധതികള് നടപ്പാക്കാനാണ് ഇപ്പോള് വികസനത്തിന്‍െറ പേരുമായി പലരും രംഗത്തെത്തിയിരിക്കുന്നത്.\nഅടിസ്ഥാനസൗകര്യ വികസന കാര്യത്തില് എമര്‍ജിങ് കേരളയില് യാതൊരു പ്രാധാന്യവും നല്‍കിയിട്ടില്ല. കുടിവെള്ളം, ഗതാഗതപ്രശ്നങ്ങളില് ഒരു ശ്രമവുമില്ല. കൃഷി ചെയ്ത് രാജ്യത്തെ രക്ഷിക്കുന്ന ജനവിഭാഗങ്ങളെ ഉന്മൂലനം ചെയ്യാനാണ് അഹ്ലുവാലിയയെപ്പോലെയുള്ളവര് ശ്രമിക്കുന്നത്. എന്.എസ്.എസിനും എസ്.എന്.ഡി.പിക്കും രാഷ്ട്രീയമില്ല. രാഷ്ട്രീയമില്ലാത്തതിനാലാണ് രാഷ്ട്രീയ കാര്യങ്ങളില് ഐക്യമുണ്ടാക്കാത്തത്. ഭരിക്കുന്നവരെ തിരുത്തുന്ന ശക്തിയായി എന്.എസ്.എസ്, എസ്.എന്.ഡി.പി ഐക്യം നിലകൊള്ളും.\nസാമൂഹികനീതി നടപ്പാക്കാന് സാമൂഹിക സാമ്പത്തിക വിദ്യാഭ്യാസ സര്‍വേ സംസ്ഥാനത്ത് നടത്തണമെന്നും ഇതിലൂടെ അര്‍ഹരെ കണ്ടെത്തി ആനുകൂല്യങ്ങള് നല്‍കണമെന്നും അദ്ദേഹം പറഞ്ഞു.


വിജയാഹ്ലാദം പാടില്ല; നന്ദി സാമൂഹികമാധ്യമങ്ങളിലൂടെ മതി | CM Pinarayi Vijayan press meet\nവിജയാഹ്ലാദം പാടില്ല; നന്ദി സാമൂഹികമാധ്യമങ്ങളിലൂടെ മതി\nനിയന്ത്രണം ഇന്നും തുടരും\nതിരുവനന്തപുരം: വിജയാഹ്ലാദം പ്രകടിപ്പിക്കൽ വേണ്ടെന്നും നിലവിലുള്ള കർശനനിയന്ത്രണങ്ങൾ വോട്ടെണ്ണൽ നടക്കുന്ന ഞായറാഴ്ചയും തുടരുമെന്നും മുഖ്യമന്ത്രി പിണറായി വിജയൻ. വിജയിക്കുന്നവർ സാമൂഹികമാധ്യമങ്ങളിലൂടെ വോട്ടർമാരെ അഭിസംബോധനചെയ്യണം.\nഅനാവശ്യമായി പുറത്തിറങ്ങാനോ അടഞ്ഞ സ്ഥലങ്ങളിൽ കൂട്ടംകൂടാനോ പാടില്ല. വോട്ടെണ്ണൽദിവസം ഒരുവിധത്തിലുമുള്ള ആഘോഷപ്രകടനങ്ങളും കൂടിച്ചേരലുകളും അനുവദിക്കില്ല. എല്ലാ രാഷ്ട്രീയപ്പാർട്ടികളും എടുത്ത തീരുമാനമാണിതെന്ന് മുഖ്യമന്ത്രി ഓർമിപ്പിച്ചു.\nതിരഞ്ഞെടുക്കപ്പെടുന്നവർ മണ്ഡലത്തിൽ സഞ്ചരിച്ച് വോട്ടർമാരോട് നന്ദിപറയുന്ന പതിവ് ഉപേക്ഷിക്കണം. നേരിട്ടുചെന്നുള്ള നന്ദിപ്രകടനത്തിനുപകരം കോവിഡ് വ്യാപനത്തിന് ശമനംവന്നാൽ അതിന് വേണ്ടുവോളം സമയമുണ്ടെന്നു മനസ്സിലാക്കണം.\nഇക്കാര്യത്തിൽ മാധ്യമങ്ങളുടെ സഹകരണവും മുഖ്യമന്ത്രി അഭ്യർഥിച്ചു. കൂട്ടംചേർന്നുള്ള പ്രതികരണമെടുപ്പ് കഴിയുന്നതും ഒഴിവാക്കണം. സംസ്ഥാനത്തും വോട്ടെണ്ണൽ കേന്ദ്രങ്ങളിലും സുരക്ഷ ഉറപ്പാക്കാൻ പോലീസ് നടപടി സ്വീകരിച്ചിട്ടുണ്ട്. വോട്ടെണ്ണൽ കേന്ദ്രങ്ങളിൽ ചുമതലപ്പെട്ടവരൊഴികെ ആരും പോകേണ്ടതില്ല -മുഖ്യമന്ത്രി പറഞ്ഞു.\nഹൈക്കോടതിവിധിയെത്തുടർന്ന് ചൊവ്വാഴ്ചവരെ പ്രകടനങ്ങൾ, ഘോഷയാത്രകൾ, കൂടിച്ചേരലുകൾ തുടങ്ങിയവ തിരഞ്ഞെടുപ്പ് കമ്മിഷനും കർശനമായി വിലക്കിയിട്ടുണ്ട്.


‘കര്‍നാടക’ത്തിനു പിന്നിലെ കളികള് – Chandrika Daily\nBy chandrika Tuesday May 15, 2018 23:20 pm\n‘കര്‍നാടക’ത്തിനു പിന്നിലെ കളികള്\nഅഹമ്മദ് ഷരീഫ് പി.വി രാഷ്ട്രീയത്തില് ആര്‍ക്കും ആരേയും എഴുതിത്തള്ളാനാവില്ലെന്ന് ഒരിക്കല്‍കൂടി അരക്കിട്ടുറപ്പിക്കുകയാണ് കര്‍ണാടക നിയമസഭാ തെരഞ്ഞെടുപ്പ് ഫലം. പ്രവചനങ്ങള്‍ക്കുമപ്പുറം പല ട്വിസ്റ്റുകള്‍ക്കും വഴിതുറന്നിട്ടിരിക്കുന്ന ഫലം…\nഅഹമ്മദ് ഷരീഫ് പി.വി\nരാഷ്ട്രീയത്തില് ആര്‍ക്കും ആരേയും എഴുതിത്തള്ളാനാവില്ലെന്ന് ഒരിക്കല്‍കൂടി അരക്കിട്ടുറപ്പിക്കുകയാണ് കര്‍ണാടക നിയമസഭാ തെരഞ്ഞെടുപ്പ് ഫലം. പ്രവചനങ്ങള്‍ക്കുമപ്പുറം പല ട്വിസ്റ്റുകള്‍ക്കും വഴിതുറന്നിട്ടിരിക്കുന്ന ഫലം നല്‍കുന്ന പാഠങ്ങള് പലതാണ്. 78 സീറ്റുകള് നേടിയ കോണ്‍ഗ്രസ് 38 സീറ്റുകള് നേടിയ ജെ.ഡി.എസിനെ പിന്തുണക്കാന് തീരുമാനിച്ചത് രാജ്യത്ത് ജനാധിപത്യം നിലനില്‍ക്കാന് സഹായകരമാണ്. മുമ്പ് കപ്പിനും ചുണ്ടിനുമിടയില് ഭരണം പല സംസ്ഥാനങ്ങളിലും നഷ്ടമായ കോണ്‍ഗ്രസ് നേതൃത്വം ഇത്തവണ ഒരു മുഴം മുമ്പേ എറിഞ്ഞു. കേവല ഭൂരിപക്ഷം ലഭിച്ചില്ലെങ്കിലും ഏറ്റവും വലിയ ഒറ്റ കക്ഷിയായ കോണ്‍ഗ്രസിനെ അധികാരത്തില് നിന്നും അകറ്റാന് ഗോവ, മണിപ്പൂര്, മേഘാലയ നിയമസഭാ തെരഞ്ഞെടുപ്പുകളില് ബി. ജെ.പി പയറ്റിയ തന്ത്രം ഇത്തവണ തിരിഞ്ഞു കുത്തിയെന്നതാണ് ബി.ജെ.പിക്കേറ്റ വലിയ തിരിച്ചടി. ജനഹിതം അവിഹിത മാര്‍ഗത്തിലൂടെ അട്ടിമറിക്കുന്ന ബി.ജെ.പി കേന്ദ്ര നേതൃത്വത്തിന് നല്‍കാന് ഇതിലും നല്ലൊരു തിരിച്ചടി കോണ്‍ഗ്രസിനു മുന്നിലില്ലതാനും. 2019ലെ ലോക്‌സഭാ തെരഞ്ഞെടുപ്പിന് മുമ്പ് ദക്ഷിണേന്ത്യയില് വേരുറപ്പിക്കുക എന്ന ലക്ഷ്യത്തോടെ അമിത് ഷാ, മോദി, യെദ്യൂരപ്പ ത്രയം കര്‍ണാടകയില് സര്‍വ തന്ത്രങ്ങളും പുറത്തെടുത്തിട്ടും 104 സീറ്റുകളാണ് നേടാനായത്. സീറ്റുകളുടെ കാര്യത്തില് പിന്നാക്കം പോകേണ്ടി വന്നത് കോണ്‍ഗ്രസിന് ക്ഷീണമാണെങ്കിലും ജെ.ഡി.എസിനൊപ്പം സര്‍ക്കാറിന്റെ ഭാഗമാകുന്നത് ലോക്‌സഭാ തെരഞ്ഞെടുപ്പിനും വരാനിരിക്കുന്ന മധ്യപ്രദേശ്, രാജസ്ഥാന്, ഛത്തീസ്ഗഡ് നിയമസഭാ തെരഞ്ഞെടുപ്പുകളിലും പാര്‍ട്ടി പ്രവര്‍ത്തകര്‍ക്ക് അല്‍പം ആശ്വാസം പകരും. കഴിഞ്ഞ തെരഞ്ഞെടുപ്പിനെ അപേക്ഷിച്ച് മൂന്നിരട്ടി സീറ്റുകള് നേടിയെന്നാണ് ബി.ജെ.പിയുടെ അവകാശവാദം. എന്നാല് കഴിഞ്ഞ തവണ തനിച്ച് മത്സരിച്ച യെദ്യൂരപ്പയുടെ കെ.ജെ.പിയും റെഡ്ഢിമാരുടെ ബി.എസ്.ആര് കോണ്‍ഗ്രസും ബി.ജെ.പിയില് ലയിച്ചാണ് ഇത്തവണ തെരഞ്ഞെടുപ്പിനെ നേരിട്ടതെന്ന കാര്യം വിസ്മരിക്കാനാവില്ല. കോണ്‍ഗ്രസിനെ ചിത്രത്തില് നിന്നും പൂര്‍ണമായും തുടച്ചുനീക്കിയെന്ന് അവകാശപ്പെടുന്ന ബി.ജെ.പിയുടെ വാദങ്ങള് സ്വയം ആശ്വസിക്കാനെന്നതിലുപരി യാഥാര്‍ത്ഥ്യവുമായി പൊരുത്തപ്പെടുന്നതല്ലെന്ന് കര്‍ണാടക നിയമസഭാ തെരഞ്ഞെടുപ്പ് പ്രചാരണം നിരീക്ഷിച്ച ഏതൊരാള്‍ക്കും മനസിലാകും. ശത്രുവിന്റെ ശത്രു മിത്രമെന്ന നിലയില് കോണ്‍ഗ്രസിനെതിരെ തെരഞ്ഞെടുപ്പിന് മുമ്പ് ജെ.ഡി.എസും ബി.ജെ.പിയും തമ്മിലുണ്ടാക്കിയ രഹസ്യധാരണ പ്രാവര്‍ത്തികമായില്ലായിരുന്നെങ്കില് തെരഞ്ഞെടുപ്പ് ചിത്രം മറ്റൊരു രീതിയിലാകുമായിരുന്നു. പഴയ മൈസൂരു മേഖലയിലും മുംബൈ കര്‍ണാടക മേഖലയിലുമാണ് ജെ.ഡി.എസ്-ബി.ജെ.പി ധാരണ ശരിക്കും പ്രാവര്‍ത്തികമായത്. ഇവിടെ കോണ്‍ഗ്രസിന്റെ പ്രബലരെ തോല്‍പിക്കാനായി ജെ.ഡി.എസിന് ശക്തിയുള്ള സ്ഥലങ്ങളില് ബി.ജെ.പി സ്ഥാനാര്‍ത്ഥികള് പേരിന് മാത്രമായിരുന്നു. സമാന രീതിയായിരുന്നു ബി.ജെ.പിക്ക് വിജയ സാധ്യതയുള്ള സീറ്റുകളിലും സംഭവിച്ചത്. ഇതിനു പുറമെ ചെറുകക്ഷികളും ബി.ജെ.പി തന്നെ നൂലില് കെട്ടി ഇറക്കിയ എം.ഇ.പി പോലുള്ള പാര്‍ട്ടികളും കവര്‍ന്നത് കോണ്‍ഗ്രസ് വോട്ടുകളാണ്. കോണ്‍ഗ്രസിന്റെ പരാജയത്തിന് കാരണം നേതാക്കന്‍മാരുടെ അഭാവമോ, മുഖ്യമന്ത്രി സിദ്ധരാമയ്യയുടെ കഴിവു കേടോ ആയിരുന്നില്ലെന്നത് കര്‍ണാടക രാഷ്ട്രീയം നിരീക്ഷിക്കുന്ന ആര്‍ക്കും വ്യക്തമാവും. സംസ്ഥാനത്ത് ഒരിടത്തും സിദ്ധരാമയ്യക്കെതിരായ വികാരമുണ്ടായിരുന്നില്ല. തോല്‍വിയുടെ കാരണം തല്‍ക്കാലം നേതൃത്വം നല്‍കിയവരിലേക്ക് ഒതുക്കാമെങ്കിലും, അഴിമതിയും വികസനവുമൊക്കെ ചര്‍ച്ചയായ തെരഞ്ഞെടുപ്പില് പക്ഷേ അവസാന ദിനങ്ങളില് പ്രധാനമന്ത്രിയുടെ നേതൃത്വത്തില് നടന്ന തീവ്ര വര്‍ഗീയ പ്രചാരണം തന്നെയാണ് കോണ്‍ഗ്രസിനെതിരെ ബി.ജെ.പിക്ക് മേല്‍ക്കോയ്മ നല്‍കിയതെന്ന് നിസംശയം പറയാം. 1978ല് ദേവരാജ് അര്‍സ് കര്‍ണാടകയില് പയറ്റിയ അഹിന്ദ സമവാക്യം ഒന്നുകൂടി തേച്ചുമിനുക്കിയാണ് സിദ്ധരാമയ്യ ഇത്തവണ ബി.ജെ.പിയെ നേരിട്ടത്. ദലിത്, പിന്നാക്ക, മുസ്‌ലിം ഐക്യം. പക്ഷേ ഇതിനെ തകര്‍ക്കാന് മോദി വേവ് എന്ന പേരില് മാധ്യമങ്ങള് വിശേഷിപ്പിക്കുന്ന പ്രചാരണ തന്ത്രത്തില് മോദിയും യോഗിയും അമിത് ഷായും അഴിച്ചുവിട്ടത് തലക്കകത്ത് ആള്‍താമസമുള്ള ഒരാള്‍ക്കും അംഗീകരിക്കാനാവുന്നതായിരുന്നില്ല. പക്ഷേ രാഷ്ട്രീയപരമായി വിദ്യാസമ്പന്നരല്ലാത്ത കന്നഡികരെ ഇത്തരത്തില് വിശ്വസിപ്പിക്കാന് മോദിയുടെ വാക് ചാതുര്യത്തിനു സാധിച്ചുവെന്ന് പറയേണ്ടി വരും. വ്യാജ കഥകളിലൂടെ വര്‍ഗീയ ധ്രുവീകരണമുണ്ടാക്കുക എന്നത് സംഘ്പരിവാറിന്റെ സ്ഥിരം പ്രവര്‍ത്തന പദ്ധതിയാണ്. സോഷ്യല് മീഡിയ കാലത്ത് അത് എല്ലാ അതിരുകളും ലംഘിക്കുകയും ചെയ്യാറുണ്ട്. കര്‍ണാടകയിലും അതിന് കുറവുണ്ടായില്ല. ദേശീയതയിലൂന്നി കോണ്‍ഗ്രസ് വിരുദ്ധതയും വര്‍ഗീയതയും സമാസമം ചേര്‍ത്താണ് ഓരോ വ്യാജ കഥകളും പ്രചരിപ്പിക്കപ്പെട്ടത്. ഇതിന്റെ തുടക്കം തെരഞ്ഞെടുപ്പ് തീയതി പ്രഖ്യാപിക്കും മുമ്പേ ആരംഭിച്ചിരുന്നു. മെയ് മാസത്തിലെ തെരഞ്ഞെടുപ്പ് മുന്നില്‍കണ്ട് ജനുവരിയില് തന്നെ സംഘ്പരിവാരം വ്യാജ പ്രചാരണങ്ങള് തുടങ്ങിയിരുന്നു. 21 വയസ്സുകാരനായ പരേഷ് മിസ്തയുടെ മരണമായിരുന്നു ശ്രദ്ധിക്കപ്പെട്ട ആദ്യ വ്യാജ കഥ. ഒരു സംഘര്‍ഷത്തിനിടെ കാണാതാവുകയും പിന്നീട് വെള്ളക്കെട്ടില്‍നിന്ന് മൃതദേഹം കണ്ടെത്തുകയുമായിരുന്നു യഥാര്‍ത്ഥ സംഭവം. എന്നാല് സമൂഹ മാധ്യമങ്ങളിലെ പ്രചാരണം അതായിരുന്നില്ല. വര്‍ഗീയാക്രമണത്തിനിരയായ പരേഷ് മിസ്തയുടെ തല വെട്ടിപ്പിളര്‍ന്നു, ഷണ്ഡീകരിച്ചു, മുഖത്ത് തിളച്ചയെണ്ണയൊഴിച്ചു, മൃതദേഹം വികൃതമാക്കി.. എന്നിങ്ങനെയായിരുന്നു പ്രചാരണം. ബിജെപി പത്രക്കുറിപ്പിറക്കി. നേതാക്കള് കഥകള് കൈമാറി. ഫോറന്‍സിക് റിപ്പോര്‍ട്ട് വന്നപ്പോള് വ്യാജ കഥകളെല്ലാം പൊളിഞ്ഞു: മൃതദേഹത്തില് ആയുധംകൊണ്ടുള്ള മുറിവില്ല, മൃതദേഹം അഴുകിയതിനാലാണ് മുഖത്തെ നിറംമാറ്റം എണ്ണയൊഴിച്ചതുകൊണ്ടല്ല, മൃതദേഹം വികൃതമാക്കുകയോ ഷണ്ഡീകരിക്കുകയോ ചെയ്തിട്ടില്ല, ശിവജിയുടെ ചിത്രത്തോടൊപ്പം മറാത്ത എന്ന് പച്ചകുത്തിയിരുന്നത് പ്രചരിക്കപ്പെട്ട പോലെ നശിപ്പിക്കപ്പെട്ടിട്ടില്ല തുടങ്ങിയവ പൊലീസ് തന്നെ സ്ഥിരീകരിച്ചു. പക്ഷേ പൊലീസ് വിശദീകരണത്തേക്കാളും ബി.ജെ.പിയുടെ വാദമാണ് പലയിടത്തും ഏറ്റത്. പട്ടിക ജാതിക്കാര്‍ക്കെതിരായ കുറ്റകൃത്യങ്ങളില് കര്‍ണാടക മുന്നിലാണെന്നും സിദ്ധരാമയ്യക്കു കീഴില് എസ്.സി, എസ്.ടി വിഭാഗക്കാര്‍ക്ക് രക്ഷയില്ലെന്നതായിരുന്നു പിന്നീടുള്ള പ്രചാരണം. ഇതിനായി കുറ്റകൃത്യത്തില് കര്‍ണാടകക്ക് മുന്നിലുള്ള സംസ്ഥാനങ്ങളെ പട്ടികയില്‍നിന്ന് ഒഴിവാക്കി. ഇതില് ഭൂരിഭാഗവും ബി.ജെ.പി ഭരിക്കുന്ന സംസ്ഥാനങ്ങളുമായിരുന്നു. കര്‍ണാടകയുടെ ആറിരട്ടിയോളം എസ്.സി, എസ്.ടി പീഡനങ്ങള് നടക്കുന്ന യു.പി മുഖ്യമന്ത്രി തന്നെയായിരുന്നു ഇത്തരം പ്രചാരണത്തിന് നേതൃത്വം നല്‍കിയതും. ജെ.ഡി.എസില് നിന്നും കോണ്‍ഗ്രസില് ചേര്‍ന്ന ചാമരാജ് നഗര് സ്ഥാനാര്‍ത്ഥി സമീര് അഹമ്മദ് ഖാന്റെ പ്രസംഗമെന്ന പേരില് കോണ്‍ഗ്രസ് അധികാരത്തിലെത്തിയാല് ഹിന്ദുക്കളുടെ ചോരപ്പുഴയൊഴുക്കുമെന്ന രീതിയില് വീഡിയോ പ്രചരിപ്പിക്കപ്പെട്ടു. സോഷ്യല് മീഡിയയില് ബി.ജെ.പി അനുകൂലികള് ഈ വീഡിയോ വ്യാപകമായി ഷെയര് ചെയ്തു. താന് മന്ത്രിയായാല് തന്റെ പേര് ഗിന്നസ് റെക്കോഡില് വരുന്ന തരത്തില് പ്രവര്‍ത്തിക്കുമെന്നാണ് സ്ഥാനാര്‍ഥി നടത്തിയ യഥാര്‍ഥ പ്രസംഗം. പക്ഷേ ഇത് ജെ. ഡി.എസ് അനുകൂലികള്‍ക്കും ഊര്‍ജ്ജം പകര്‍ന്നു. തങ്ങളെ വഞ്ചിച്ച് കോണ്‍ഗ്രസില് പോയ സമീറിനെ പാഠം പഠിപ്പിക്കാന് തക്കം പാര്‍ത്ത ജെ. ഡി.എസുകാരും ഇത് വ്യാപകമായി പ്രചരിപ്പിച്ചു. സമീര് അഹമ്മദ് തെരഞ്ഞെടുപ്പില് വിജയിച്ചെങ്കിലും പഴയ മൈസൂരു മേഖലയില് ജെ.ഡി.എസ്-ബി.ജെ.പി സഖ്യത്തിലേക്കു പോലും കാര്യങ്ങളെത്തിക്കാനും ഹിന്ദുത്വ വോട്ടുകളുടെ ഏകീകരണത്തിനും ഇത് കാരണായി. മുഖ്യധാരാ മാധ്യമങ്ങള് നേരത്തെ തന്നെ ബി.ജെ.പിയുടെ ചിയര് ലീഡേഴ്‌സാണെങ്കിലും കര്‍ണാടക തെരഞ്ഞെടുപ്പിനായി അവര് മുന്നോട്ടു കൊണ്ടുവന്ന വര്‍ഗീയ പ്രചാരങ്ങള് എല്ലാ സീമകളെയും ലംഘിക്കുന്നതായിരുന്നു. മോദിയുടെ വാരാണസി റാലിയുടെ ചിത്രം വരെ കര്‍ണാടകയിലേതാണെന്ന് കാണിച്ച് വന് ജനക്കൂട്ടം മോദി വേവ് എന്നൊക്കെ തള്ളാന് ഇത്തരം മാധ്യമങ്ങള് തയാറായി. കര്‍ണാടക മന്ത്രിയും കോണ്‍ഗ്രസ് നേതാവുമായ ഡി.കെ ശിവകുമാറിന്റെ വീട്ടില് നിന്ന് കോടികളുടെ കള്ളപ്പണം കണ്ടെത്തിയെന്ന പേരില് തെളിവായി ഒരു വീഡിയോയാണ് തെരഞ്ഞെടുപ്പിന് തൊട്ടു മുമ്പ് ബി.ജെ.പി പ്രചരിപ്പിച്ചത്. 2016ല് ഡല്‍ഹി ടി ആന്റ് ടി ലോ ഫേമില് നടത്തിയ റെയിഡിന്റേതായിരുന്നു യഥാര്‍ത്ഥത്തില് ആ വീഡിയോ. ശിവകുമാറിന്റെ വീട്ടില് നിന്നും ഒന്നും കണ്ടെത്താന് ഐ.ടി വകുപ്പിന് സാധിച്ചിരുന്നില്ല. അഭിപ്രായ സര്‍വേയില് ബി.ജെ.പിക്ക് വന് മുന്നേറ്റമെന്ന് സ്ഥാപിക്കാന് ബി.ബി.സിയുടെ ലോഗോ സഹിതമായിരുന്നു പ്രചാരണം. ബി.ബി.സി തന്നെ ഇത് വ്യാജമാണെന്ന് ഒടുവില് അറിയിച്ചു. വോട്ടെടുപ്പിന് ദിവസങ്ങള് മാത്രം ബാക്കി നില്‍ക്കെ ഗുജറാത്തില് പയറ്റിയ അതേ നമ്പര് കര്‍ണാടകയിലും ബി.ജെ.പി എത്തിച്ചു. പാകിസ്താന് അനുകൂലികളാണ് കോണ്‍ഗ്രസ് എന്നതായിരുന്നു ഇത്. ഇതിനു ദേശീയ മാധ്യമങ്ങള് വന് പ്രാധാന്യം നല്‍കുകയും ചെയ്തു. നോര്‍ത്ത് ബല്‍ഗാമില് കോണ്‍ഗ്രസ് നടത്തിയ റാലിയില് പാക്കിസ്താന് പതാകയുയര്‍ത്തിയെന്നായിരുന്നു ആദ്യം പുറത്തുവന്നത്. ഇത് യഥാര്‍ഥത്തില് ഇന്ത്യന് യൂണിയന് മുസ്‌ലിം ലീഗിന്റെ കൊടിയായിരുന്നു. പിന്നീട് ബി.ജെ.പിക്ക് വിനയാകുമായിരുന്ന ലിംഗായത്ത് കാര്‍ഡ് അവര് തിരിച്ചുവിട്ടതും മുസ്‌ലിം ക്രിസ്ത്യന് തീവ്രവാദം ആരോപിച്ചായിരുന്നു. ഇത് വലിയ അളവോളം ലിംഗായത്ത് വോട്ടുകള് ബി.ജെ.പിക്കൊപ്പം നിര്‍ത്തുകയും ചെയ്തു. ലിംഗായത്ത് മത പദവിക്ക് പിന്നില് ഗ്ലോബല് ക്രിസ്ത്യന് കൗണ്‍സിലും വേള്‍ഡ് ഇസ്‌ലാമിക് ഓര്‍ഗനൈസേഷനുമാണ്. കര്‍ണാടക മന്ത്രി എം.ബി പാട്ടീല്, സോണിയാഗാന്ധിക്ക് അയച്ച കത്താണ് ഇതിന്റെ തെളിവെന്നും ബി.ജെ.പി നേതാക്കള് പ്രചരിപ്പിച്ചു. ഇത്തരത്തില് ഒരു സംഘടന പോലുമില്ലെന്നതാണ് സത്യം. കത്തുണ്ടാക്കിയതാകട്ടെ ബിജാപൂര് ലിംഗായത്ത് അസോസിയേഷന്റെ പേരിലും. മതപദവി തീരുമാനത്തിന് പിന്നില് കത്തോലിക്ക സഭയാണെന്ന് തെളിയിക്കുന്ന മറ്റൊരു രേഖയും പിന്നീട് വന്നു. എല്ലാ കത്തുകളും വ്യാജമായിരുന്നുവെന്ന് പിന്നീട് വ്യക്തമായി. ലിംഗായത്ത് മഠാധിപതിയെ കാണാനെത്തിയ ബി.ജെ.പി ദേശീയാധ്യക്ഷന് അമിത് ഷായ്ക്ക് കിട്ടിയ തണുത്ത പ്രതികരണവും അതേ ദിവസം കോണ്‍ഗ്രസ് അധ്യക്ഷന് കിട്ടിയ ഗംഭീര വരവേല്‍പും ലിംഗായത്തുകള് കോണ്‍ഗ്രസിനൊപ്പമെന്ന് തോന്നിച്ചെങ്കിലും കുറുബ സമുദായക്കാരനായ സിദ്ധരാമയ്യയുടെ കുരുട്ടു തന്ത്രം ലിംഗായത്തുകള് മനസിലാക്കുമെന്ന് പറഞ്ഞായിരുന്നു പിന്നീട് ബി.ജെ.പി ഈ മേല്‍ക്കോയ്മയെ മറികടന്നത്. റോഡില് കൈയ്യേറ്റത്തിനിരയായ പെണ്‍കുട്ടിയുടെ വീഡിയോയായിരുന്നു അടുത്തത്. ഹിന്ദു പെണ്‍കുട്ടികള്‍ക്ക് രക്ഷയില്ലെന്നും രാജ്യം എവിടേക്കാണ് പോകുന്നത്, ബംഗളൂരുവില് സംഭവിച്ചത്, പരമാവധി ഷെയര് ചെയ്യൂ തുടങ്ങിയ സന്ദേശങ്ങള് സഹിതം ബി.ജെ.പി അനുകൂലികള് സോഷ്യല് മീഡിയയില് പ്രചരിപ്പിച്ചു. സിദ്ധരാമയ്യ സര്‍ക്കാറിനെതിരായ സോഷ്യല് മീഡിയ പ്രചാരണത്തിന്റെ മുഖ്യ ആയുധമായി ഈ വീഡിയോ മാറി. യഥാര്‍ഥത്തില് അത് മലേഷ്യയിലെ സംഭവമായിരുന്നു. കേവലം സിദ്ധരാമയ്യക്കും രാഹുലിനുമെതിരായ ജനവിധി എന്നു പ്രചരിപ്പിക്കുമ്പോഴും ഇത്തരം ധ്രുവീകരണ ലക്ഷ്യത്തോടെയുള്ള വര്‍ഗീയ പ്രചാരണത്തിന്റെകൂടി പരിണിത ഫലമാണ് കര്‍ണാടക ഫലം. മേഖലകള് തിരിച്ചുള്ള കണക്കില് ഇത് കൂടുതല് വ്യക്തമാവും. യോഗിയും ഷായും മോദിയും ഏറ്റവും കൂടുതല് ശ്രദ്ധ നല്‍കിയ ബോംബെ കര്‍ണാടക മേഖലയില് 30 സീറ്റുകളാണ് ബി.ജെ.പി ഇത്തവണ നേടിയത്. കോണ്‍ഗ്രസ് 17, ജെ.ഡി.എസ് രണ്ടും മറ്റുള്ളവര് ഒന്നും. 2013ല് കോണ്‍ഗ്രസ് 31, ബി.ജെ.പി 13, ജെ.ഡി.എസ് ഒന്ന്, മറ്റുള്ളവര് അഞ്ച് എന്നിങ്ങനെയായിരുന്നു കണക്ക്. വര്‍ഗീയ ധ്രുവീകരണം ഏറ്റവുമധികം നടന്ന തീരദേശ കര്‍ണാടകയില് 19ല് 16 സീറ്റും ബി.ജെ.പി നേടിയപ്പോള് മൂന്നിടത്താണ് കോണ്‍ഗ്രസ് ജയം. കഴിഞ്ഞ തവണ 13 ഇടത്തും വിജയിച്ചത് കോണ്‍ഗ്രസായിരുന്നു. ബി.ജെ.പിയുടെ കാര്യമായ സ്വാധീന മേഖലയായ മധ്യകര്‍ണാടകയില് ബി.ജെ.പി 21 സീറ്റുകള് നേടിയപ്പോള് കോണ്‍ഗ്രസ് ഏഴു സീറ്റുകളിലേക്ക് ഒതുങ്ങി. പഴയ മൈസൂരു മേഖലയില് ജെ.ഡി.എസുമായുള്ള രഹസ്യ ധാരണ ബി.ജെ.പിക്ക് 11 സീറ്റുകളാണ് നേടിക്കൊടുത്തത്. അതേസമയം വിദ്യാസമ്പന്നര് കൂടുതലുള്ള ബംഗളൂരു, ഹൈദരാബാദ് കര്‍ണാടക എന്നിവിടങ്ങളില് കോണ്‍ഗ്രസ് മുന്നിലെത്തിയെന്നതും ഇതിനോട് ചേര്‍ത്തുവായിക്കേണ്ടതാണ്.


ഇന്ത്യ 19 വയസ്സില് പെണ്ണ് കെട്ടിക്കുന്ന രാജ്യമോ? | 41% of all girls aged 19 in India have married, census data reveals - Malayalam Oneindia\n23 min ago രാമക്ഷേത്ര നിര്‍മാണ ട്രസ്റ്റിന്റെ തലപ്പത്ത് യോഗി ആദിത്യനാഥിനെ നിയമിക്കണമെന്ന് രാം ജന്‍ഭൂമി ന്യാസ്\n31 min ago മഹാരാഷ്ട്രയില് രാഷ്ട്രപതി ഭരണം... ഇനി സര്‍ക്കാര് രൂപീകരണം അസാധ്യമോ? വഴികള് ഇങ്ങനെ\nPublished: May32015, 8:46 [IST]\nദില്ലി: ഇന്ത്യയെ പറ്റി ലോക രാജ്യങ്ങള്‍ക്കിടയില് ഒരുപാട് തെറ്റിദ്ധാരണകളുണ്ട്. പാമ്പാട്ടികളുടേയും അപരിഷ്‌കൃതരായ ഗ്രാമീണരുടേയും നാടെന്നാണ് പലരും ഇന്ത്യയെ പറ്റി ധരിച്ച് വച്ചിരിയ്ക്കുന്നത്. എന്നാല് കാര്യങ്ങള് അങ്ങനെയൊന്നും അല്ലെന്ന് നമുക്കറിയാം.\nപക്ഷേ ലോകത്തിന് മുന്നില് ചീത്തപ്പേരുണ്ടാക്കുന്ന ഒരുപാട് കാര്യങ്ങള് ഇവിടെയുണ്ട്. വിവാഹമാണ് നമ്മുടെ രാജ്യത്തെ വിദേശികള് പരിഹസിയ്ക്കുന്ന വേറൊരു കാര്യം.\nഏറ്റവും ഒടുവിലത്തെ സെന്‍സസ് വിവരങ്ങള് അല്‍പം ഞെട്ടിയ്ക്കുന്നതാണ്. രാജ്യത്തെ 19 വയസ്സുള്ള പെണ്‍കുട്ടികളില് 41 ശതമാനവും വിവാഹിതരാണ് എന്നതാണത്. 19 വയസ്സില് വിവാഹിതയാവുക എന്ന് വച്ചാല് അവരുടെ വിദ്യാഭ്യാസം അവിടെ അവസാനിച്ചു എന്ന് തന്നെയാണ് അര്‍ത്ഥം.\nകേരളത്തിന്റെ കാര്യം ഇത്തിരി വ്യത്യസ്തമായിരിയ്ക്കും. കാരണം വിവാഹ ശേഷവും പഠിയ്ക്കാന് പോകുന്ന പെണ്‍കുട്ടികള് നമ്മുടെ നാട്ടില് ഇഷ്ടം പോലെയുണ്ട്. എന്നാല് മറ്റ് സംസ്ഥാനങ്ങളില് കാര്യങ്ങള് ഇങ്ങനെയല്ല.\n19 വയസ്സ് പ്രായമുള്ള ഒരു കോടി പെണ്‍കുട്ടികളില് 41 ലക്ഷം പേരും വിവാഹിതരോ, വിവാഹ മോചനം നേടിയവരോ, വിധവകളോ ആണെന്നാണ് 2011 ലെ സെന്‍സസ് കണക്കുകള് വ്യക്തമാക്കുന്നത്. എന്നാല് അല്‍പം ആശ്വസിയ്ക്കാനുള്ള വകയും ഉണ്ടെന്നാണ് റിപ്പോര്‍ട്ടുകള്. പെണ്‍കുട്ടികളുടെ വിവാഹ പ്രായം അല്‍പം കൂടിയിട്ടുണ്ട്.\nഏറ്റവും കൂടുതല് പെണ്‍കുട്ടികള് 19 വയസ്സില് വിവാഹതിരകാുന്നത് ബിഹാറിലാണ്. തൊട്ടുതാഴെ പശ്ചിമ ബംഗാളും രാജസ്ഥാനും. ആദ്യം അഞ്ച് സംസ്ഥാനങ്ങളുടെ പട്ടികയില് സിപിഎം ഭരിയ്ക്കുന്ന ത്രിപുരയും ഉണ്ട്. ഇത്തരത്തിലുള്ള വിവാഹങ്ങള് ഏറ്റവും കുറവ് നടക്കുന്നത് നാഗലാന്റില് ആണ്.\nmarriage girl teenage census child marriage വിവാഹം പെണ്‍കുട്ടി സെന്‍സസ് ഇന്ത്യ\nWith 41.3% of all girls aged 19 in India having married, according to just-released data from the 2011 census.\nStory first published: Sunday, May 3, 2015, 8:46 [IST]


Politics – Sakhy\nപുതിയ സാഹചര്യത്തിൽ ഹൈദരാബാദില് നടക്കാനിരിക്കുന്ന പാര്‍ട്ടി കോണ്‍ഗ്രസില് പ്രകാശ്കാരാട്ടും കേരളഘടകവും തങ്ങളുടെ മുന് നിലപാടില് ഉറച്ചുനില്‍ക്കുമോയെന്നതാണ് ഇനി അറിയേണ്ടത്. ഇക്കാര്യത്തിൽ കേരളമൊഴികെ മറ്റുപല സംസ്ഥാന ഘടകങ്ങളും കേന്ദ്രകമ്മിറ്റിയില് യെച്ചൂരിക്കൊപ്പമായിരുന്നു.\nത്രിപുരയിൽ പാർട്ടിക്കുണ്ടായ കനത്ത പരാജയത്തിന്റെ പശ്ചാത്തലത്തില് കോൺഗ്രസുമായുള്ള രാഷ്ട്രീയനയത്തില് മാറ്റം വേണമെന്ന ആവശ്യം സിപിഎെഎമ്മിൽ ശക്തമാകും. കോണ്‍ഗ്രസുമായി ഒരുതരത്തിലുമുള്ള തെരഞ്ഞെടുപ്പ് കൂട്ടുകെട്ട് പാടില്ലെന്ന നിലപാടില് മാറ്റംവരുത്താനും കേരളത്തിലെ\nസർക്കാരുണ്ടാക്കാൻ 31 സീറ്റുകൾ വേണമെന്നിരിക്കെ ബാക്കിയുള്ള ഒമ്പതു പേരുടെ പിന്തുണ ചെറു പാർട്ടികളിൽ നിന്നും സംഘടിപ്പിക്കാനാണ് കോൺഗ്രസ് നീക്കം.\nആർക്കും കേവല ഭൂരിപക്ഷമില്ലാത്ത മേഘാലയയിൽ സർക്കാരുണ്ടാക്കാൻ കൂടുതൽ തിടുക്കം ആകെ രണ്ട് സീറ്റ് കൈമുതലുള്ള ബിജെപിക്ക്. വോട്ടെണ്ണലിന്റെ മധ്യ ഘട്ടങ്ങളിൽ നാലും അഞ്ചും ആറും സീറ്റുകളിൽ ലീഡ്\nകാനം രാജേന്ദ്രൻ എതിരില്ലാതെ തിരഞ്ഞെടുക്കപ്പെട്ടു എന്ന നില ഒഴിവാക്കാനായിരുന്നു കെഇ ഇസ്‌മായിലിന്റെ ശ്രമം.\nഇന്ത്യൻ കമ്യൂണിസ്റ്റ് പാർട്ടിയുടെ (സിപിഐ) സംസ്ഥാന സെക്രട്ടറിയായി രണ്ടാം വട്ടവും കാനം രാജേന്ദ്രൻ തിരഞ്ഞെടുക്കപ്പെട്ടു. സിപിഐ സംസ്ഥാന സെക്രട്ടറി സ്ഥാനത്തേക്ക് മത്സരിക്കാനില്ലെന്ന് സി ദിവാകരൻ നിലപാട് വ്യക്തമാക്കിയതോടെയാണ്


രക്തദാനത്തിനു വിദ്യാര്‍ത്ഥികള് - Sathyadeepam\n|^| Home -> Kerala -> രക്തദാനത്തിനു വിദ്യാര്‍ത്ഥികള്\nഅങ്ങാടിപ്പുറം: സംസ്ഥാനത്തിന്‍റെ വിവിധ ഭാഗങ്ങളില് നിന്നും ജീവനുവേണ്ടിയുള്ള വിളികള്‍ക്ക് പരിയാപുരം സെന്‍റ് മേരീസ് ഹയര് സെക്കന്‍ഡറി സ്കൂളിലെ വിദ്യാര്‍ഥികള് ഉത്തരം നല്‍കി തുടങ്ങിയിട്ട് ഇത് പതിന്നാലാം വര്‍ഷം.\nരക്തദാനം ജീവദാനം എന്ന മഹദ്വചനം ഹൃദയത്തില് ഏറ്റുവാങ്ങിയ സ്കൂളിലെ വിദ്യാര്‍ഥികളും പൂര്‍വവിദ്യാര്‍ഥികളും അധ്യാപകരും പെരിന്തല്‍മണ്ണ ഗവ. ആശുപത്രിയിലെ രക്തബാങ്കിലേക്ക് ഇതിനകം നല്‍കിയത് 1400 കുപ്പി രക്തം.\nനാഷണല് സര്‍വീസ് സ്കീം പ്രവര്‍ത്തകരുടെ നേ തൃത്വത്തില് ജനകീയ പങ്കാ ളിത്തത്തോടെയാണ് രക്ത ദാനത്തിന്‍റെ പതിന്നാലാം വാര്‍ഷികം സ്കൂളില് നട ന്നത് .\nപെണ്‍കുട്ടികള് ഉള്‍പ്പെടെ 17 വയസ്സു പൂര്‍ത്തിയായവരാണ് ഓരോ തവണയും സ്കൂളില് സംഘടിപ്പിക്കുന്ന രക്തദാന ക്യാമ്പില് പങ്കാളികളാകാന് ഉത്സാഹത്തോടെയെത്തുന്നത്. 2005-ല് ജില്ലയില് ആദ്യമായി ഹയര് സെക്കന്‍ഡറി തലത്തില് രക്തദാനപ്രസ്ഥാനത്തിന് തുടക്കമിട്ടത് സെന്‍റ് മേരീസ് സ്കൂളാണ്.\nരക്തം ദാനം ചെയ്യുന്നവര്‍ക്കെല്ലാം ഡോണര് കാര്‍ഡ് ലഭിക്കുന്നതു കൊണ്ട് രക്തം ആവശ്യമായി വരുന്നവര്‍ക്കും ഇതൊരനുഗ്രഹമാണ്. സ്കൂളുമായി ബന്ധപ്പെടുന്നവര്‍ക്കെല്ലാം യഥാസമയം രക്തം എത്തിച്ചു നല്‍കാന് ബെന്നി തോമസ്, മനോജ് കെ. പോള്, ജോഷി ജോസഫ് എന്നീ അധ്യാപകരുടെ നേതൃത്വത്തില് സേവന വിഭാഗവും സദാ സന്നദ്ധരാണ്. രക്തദാനസേന എന്ന പേരില് വാട്സ് ആപ് ഗ്രൂപ്പിനും തുടക്കമിട്ടു. രക്തം നല്‍കാന് സന്മനസ്സുള്ള 200 പേര് നിലവില് ഗ്രൂപ്പിലുണ്ട്.\nരക്തദാന ക്യാമ്പും വാട്സ് ആപ് ഗ്രൂപ്പും പെരിന്തല്‍മണ്ണ സി.ഐ., ടി.എസ്. ബിനു ഉദ്ഘാടനം ചെയ്തു. പ്രിന്‍സിപ്പല് ബെനോ തോമസ്, എന്.എസ്.എസ്. പ്രോഗ്രാം ഓഫീസര് ബെന്നി തോമസ്, ഭാരവാഹികളായ ഷോണ് ഷാ സഖറിയ, സുഹൈല് കൊല്ലാരന്, ടി. മുഹമ്മദ് സലാഹുദ്ദീന്, അലീന ആന്‍റണി എന്നിവര് പ്രസംഗിച്ചു.


വൈദ്യുതി വകുപ്പിന്റെ ഭൂമി മരുമകന് പ്രസിഡന്റായ ബാങ്കിന് പാട്ടത്തിനുനല്‍കി; എം.എം. മണിക്കെതിരേ ആരോപണം - RoundupKerala.com\nHome Kerala വൈദ്യുതി വകുപ്പിന്റെ ഭൂമി മരുമകന് പ്രസിഡന്റായ ബാങ്കിന് പാട്ടത്തിനുനല്‍കി; എം.എം. മണിക്കെതിരേ ആരോപണം\nവൈദ്യുതി വകുപ്പിന്റെ ഭൂമി മരുമകന് പ്രസിഡന്റായ ബാങ്കിന് പാട്ടത്തിനുനല്‍കി; എം.എം. മണിക്കെതിരേ ആരോപണം\nഇടുക്കി പൊന്മുടി അണക്കെട്ടിന് സമീപത്തുള്ള വൈദ്യുതി വകുപ്പിന്റെ കീഴിലുള്ള 21 ഏക്കര് ഭൂമി മന്ത്രി എം.എം. മണിയുടെ മരുമകന് പ്രസിഡന്റായ ബാങ്കിന് പാട്ടത്തിനുനല്‍കിയത് ക്രമവിരുദ്ധമായാണെന്ന് ആരോപണം.\nമണിയുടെ മരുമകന് വി.എ. കുഞ്ഞുമോന് പ്രസിഡന്റും സിപിഎം നിയന്ത്രണത്തിലുമുള്ള രാജാക്കാട് സഹകരണ ബാങ്കിന് ഭൂമി പാട്ടത്തിനുനല്‍കിയതുമായി ബന്ധപ്പെട്ടാണ് വിവാദം.\nകെഎസ്ഇബിക്കു കീഴിലുള്ള ഹൈഡല് ടൂറിസത്തിന്റെ റിപ്പോര്‍ട്ട് ചൂണ്ടിക്കാട്ടിയാണ് ഈ ഭൂമി പാട്ടത്തിനു നല്‍കിയത്. കഴിഞ്ഞ ഫെബ്രുവരി 28-നു ചേര്‍ന്ന കെഎസ്ഇബി ഫുള് ബോര്‍ഡ് യോഗത്തിലാണ് ഇതുമായി ബന്ധപ്പെട്ട് തീരുമാനം കൈക്കൊണ്ടത്.\nസാമ്പത്തിക പ്രതിസന്ധി മറികടക്കാന് ഇത്തരം ഭൂമി പാട്ടത്തിനു നല്‍കണമെന്ന വാദമാണ് യോഗത്തില് ഉയര്‍ന്നത്. തുടര്‍ന്ന് വിനോദസഞ്ചാര വികസനത്തില് സഹകരണ സ്ഥാപനങ്ങളെ പങ്കാളികള് ആക്കണമെന്ന നിര്‍ദ്ദേശം വന്നു. ഹൈഡല് ടൂറിസത്തിന്റെ ഗവേണിങ് ബോഡി ഇക്കാര്യത്തില് അന്തിമ തീരുമാനമെടുത്തു.\nതുടര്‍ന്നാണ് മന്ത്രി എം.എം. മണിയുടെ മകളും രാജാക്കാട് പഞ്ചായത്ത് പ്രസിഡന്റുമായ സതിയുടെ ഭര്‍ത്താവ് കുഞ്ഞുമോന് പ്രസിഡന്റായ രാജാക്കാട് സര്‍വീസ് സഹകരണ ബാങ്കിന് ഭൂമി നല്‍കുന്നത്. എന്നാല് ഈ ബാങ്കാണ് ഏറ്റവും കൂടുതല് ലാഭവിഹിതം വാഗ്ദാനം ചെയ്തതെന്നാണ് വൈദ്യൂത വകുപ്പ് നല്‍കുന്ന വിശദീകരണം.\nPrevious articleഅപ്പനെ തല്ലിയ മോനെതിരേ വധശ്രമത്തിന് കേസ്\nNext articleമുഖ്യാതിഥി ഗതാഗതക്കുരുക്കില്; ടൊവീനോയെ ‘പൊക്കാ’നായതിന്റെ സന്തോഷത്തില് പോലീസുകാരന്


തുടിക്കുന്ന ദ്രവിഡ താളമായ് .. പ്രകൃതിയുടെ മടിത്തട്ടിൽ നിന്നൊരു കല – Media Mangalam\nതുടിക്കുന്ന ദ്രവിഡ താളമായ് .. പ്രകൃതിയുടെ മടിത്തട്ടിൽ നിന്നൊരു കല\nകലകളെ ചിന്തകള് നമ്മെ പലവഴികളിലേക്ക് നയിക്കാം. ചിലപ്പോള് വഴിയരികില് നമ്മള് പകച്ച് നില്‍കാം. മറ്റു ചിലപ്പോള് നമ്മള് നിന്ന നില്‍പ്പില് അമ്പരന്നു പോവാം. അതു മല്ലെങ്കില് അതി ത്രീവ നഷ്ടബോധത്തിലേക്ക് നമ്മള് ഇടറിവീണെന്നു വരാം. ചിലപ്പോള് തീവ്ര നിരാശയായിരിക്കും നമ്മളെ കീഴടക്കുന്നത്.അപ്പോള് തന്നെയാണ് കലകളുടെ ലോകത്ത് നമ്മള് പല വൈവിധ്യങ്ങളെയും കാണുന്നത്. അങനെ ഒരു അന്വേഷണത്തിലാണ് കുംഭപാട്ടുകളുടെ അറിവിലേക്ക് നമ്മള് കാലിടറി വീഴുന്നത്. വന്യമായ ഒരു സൗന്ദര്യമാണ് ആ കലയ്ക്ക് അവകാശപ്പെടാനുള്ളത്. ആദിദ്രാവിഡ നാഗ ഗോത്രജനതയുടെ പാരമ്പര്യ കലയായ കുംഭപാട്ട്. നമ്മുടെ സമൂഹത്തില് വലിയ രീതിയില് ചര്‍ച്ചചെയ്യപ്പെടാത്ത കലയാണ് കുഭപാട്ട്. എങ്ങനെയാണ് ഒരു കലയ്ക്ക് ഇത്രയും നിശബദ്ധമായിരിക്കാന് കഴിയുക എന്നതോര്‍ത്ത് അത്ഭുതം തോന്നാം. എന്നാല് ഒരു കല സജീവമായിരിക്ക്ുന്നത് അത് പ്രതിനിധാനം ചെയ്യുന്ന സമൂഹവുമായി ബന്ധപ്പെട്ടിരിക്കും എന്ന് തിരിച്ചറിയപമ്പോള് നമ്മുക്ക് ആദ്യെ തോന്നിയ അമ്പരപ്പ് ഇല്ലാതെയാകും. എന്തെന്നാല് അത് സമൂഹത്തിന്റെ മുഖ്യധാരയില് നിന്ന് മാറി കാടുകളില് ജീവിതം നയിക്കേണ്ടി വന്നവരുടെ കലയാണ്.അവരുടെ അതിജീവനത്തെയും സര്‍ഗാത്മകതയെയും കുറിക്കുന്നതാണ്.\nകല്ലേലി അപ്പൂപ്പന് കാവ് എന്ന കാവിലാണ് കുഭപ്പാട്ട് എന്ന കല നടക്കുന്നത്. ലോകത്ത് ആ കല നടക്കുന്ന ഒരേഒരിടം. മറ്റൊരു ക്ഷേത്രത്തിലും കാണാത്ത ആചാരകല നടക്കുന്നത് പത്തനം തിട്ട ജില്ലയിലെ ഈ കാവില് മാത്രമാണ്. പത്തനംതിട്ട കോന്നിയില് ഉള്ള കല്ലേലി ഊരാളി അപ്പൂപ്പന് കാവില് സന്ധ്യാ വന്ദനത്തിനും ദീപാരാധനക്കും ശേഷമാണ് ഈ കല അരങ്ങേറുന്നത്.പ്രകൃതിയിലെ ഭാവങ്ങളെ വര്‍ണ്ണിച്ചും, പ്രകൃതി കോപങ്ങളെ ശമിപ്പിക്കുവാനും മല ദൈവമായ ഊരാളി അപ്പൂപ്പനോട് പാട്ടിന്റെ രൂപത്തില് കൊട്ടി ഉണര്‍ത്തുന്ന പാട്ടാണിത്. മറ്റരൊര്‍ത്ഥത്തില് പറഞ്ഞാല് പ്രകൃതിയുടെ വികൃതിയില് നിന്ന് രക്ഷപ്പെടാന് പ്രകൃതിയോട് തന്നെ നടത്തുന്ന പ്രാര്‍ത്ഥന. ഈ ആധുനികകാലത്തും ഈ കല കൊണ്ടാടപ്പെടുന്നു. കാലത്തിന്റെ കുത്തൊഴിക്കിന് വിട്ടു കൊടുകാത്തെ ഈ കലയെ നിലനിര്‍ത്താന് ആ സമൂഹത്തിനു കഴിയുന്നു. കല്ലേലി ഊരാളി അപ്പൂപ്പനെ മനസ്സില് ധ്യാനിച്ച് ഏഴുദിവസത്തെ വ്രതാനുഷ്ഠാനത്തോടെ രാത്രിയില് ആഴികൂട്ടിയിട്ട് ഇതിനു മുന്നില് ചുറ്റും ഇരുന്ന് അപ്പൂപ്പനെ പ്രകീര്‍ത്തിച്ച് ഈണത്തില് പാടുന്നു. സര്‍വ്വ ചരാചരങ്ങള്‍ക്കും നാഥനായ അപ്പൂപ്പന് വാഴും കല്ലേലി അപ്പൂപ്പന് കാവ് പാരമ്പര്യ കലകളുടെ സംഗമഭൂമികൂടിയാണ്.ഭാരതാംബയുടെ മണ്ണില് ആദ്യം രൂപം കൊണ്ട കലാരൂപം ഭാരതകളി,തലയാട്ടം കളി ,കുംഭ പാട്ട് ,പടേനി കളി എന്നിവ നടക്കുന്ന കാവാണ് കല്ലേലി കാവ്.കൂടാതെ സര്‍വ്വ ഐശ്വര്യ പൂജ, പ്രകൃതി സംരക്ഷണ പൂജ, സ്ഥലകാല ദോഷപൂജ, മംഗല്യപൂജ, വിദ്യാഭ്യാസ പൂജ, സന്താനസൌഭാഗ്യ പൂജ, മൃഗസംരക്ഷണ പൂജ, രോഗശാന്തി പൂജ, പിതൃപൂജ, പ്രശ്‌നചിന്ത പരിഹാര പൂജ എന്നിവ പ്രധാന പൂജകളായി ഇവിടെ സമര്‍പ്പിക്കപ്പെടുന്നു. ആദിത്യ പൊങ്കാലയും മലയ്ക്ക് പടേണിയുമാണ് പ്രസിദ്ധം, സര്‍വ്വൈശ്വര്യത്തിന് വേണ്ടി അച്ചന്‍കോവിലാറ്റില് ഭക്തര് തെളിയിക്കുന്ന വിളക്കാണ് കല്ലേലി വിളക്ക്. ദീപനാളങ്ങള് സര്‍വ്വദോഷത്തേയും കരിച്ച് കളയും എന്നതാണ് വിശ്വാസം. ദീപങ്ങള് മുകളിലേക്ക് മാത്രമേ കത്തൂ. ഇതേപോലെ ഭക്തര്‍ക്ക് എന്നും ഉയര്‍ച്ചയുണ്ടാകാനാണ് അച്ചന്‍കോവിലാറ്റില് കല്ലേലിവിളക്ക് തെളിയിക്കുന്നത്.\nകരിക്ക് പടേനിക്കായി നാനാദിക്കില് നിന്നും ഭക്തര് ഇവിടേക്ക് ഒഴുകിയെത്തും. കരിക്ക് പടേനിക്ക് ആവശ്യമായ കരിക്ക് വിവിധ കരകളില് നിന്നും ഭക്തര് വഴിപാടായി സമര്‍പ്പിക്കാറാണ് പതിവ്.. കല്ലേലി ഊരാളിക്കാവിലും പ്രധാനപ്രതിഠയ്ക്കു പുറമേ നാഗരാജനും നാഗദേവതയും വാണരുളുന്നു.ഭാരതപ്പൂങ്കുറവന് ,പൂങ്കുറത്തി എന്നിവരുടെ പ്രതിഷ്ഠയുള്ള കേരളത്തിലെ ഏക കാവും കല്ലേലി കാവ് തന്നെ. ഊരാളി അപ്പൂപ്പന്‍സേവ, ആദിത്യപൂജ, മലപൂജ, ഗണപതിപൂജ, പരാശക്തിപൂജ, ഗജപൂജ, ഗന്ധര്‍വ്വപൂജ, യക്ഷിപൂജ, മൂര്‍ത്തിപൂജ, കുട്ടിച്ചാത്തന് പൂജ, വടക്കഞ്ചേരി അച്ചന് പൂജ, കൊച്ചുകുഞ്ഞ് അറുകൊല പൂജ, വാനരപൂജ, മീനൂട്ട് പൂജ എന്നിവ ഉപസ്വരൂപ പൂജകളായി ഇവിടെ നടത്തപ്പെടുന്നു. ശ്രീ കല്ലേലി ഊരാളി അപ്പൂപ്പന്റെ വാഹനം ആനയായതിനാല് ശര്‍ക്കരയും പഴങ്ങളും നല്‍കിയിട്ടുള്ള ആനയൂട്ടും കാവില് നടന്നുവരുന്നു. തിരുമുമ്പില് പറയിടീലും, താമ്പൂല സമര്‍പ്പണത്തിനുമായി കാവിലെത്തുന്നവര് ശരണവഴിയിലാണ്. കരിക്കിന്റെ പടേണി കാവിന്റെ പ്രശസ്തി വിളിച്ചറിയിക്കുന്നു. മലദൈവങ്ങളെ വിളിച്ചുചൊല്ലി കാലദോഷമകറ്റുന്ന ഊരാളിയുടെ അരുളപ്പാടുകള് അപ്പൂപ്പന്റെ നാമത്തില് ദിക്കുകള് മുഴക്കുന്നു. ഇത്തരത്തില് പ്രകൃതിയോട് അടുത്തു നില്‍ക്കുന്ന ആരാധന സമ്പ്രദായമാണ് ഈ കാവില് കാണുന്നത്. പ്രാകൃത ദ്രാവിഡ ആചാരങ്ങളുടെ ശേഷിപ്പു കൂടിയാണ് കല്ലേലി അപ്പൂപ്പന് കാവിലെ ആ ചാരങ്ങള്.\nപ്രകൃതിയോട് അത്രമേല് അടുത്തു നില്‍ക്കുന്നതാണ് കുഭപാട് . മുളയും,കാട്ടു കല്ലും പച്ചിരുമ്പും,ഉണക്ക പാളയും, കാട്ടു കമ്പും, വാദ്യോപകരണമാക്കി പ്രപഞ്ച ശക്തിയായ മലദേവനായ ശ്രീ കല്ലേലി ഊരാളി അപ്പൂപ്പന്റെ നാമത്തില് ലോക ഐശ്വര്യത്തിനു വേണ്ടി മനമുരുകി പാടുന്നു പ്രകൃതിയുടെ നിലനില്‍പ്പിനായി കുംഭ പാട്ട് നടത്തി വരുന്നു. ലൗകിക ജീവിതത്തിന്റെ പരിധിയില് നിന്ന് അകന്നു നില്‍ക്കുന്നവയാണ്\nപുരാവൃത്തങ്ങള്.ദേവീദേവന്‍മാരുടെയും മറ്റ് അലൗകിക ശക്തികളുടെയും ഉത്ഭവം, ജീവിതം എന്നിവയുമായി ബന്ധപ്പെട്ടതാണ് മിക്ക പുരാവൃത്തങ്ങളും. വയനാടന് കുറിച്യര്‍ക്കിടയില് ഏറെ പ്രചാരത്തിലുളള ‘കുംഭപാട്ട് ‘ഇപ്പോള് പാടുന്നത് കല്ലേലി കാവില് മാത്രമാണ്. കാട്ടില് നിന്നും ഏഴ് മുട്ടുള്ള മുള വെട്ടി കൊണ്ടുവന്ന് അതില് ദ്വാരമുണ്ടാക്കി കള്ള് നിറക്കും. കള്ള് നിറച്ചതിന് ശേഷം ചൂരല് കൊണ്ട് കെട്ടി വെക്കും. മുളയിലെ പുളിപ്പ് പോകും വരെ പരിശുദ്ധ സ്ഥലത്ത് വയ്ക്കും. പുളിപ്പ് ഇറങ്ങിയ മുളയുടെ കണ്ണായ ഭാഗം ചുവട് പോകാതെ പച്ചിരുമ്പ് കൊണ്ട് പാകത്തില് പരുവപ്പെടുത്തും.മുകള് വശ ദ്വാരം ക്രമപ്പെടുത്തും. മുകളിലും താഴെയും ചൂരല് കൊണ്ട് വരിയും. തുടര്‍ന്ന് മുള ഉണങ്ങാന് ഇടും .അങ്ങനെ ഉണങ്ങി കിട്ടുന്ന ‘കുംഭം ‘കല്ലേലി അപ്പൂപ്പന്റെ അനുഗ്രഹത്തിന് വേണ്ടി നടയില് പൂജ വയ്ക്കും. കുംഭം അടിക്കുന്ന മൂത്ത ഊരാളി വ്രതമെടുത്ത ശേഷമാണ് പൂജ വെച്ച കുംഭം എടുക്കുന്നത്.കുംഭം ഇടിക്കുന്ന കല്ല് നദിയില് നിന്നും കണ്ടെത്തിയാണ് ഉപയോഗിക്കുന്നത്. കല്ല് കണ്ടെത്തി കല്ലിനെ കുളിപ്പിച്ച് ഒരുക്കി പൂജകള് നല്‍കിയാണ് വാദ്യ ഉപകരണമാക്കുന്നത്.ഉണക്ക പാളയും അതില് അടിക്കാന് ഉള്ള കാട്ടുകമ്പും, രണ്ടു പച്ചിരുമ്പും, കൈ താളവും ചേരുമ്പോള് കുംഭപ്പാട്ട് പിറക്കുന്നു. ഏറ്റു ചൊല്ലാന് ആറാളുകള് വേറെയും ഉണ്ട.്\nപ്രപഞ്ചത്തിലെ സര്‍വ്വ ചരാചരങ്ങളെയും ഉണര്‍ത്തിച്ചു കൊണ്ടുള്ള കുംഭ പാട്ട് ഏഴര വെളുപ്പിനെ വരെ നീളും. കര്‍ഷകരുടെ കാര്‍ഷിക വിളകള് രാത്രികാലങ്ങളില് വന്യമൃഗങ്ങള് ഇറങ്ങി നശിപ്പിച്ചിരുന്നു. രാത്രിയില് ആഴികൂട്ടിയിട്ട് ഇതിനു ചുറ്റുമിരുന്ന് പണിയായുധങ്ങളും, പാറകളും, മുളകളും സംഗീത ഉപകരണമാക്കി ഈണത്തിലും, താളത്തിലും കര്‍ഷകര് വായ്പ്പാട്ട് പാടി വന്യ മൃഗങ്ങളെ അകറ്റിയിരുന്നു. അങ്ങനെ കലയുടെ ചരിത്രം അന്വേഷിച്ചു പോയാല് അവ പലതും നമ്മുടെ നിത്യജീവിതവുമായി ബന്ധപ്പെട്ടു കിടക്കുന്നതു കാണാം. ഇന്ന് വെറും ആചാരമായി മാറിയ പലത്തിനു പിന്നിലും പണ്ടത്തെ ജനതയുടെ അതിജീവനത്തിന്റെ കഥയുണ്ട്.പ്രകൃതിയുടെ നിലനില്‍പ്പിനായി കുംഭ പാട്ട് നടത്തി വരുന്നു എന്നതാണ് വിശ്വാസം.\nആദി ജനതയുടെ കല\nആദിദ്രാവിഡ നാഗഗോത്ര ജനതയുടെ ഉണര്‍ത്തുപാട്ടായി പിന്നീട് കുംഭപ്പാട്ട് കൈമാറിക്കിട്ടി. കുംഭം എന്നാല് മുള എന്നാണ്. മുളന്തണ്ട് പാകത്തില് മുറിച്ച് വ്യത്യസ്ഥ അളവില് എടുത്ത് പരന്ന ഒരു ശിലയില് ഒരേതാളത്തില് കുത്തുന്നു. ഇപ്പോള് എങ്ങനെയാണ് ആ കലയ്ക്ക് ആ പേരു കൈവന്നത് എന്ന് മനസിലായല്ലോ. ശിലയില് അമരുന്ന മുളം തണ്ടില് നിന്നു പ്രത്യേക ശബ്ദം തന്നെ പുറത്തേക്കിറങ്ങുന്നു.പണിയായുധങ്ങളില് ഒന്നായ ഇരുമ്പ് എന്ന ജാരല് പരസ്പരം കൂട്ടിമുട്ടുമ്പോള് ഉണ്ടാകുന്ന കിലുകിലാരവവും ഉണങ്ങിയ പാളമുറിയില് രണ്ട് കമ്പുകള് തട്ടിയുണ്ടാകുന്ന ശബ്ദവും ചേരുമ്പോള് കുംഭപ്പാട്ടിന്റെ താളം മുറുകും. നമ്മള് അതുവരെ കേട്ടു പരിച്ചയിച്ചിട്ടില്ലാത്ത സംഗീതത്തിന്റെ പുതിയ വിസ്മയം നമ്മുക്കു മുന്നില് അനാവരണം ചെയ്യപ്പെട്ടുന്നു. ഗായകരുടെ സംഗീതവിരുത് കുംഭത്തില് നിറയുമ്പോള് കര്‍ണ്ണങ്ങള്‍ക്ക് ഇമ്പമാര്‍ന്ന നാദവും ശ്രവിക്കാം.മനുഷ്യനില് നിന്ന് വേറിട്ട് പ്രകൃതിയെ കാണാനും പ്രകൃതിയില് നിന്ന് മാറ്റി നിര്‍ത്തി മനുഷ്യ ജീവിതത്തെ കാണുവാനും കഴിയില്ല. മനുഷ്യനും പ്രകൃതിയും ജന്തുജാലകങ്ങളും പരസ്പരം പൂരകങ്ങളായി സമന്വയിക്കുന്ന സഹവര്‍ത്തിത്വത്തിന്റെ സംസ്‌കാരത്തെയാണ് നാം പരിപോഷിപ്പിക്കുന്നത്.കാടിനെ അറിയുവാനും തുടിയും താളവും സ്പന്ദനങ്ങളുമറിഞ്ഞ് കാടിനെ സ്നേഹിക്കുവാനും ജീവന്റെ നിലനില്‍പ്പിനാധാരമായ ജലസ്രോതസ്സുകള്, നദികള്, ജലാശയങ്ങള് എന്നിവയെ സംരക്ഷിക്കുവാനും ആരണ്യ കേരളത്തിന്റെ കൈകള്‍ക്ക് കഴിയണം.ആദിമ ഗോത്ര സംസ്‌കാരത്തിന്റെ അടയാളങ്ങള് ഇന്നും ചിതലരിയ്ക്കാതെ നില നിന്നുപോകുന്നഅപൂര്‍വ്വം കാനനക്ഷേത്രങ്ങളില് ഒന്നാണ് പത്തനംതിട്ട ജില്ലയിലെ കോന്നി താലൂക്കിലെ കല്ലേലിയിലുള്ള ഈ ഊരാളി അപ്പൂപ്പന് കാവ്. കുഭപ്പാട്ട് നടത്തുന്ന ഊരാളി പ്രമുഖര് പലരും പ്രകൃതിയോട് ഇണങ്ങി ജീവിക്കുന്നവരാണ്. അവര്‍ക്ക് പ്രകൃതി ചിക്ത്‌സയെക്കുറിച്ച് നല്ല അറിവുകള് ഉണ്ട്. ഏഴു ദിവസം നിര്‍ത്താതെ പാടാനുള്ള കുഭപ്പാട്ടുകള് അവര് ഓര്‍മയില് സൂക്ഷിക്കുന്നു. ഇത്തരത്തില് ഇന്നത്തം ആധുനിക ജനതയ്ക്ക് അറിയാത്ത് ഒരുപ്പാട്ട് കലകളും ആചാരങ്ങളും അവിടെയും ഇവിടെയും ആയി ഒളിഞ്ഞിരിക്കുന്നുണ്ട്.\nകല്ലേലി അപ്പൂപ്പൻ കാവ് കുഭം പാട്ട് ദ്രവിഡ കല നാടോടികല


കുമ്മനം തോറ്റാല് തലമൊട്ടയടിക്കുമെന്ന് പ്രഖ്യാപിച്ചു ! കുമ്മനം തോറ്റതോടെ പറഞ്ഞ വാക്ക് അക്ഷരം പ്രതിപാലിച്ച് സംവിധായകന്... - Rashtradeepika : Rashtradeepika\nഇക്കാലത്ത് പറഞ്ഞ വാക്കു പാലിക്കുന്നവരെ കണ്ടു കിട്ടാന് വലിയ പാടാണ്. എന്നാല് സംവിധായകന് അലി അക്ബര് ഇക്കാര്യത്തില് തികച്ചും വ്യത്യസ്ഥനാണ്. പറഞ്ഞ വാക്ക് പാലിക്കണമെന്ന് കടുത്ത നിര്‍ബന്ധമുള്ളയാളാണ് പുള്ളി. തിരുവനന്തപുരത്ത് കുമ്മനം തോറ്റാല് തലമൊട്ടയടിക്കുമെന്നായിരുന്നു പ്രചാരണ സമയത്ത് അദ്ദേഹം വെല്ലുവിളിച്ചത്. ഫലം വന്നപ്പോള് കുമ്മനത്തിന് അടിതെറ്റി. ഇതോടെ പഴയ വാക്ക് ഓര്‍മിപ്പിച്ച് ഒട്ടേറെ പേര് രംഗത്തെത്തി. പിന്നെ വൈകിയില്ല. പറഞ്ഞ വാക്കുപാലിച്ച് ഫേസ്ബുക്കില് പോസ്റ്റും ഇട്ടു സംവിധായകന്. തലമൊട്ടയടിച്ച് മീശ പിരിച്ചുനില്‍ക്കുന്ന ചിത്രം പങ്കുവച്ച് അദ്ദേഹം കുറിച്ചു. ‘സംഘി ഡാ..’\n‘പ്രിയ കുമ്മനം എന്ന യോഗീശ്വരനെ തിരുവനന്തപുരംകാര് തോല്‍പ്പിക്കുമെന്ന് കരുതിയിരുന്നില്ല, പറഞ്ഞ വാക്ക് പാലിക്കുന്നു മൊട്ടയടിച്ചു, എത്ര തന്തക്കുപിറന്നവന് എന്ന് ചോദിക്കുന്നവരോട് പറയാം ഒറ്റതന്തയ്ക്ക്, ഇതേപോലെ പലതും പലരും പറഞ്ഞിരുന്നു അവരോടും ചോദിക്കണം, എത്ര തന്തയ്ക്ക് പിറന്നവനെന്നു. കൂടെ നിന്നവരോടും, മോദിയെ വീണ്ടും തിരഞ്ഞെടുത്തവര്‍ക്കും നന്ദി, കേരളത്തില് ബിജെപി എത്രവോട്ട് അധികമായി നേടി എന്നതൊക്കെ നമുക്ക് വഴിയേ വിലയിരുത്താം. കമ്മികള് തോറ്റതില് ആഹ്ലാദിക്കാം..’ അദ്ദേഹം ഫേസ്ബുക്കില് കുറിച്ചു.


ലോക്ക് ഡൗൺ ദിനത്തിലെ കസ്റ്റഡി മരണം; അപ്പനും മകനും ലോക്കപ്പിൽ നേരിട്ടത് സമ്മാനതകളിലാത്ത ക്രൂര പീഡനം, പരിക്കുകള്‍ക്ക് തെളിവായി ആശുപത്രി ജയില് രേഖകള്…. | Malayalam UK\nലോക്ക് ഡൗൺ ദിനത്തിലെ കസ്റ്റഡി മരണം; അപ്പനും മകനും ലോക്കപ്പിൽ നേരിട്ടത് സമ്മാനതകളിലാത്ത ക്രൂര പീഡനം, പരിക്കുകള്‍ക്ക് തെളിവായി ആശുപത്രി ജയില് രേഖകള്….\nJune 28 12:08 2020 by News Desk 6\tPrint This Article\nതൂത്തുക്കുടിയില് അതിക്രൂരമായ കസ്റ്റഡി പീഡനങ്ങള്‍ക്കൊടുവില് മരിച്ച ജയരാജ്, ബെന്നിക്സ് എന്നിവരെ പരിശോധിച്ച് കോവൈപട്ടി സബ് ജയില് ഡോക്ടര് നല്‍കിയ റിപ്പോര്‍ട്ട് പുറത്തുവന്നു. ഇരുവര്‍ക്കും പീഡനമേറ്റതിന്റെ പരിക്കുകള് ശരീരത്തിലുണ്ടെന്ന് ഈ റിപ്പോര്‍ട്ടിലുണ്ട്. പൊലീസ് കസ്റ്റഡിയില് നിന്നും സബ് ജയിലിലെത്തിച്ചതിന്റെ തൊട്ടടുത്ത ദിവസം തയ്യാറാക്കിയ റിപ്പോര്‍ട്ടാണിത്.\nആശുപത്രി റെക്കോര്‍ഡുകളിലും ഇരുവര്‍ക്കും സാരമായ പരിക്കുകളേറ്റത് വിവരിക്കുന്നുണ്ട്. 58കാരനായ ജയരാജന്റെ ഗുദഭാഗത്ത് നിരവധി മുറിവുകളുണ്ടെന്ന് ഈ റെക്കോര്‍ഡ് വ്യക്തമാക്കുന്നു. 31കാരനായ ബെന്നിക്സിന്റെ ഗുദഭാഗത്തും മുറിവുകളുണ്ടെന്ന് റെക്കോര്‍ഡ് പറയുന്നുണ്ട്. ഇരുവരുടെയും ഗുദത്തില് പൊലീസ് ലാത്തി കയറ്റിയാണ് പീഡിപ്പിച്ചത്. രണ്ടുപേരെയും മജിസ്ട്രേറ്റിനു മുമ്പില് ഹാജരാക്കുമ്പോഴും ഗുദത്തില് നിന്നും രക്തം വാര്‍ന്നു പോകുന്നുണ്ടായിരുന്നു. മജിസ്ട്രേറ്റ് ഡി സരവണന് പക്ഷെ പൊലീസ് കസ്റ്റഡിയില് വിടുകയാണുണ്ടായത്.\nകോവില്‍പട്ടി സബ് ജയിലിലെ അഡ്മിഷന് റെക്കോര്‍ഡുകളിലും ഗുദത്തിലെ പരിക്കുകള് സംബന്ധിച്ച് വിവരമുണ്ട്. കാലിലും കൈയിലും നീര് കെട്ടിയിരുന്നെന്നും റെക്കോര്‍ഡില് വ്യക്തമാക്കുന്നു.\nജൂണ് 19നാണ് തൂത്തുക്കുടിയിലെ സാത്തന്‍കുളം പൊലീസ് സ്റ്റേഷനില് ക്രൂരമായ പീഡനം അരങ്ങേറിയത്. എട്ട് പൊലീസുകാര് ചേര്‍ന്ന് ജയരാജനെയും ബെന്നിക്സിനെയും പീഡിപ്പിക്കുകയായിരുന്നു. കാലിന്റെ ചിരട്ടകള് തല്ലിത്തകര്‍ത്തു. ഗുദത്തിലേക്ക് ലാത്തികള് കയറ്റി. ബെന്നിക്സിന്റെ നെഞ്ചിലെ രോമം മുഴുവന് പറിച്ചെടുത്തു. ഈ സംഭവങ്ങള് നടക്കുന്ന നേരമത്രയും സുഹൃത്തുക്കള്‍ക്ക് പൊലീസ് സ്റ്റേഷനു വെളിയില് നിസ്സഹായരായി കാത്തു നില്‍ക്കേണ്ടി വന്നു. ആരില് നിന്നും സഹായം കിട്ടില്ലെന്നതായിരുന്നു സ്ഥിതി.\nസംഭവത്തിലുള്‍പ്പെട്ട പൊലീസുകാരെ രക്ഷിക്കുന്നതിനുള്ള നീക്കങ്ങള് ശക്തമായി നടക്കുകയാണ്. സസ്പെന്‍ഷനില് കാര്യങ്ങളൊതുക്കാനാണ് സര്‍ക്കാരിന്റെ നീക്കം. വകുപ്പുതല നടപടികള് മാത്രമാണ് ഇവര്‍ക്കെതിരെ ഉണ്ടാവുക എന്നാണ് റിപ്പോര്‍ട്ടുകള് സൂചിപ്പിക്കുന്നത്.


വായ്പാ പലിശ നിരക്ക് 30 ബേസിസ് പോയ്ന്റ് കുറച്ച് ഇന്ത്യന് ഓവര്‍സീസ് ബാങ്ക്; ചെറുകിടക്കാര്‍ക്ക് നേട്ടമാകും\n|8 Jun 2020 5:30 AM GMT\nഒറ്റരാത്രികൊണ്ട് ഇന്ത്യന് ഓവര്‍സീസ് ബാങ്ക് എംസിഎല്‍ആറുമായി ബന്ധിപ്പിച്ചിട്ടുള്ള വായ്പകളുടെ പലിശ നിരക്ക് 30 ബേസിസ് പോയിന്റ് (ബിപിഎസ്) കുറച്ചു. കൂടാതെ റിപ്പോ നിരക്ക് അടിസ്ഥാനമാക്കിയുള്ള വായ്പകളുടെ പലിശ നിരക്ക് 7.25 ശതമാനത്തില് നിന്ന് പ്രതിവര്‍ഷം 6.85 ശതമാനമായും കുറച്ചിട്ടുണ്ട്. ഒരു മാസം മുതല് ഒരു വര്‍ഷം വരെയുള്ള വായ്പകളുടെ പലിശ നിരക്ക് 20 ബിപിഎസ് ആണ് കുറച്ചത്. പുതുക്കിയ നിരക്കുകള് ജൂണ് 10 മുതല് പ്രാബല്യത്തില് വരും.\nഎംസിഎല്‍ആറുമായി ബന്ധിപ്പിച്ചിട്ടുള്ള വായ്പകളുടെ പലിശ നിരക്ക് കുറയുന്നതോടെ ചെറുകിടക്കാര്‍ക്കും ഭവന, വിദ്യാഭ്യാസ വായ്പകള് എടുത്തിരിക്കുന്നവര്‍ക്കും ആശ്വാസമാകും. റീട്ടെയില് വായ്പകള് (ഭവന നിര്‍മ്മാണം, വിദ്യാഭ്യാസം, വാഹന വായ്പകള് മുതലായവ), മൈക്രോ, ചെറുകിട സംരംഭങ്ങള് എന്നിവയ്ക്കായുള്ള ആര്‍എല്‍എല്‍ആറുമായി ബന്ധിപ്പിച്ചിട്ടുള്ള വായ്പകള്‍ക്കാണ് ഇത് ഫലം ചെയ്യുക.\nസ്റ്റേറ്റ് ബാങ്ക് ഓഫ് ഇന്ത്യ (എസ്ബിഐ) വായ്പകളുടെ എംസിഎല്‍ആര് നിരക്ക് കഴിഞ്ഞ മാസം 15 ബേസിസ് പോയിന്റ് കുറച്ചിരുന്നു. 2020 മെയ് 10 മുതല് പ്രതിവര്‍ഷം 7.40 ശതമാനത്തില് നിന്ന് എംസിഎല്‍ആര് പ്രതിവര്‍ഷ നിരക്ക് 7.25 ശതമാനമായാണ് എസ്ബിഐ കുറച്ചത്.\nbank interest rates Indian Overseas Bank Interest rate cuts IOB Bank


idaneram: കെ പി തേവന് ഐഎഎസ്!\nലിങ്ക്; കെ പി തേവന് ഐഎഎസ്!\nLabels: അഡ്വ. കെ വി കുമാരന്, ഓര്‍മ്മ, സി ടി സുകുമാരന്, dalitpedia/ദലിതാളുകള്


ലോക്ക് ഡൗണിനിടയില് റോഡില് കടുത്ത പ്രസവവേദനയില് ഒരു യുവതി; എല്ലാ സഹായവും രക്തവും നല്‍കി പൊലീസുകാരന് - ദ് ബെറ്റർ ഇൻഡ്യ\nസയ്ദ് അബു താഹിന് പൊലീസ് ഡിപ്പാര്‍ട്ട്മെന്‍റിന്‍റെ റിവാര്‍ഡ്\nലോക്ക് ഡൗണിനിടയില് റോഡില് കടുത്ത പ്രസവവേദനയില് ഒരു യുവതി; എല്ലാ സഹായവും രക്തവും നല്‍കി പൊലീസുകാരന്\nലോക്ക് ഡൗണിനിടയില് മനുഷ്യനന്മ തിളങ്ങുന്ന മറ്റൊരു അനുഭവം കൂടി… വിശദമായി വായിക്കാം.\nഏപ്രില് 6-ന് തിരുച്ചിറപ്പിള്ളിയിലെ (ട്രിച്ചി)യിലെ തെരുവുകളില് പട്രോളിങ്ങ് ഡ്യൂട്ടിയിലായിരുന്നു കോണ്‍സ്റ്റബിള് എസ് സയ്ദ് അബു താഹിര് (23).\nകടുത്ത ലോക്ക് ഡൗണ് നിലനില്‍ക്കുന്ന പ്രദേശത്ത് റോഡിലൂടെ മൂന്ന് പേര് ഒരുമിച്ച് നടന്നുവരുന്നു. അതിലൊരാള് പൂര്‍ണ്ണ ഗര്‍ഭിണിയാണെന്ന് മനസ്സിലായി.\nആ സ്ത്രീ പ്രസവവേദനയിലായിരുന്നു. ഏറെ ബുദ്ധിമുട്ടിയാണ് നടക്കുന്നത്.\nസയ്ദ് കാര്യം തിരക്കി. അവര് പറഞ്ഞതുകേട്ട് ആ പൊലീസ് ഉദ്യോഗസ്ഥന് ഞെട്ടിപ്പോയി.\nവീടുകളില് നിന്ന് പുറംതള്ളുന്ന രാസവിഷങ്ങള് പരമാവധി കുറയ്ക്കാം. പ്രകൃതിസൗഹൃദമായ ക്ലീനിങ്ങ് ലിക്വിഡുകള് വാങ്ങാം.\nസുലോചന (24)യ്ക്ക് പ്രസവ വേദന വന്നപ്പോള് ഭര്‍ത്താവ് ഏഴുമലൈ അവരേയും കൊണ്ട് ആശുപത്രിയിലേക്ക് പോയി. പക്ഷേ, ചില സങ്കീര്‍ണ്ണതകള് ഉണ്ടായിരുന്നു. ഡോക്റ്റര്‍മാര് സിസേറിയന് സെക്ഷന് ചെയ്യണമെന്ന് പറഞ്ഞു. എന്നാല് അതിന് രക്തം ആവശ്യം വരും. ആശുപത്രിയില് സുലോചനയുടെ രക്തഗ്രൂപ്പായ ഓ-പോസിറ്റീവ് രക്തം കുറവായിരുന്നു.\nസുലോചനയുടെ ഭര്‍ത്താവ് ഏഴുമലൈ ടൈംസ് ഓഫ് ഇന്‍ഡ്യയോട് പറയുന്നു: “ലോക്ക്ഡൗണ് കാരണം രക്തം ദാനം ചെയ്യുന്നവര് എത്തുന്നത് കുറവാണ്. അതുകൊണ്ട് ആശുപത്രിയിലെ രക്തബാങ്കില് രക്തമില്ലെന്നും രണ്ട് യൂനിറ്റ് പോസിറ്റീവ് രക്തം സംഘടിപ്പിക്കണമെന്നും ഡോക്റ്റര്‍മാര് പറഞ്ഞു. അതുകൊണ്ട് ഞങ്ങള് ഏതെങ്കിലും വണ്ടി പിടിച്ച് വീട്ടിലെത്താനുള്ള ശ്രമത്തിലായിരുന്നു.”\nഅപ്പോഴാണ് കോണ്‍സ്റ്റബിള് സയ്ദ് അവരെ കാണുന്നത്.\n“ഞാന് ബസ് സ്റ്റാന്‍ഡ് പരിസരത്ത് പട്രോളിങ്ങിലായിരുന്നു. ഉച്ചയ്ക്ക് ഒരുമണിയായിക്കാണും. കടകള് അടയ്‌ക്കേണ്ട സമയം. അപ്പോഴാണ് ആ കൊടുംവെയിലത്ത് ആ മൂന്ന് പേര് നടന്നുവരുന്നത് കണ്ടത്,” സയ്ദ് അബു താഹിര് ദ് ബെറ്റര് ഇന്‍ഡ്യയോട് പറഞ്ഞു.\n“സ്ത്രീയുടെ അവസ്ഥ കണ്ടാണ് ഞാന് കാര്യം തിരക്കിയത്. ലോക്ക് ഡൗണ് ആയതുകൊണ്ട് വണ്ടികള് കിട്ടാന് പാടാണ്. അതുകൊണ്ട് ഞാന് അവരെ മറ്റൊരു ആശുപത്രയിലേക്ക് എത്തിക്കാന് വേണ്ട സൗകര്യങ്ങള് ഏര്‍പ്പാടാക്കി. എന്നിട്ടും ഞങ്ങള് ഹോസ്പിറ്റലിലെത്തിയപ്പോള് 2.30 ആയി.”\nയോജിക്കുന്ന രക്തഗ്രൂപ്പ് തേടിയും അധികം ബുദ്ധിമുട്ടേണ്ടി വന്നില്ല. സയ്ദിന്‍റെ രക്തവും ഒ.പോസിറ്റീവ് ആണ്.\nഅദ്ദേഹം രക്തം ദാനം നല്‍കുകയും സര്‍ജ്ജറി കഴിയും വരെ കൂടെ നില്‍ക്കുകയും ചെയ്തു.\n“രക്തം വേണ്ട സമയം ആയപ്പോഴേക്കും രാത്രി7മണി ആയി. ഒന്‍പതുമണിയോടെ സുലോചന ആരോഗ്യമുള്ള ഒരു പെണ്‍കുഞ്ഞിന് ജന്മം നല്‍കി. ഒരു മണിക്കൂര് കൂടി ഞാനവിടെ നിന്നു.” അമ്മയും കുഞ്ഞും സുരക്ഷിതരാണ് എന്ന് ഉറപ്പായതിന് ശേഷമാണ് സയ്ദ് ആശുപത്രിയില് നിന്ന് പോന്നത്.\nപക്ഷേ, കഥ അവിടെ അവസാനിക്കുന്നില്ല.\nസയ്ദ് ചെയ്ത കാര്യം അദ്ദേഹത്തിന്‍റെ മേലധികാരികള് അറിഞ്ഞു. ആ നല്ല പ്രവര്‍ത്തിയില് ചെറുപ്പക്കാരനായ ആ പൊലീസ് ഉദ്യോഗസ്ഥനെ അനുമോദിക്കാന് അവര് തീരുമാനിച്ചു.\nട്രിച്ചിയിലെ എസ് പി. സിയാവുള് ഹഖ് ഐ പി എസ് പറയുന്നു. “ആ സംഭവം നടക്കുമ്പോള് സയ്ദ് ഡ്യൂട്ടിയിലായിരുന്നു. എന്നിട്ടും തന്നെക്കൊണ്ടാവുന്നതുപോലെയെല്ലാം സഹായിക്കാന് അദ്ദേഹം ശ്രമിച്ചു.”\nപാരിതോഷികമായി എസ് പിയുടെ വക സയ്ദിന് 1,000 രൂപ റിവാര്‍ഡ് നല്‍കി. ഒപ്പം തമിഴ്‌നാട് ഡി ജി പി 10,000 രൂപയും സമ്മാനം പ്രഖ്യാപിച്ചു.\n“ആ സംഭവത്തിന് ശേഷം എനിക്ക് സോഷ്യല് മീഡിയ കാംപെയ്‌നിന്‍റെ ഭാഗമായി ആയിരുന്നു ഡ്യൂട്ടി. പൊതുജന ബോധവല്‍ക്കരണത്തിനായുള്ള വീഡിയോകള് തയ്യാറാക്കുന്ന തിരക്കിലായിപ്പോയി. അതുകൊണ്ട് സുലോചനയേയും ഏഴുമലൈയേയും പിന്നീട് ചെന്നു കാണാനായില്ല. പക്ഷേ, അവരെ നേരില് കാണണമെന്നും എനിക്കുകിട്ടിയ റിവാര്‍ഡില് പകുതി നല്‍കണമെന്നും ആഗ്രഹിക്കുന്നു. കാരണം, ആശുപത്രി ചെലവുകള് വഹിക്കാന് അത് അവര്‍ക്ക് സഹായമാവും, പ്രത്യേകിച്ചും ഈ ലോക്ക്ഡൗണ് കാലത്ത്,” സയ്ദ് പറയുന്നു.\n“ആ പൊലീസ് ഓഫീസര് രക്തം തന്നില്ലായിരുന്നെങ്കില് ഞാനും ഭാര്യയും വല്ലാത്ത അവസ്ഥയിലായിപ്പോയേനേ… ഇപ്പോള് അമ്മയും കുഞ്ഞും സുഖമായിരിക്കുന്നു… അദ്ദേഹത്തോട് എങ്ങനെ നന്ദിപറയണം എന്നറിയില്ല,” ഏഴുമലൈ ഇന്‍ഡ്യാ ടുഡേയോട് പറഞ്ഞു.\n“എനിക്ക് പൊലീസിനെ പേടിയായിരുന്നു. എന്നാല് ഈ സംഭവത്തോടെ എ അഭിപ്രായം മാറി. അവര് നമ്മളെ സഹായിക്കാനുള്ളവരാണ്, ആവശ്യം വരുമ്പോള് അവര് അത് ചെയ്യും,” അദ്ദേഹം കൂട്ടിച്ചേര്‍ക്കുന്നു.\nലോക്ക് ഡൗണില് ദുരിതത്തിലായ ട്രാന്‍സ് ജെന്‍ഡേഴ്സിന് സഹായമെത്തിച്ച് ഫൈസല് ഫൈസുവും കൂട്ടരും\n5 വര്‍ഷമായി ഒരു ദിവസവും മുടങ്ങാതെ ആശുപത്രിയിലെ രോഗികള്‍ക്കും കൂട്ടിരിപ്പുകാര്‍ക്കും സൗജന്യ ഭക്ഷണമെത്തിക്കുന്ന വയനാട്ടിലെ കര്‍ഷകന്


പാന് കാര്‍ഡിലെ അഡ്രസ് എങ്ങനെ അപ്‌ഡേറ്റ് ചെയ്യാം? | how to update the address given on your pan card - Malayalam Goodreturns\n» പാന് കാര്‍ഡിലെ അഡ്രസ് എങ്ങനെ അപ്‌ഡേറ്റ് ചെയ്യാം?\nപാന് കാര്‍ഡിലെ അഡ്രസ് എങ്ങനെ അപ്‌ഡേറ്റ് ചെയ്യാം?\nUpdated: Monday, April 8, 2019, 10:20 [IST]\nനിങ്ങളുടെ പെര്‍മനന്റ് അക്കൗണ്ട് നമ്പര് അഥവാ പാന് കാര്‍ഡിലെ നിലവിലെ അഡ്രസ് മാറ്റാനും തിരുത്താനും ഓണ്‍ലൈനായും അല്ലാതെയും സംവിധാനമുണ്ട്. നാഷനല് സെക്യൂരിറ്റീസ് ഡിപ്പോസിറ്ററി ലിമിറ്റഡിന്റെ (എന്‍എസ്ഡിഎല്) ഇ ഗവേണന്‍സ് വെബ്‌സൈറ്റായ tin.nsdl.com വഴി ഇതിന് അപേക്ഷ നല്‍കാം. അഡ്രസില് മാറ്റം വരുത്തുന്നത് ഉള്‍പ്പെടെയുള്ള കാര്യങ്ങള്‍ക്കായി ഇന്‍കം ടാക്‌സ് വകുപ്പ് തയ്യാറാക്കിയ ടാക്‌സ് ഇന്‍ഫര്‍മേഷന് നെറ്റ്‌വര്‍ക്കിലാണ് (ടിന്) ഈ സൗകര്യം ലഭ്യമാവുക.\nഅഡ്രസ് മാറ്റത്തിന് പ്രധാനമായും ശ്രദ്ധിക്കേണ്ട അഞ്ച് കാര്യങ്ങള്:-\n1. പാന് കാര്‍ഡിലെ അഡ്രസില് മാറ്റങ്ങള് വരുത്തുന്നതിന് റിക്വസ്റ്റ് ഫോര് ന്യൂ പാന് കാര്‍ഡ് ഓര്/ആന്റ് ചെയ്ഞ്ചസ് ഓര് കറക്ഷന് ഇന് പാന് ഡാറ്റാ ഫോം (പുതിയ പാന് കാര്‍ഡിനോ, പാന് വിവരങ്ങളില് തിരുത്തലോ മാറ്റങ്ങളോ വരുത്തുന്നതിനോ ഉള്ള അപേക്ഷ) പൂരിപ്പിച്ച് നല്‍കുകയാണ് ചെയ്യേണ്ടത്. ഇതിലെ കോളങ്ങള് പൂരിപ്പിച്ച ശേഷം അഡ്രസ് ഫോര് കമ്മ്യൂണിക്കേഷന് എന്നതിന്റെ ഇടതു ഭാഗത്തുള്ള ബോക്‌സില് ശരി അടയാളപ്പെടുത്തണം. ഓണ്‍ലൈന് അപേക്ഷയാണെങ്കില് അത് ടിക്ക് ചെയ്ത രീതിയിലാവും ഉണ്ടാവുക.\n2. അഡ്രസ് വീട്ടിലെ അഡ്രസാണോ ഓഫീസ് അഡ്രസാണോ എന്ന് വ്യക്തമാക്കണം. വ്യക്തികളോ അവിഭക്ത ഹിന്ദു കുടുംബമോ അല്ലാത്ത അപേക്ഷകര് കത്തിടപാടുകള്‍ക്കുള്ള അഡ്രസായി ഓഫീസ് അഡ്രസാണ് കാണിക്കേണ്ടത്.\n3. മറ്റേതെങ്കിലും അഡ്രസാണ് അപ്‌ഡേറ്റ് ചെയ്യേണ്ടതെങ്കില് വിശദ വിവരങ്ങള് മറ്റൊരു പേപ്പറില് എഴുതി അപേക്ഷാ ഫോറത്തോടൊപ്പം അറ്റാച്ച് ചെയ്യണം.\n4. മാറുന്ന അഡ്രസിന് തെളിവ് കാണിക്കല് അനിവാര്മയാണ്. അഡ്രസ് പ്രൂഫ് ഇല്ലാതെ അതില് മാറ്റം വരുത്താനാവില്ല. തിരുത്തേണ്ട അഡ്രസ് ഉള്ള ഏതെങ്കിലും രേഖകള് ഇതിന്റെ കൂടെ അറ്റാച്ച് ചെയ്യണം.\n5. ആവശ്യമായ രേഖകള് സഹിതമുള്ള അപേക്ഷകള് എന്‍എസ്ഡിഎല്ലിന്റെ ഏതെങ്കില് ടിന് ഫെസിലിറ്റേഷന് സെന്ററിലോ, പാന് സെന്ററിലോ നല്‍കിയാല് മതി. ഓണ്‍ലൈനായി അപേക്ഷിച്ചവര് ആക്‌നോളജ്‌മെന്റ് റസീറ്റില് ഫോട്ടോ പതിച്ച് ഒപ്പുവച്ച ശേഷം ആവശ്യമായ മറ്റ് രേഖകള് സഹിതം അയക്കണം. ഇന്‍കം ടാക്‌സ് സര്‍വീസസ് യൂനിറ്റ്, അഞ്ചാം നില, മന്ത്രി സ്റ്റെര്‍ലിംഗ്, പ്ലോട്ട് നമ്പര്-341, സര്‍വേ നമ്പര്- 997/8, മോഡല് കോളനി, ഡീപ് ബംഗ്ലാവ് ചൗക്കിന് സമീപം, പൂനെ-411016 എന്ന അഡ്രസിലാണ് അയക്കേണ്ടത്.\nനിങ്ങളുടെ പാൻ കാർഡ് നഷ്ട്ടമായോ? ഡൂപ്ലിക്കേറ്റ് പാൻ കാർഡിന് അപേക്ഷിക്കേണ്ടത് എങ്ങനെ?\nവെറും 48 മണിക്കൂറിനുള്ളിൽ പാൻ കാർഡ് സ്വന്തമാക്കാം; അപേക്ഷിക്കേണ്ടത് എങ്ങനെ?\nബാങ്ക് അക്കൌണ്ടുമായി പാൻ ലിങ്ക് ചെയ്തില്ലെങ്കിൽ, നികുതി ഇളവുകൾ ലഭിക്കുകയില്ല\nആധാറുമായി ബന്ധിപ്പിച്ചില്ലെങ്കിൽ പാൻ കാർഡ് നഷ്ടമാകും\nആധാറില് വീണ്ടും സുപ്രിം കോടതി: ആദായ നികുതിക്ക് പാന് കാര്‍ഡുമായി ബന്ധിപ്പിക്കണം\nRead more about: pan card online income tax ഓൺലൈൻ പാൻ കാർഡ്


Echmuvodu Ulakam / എച്മുവോട് ഉലകം: ദരിദ്രന് പുലര്‍ത്തേണ്ട സത്യസന്ധത\nവന് നഗരങ്ങളിലെ തിരക്കേറിയ റോഡുകളില് ഒരുപാട് യാചകരെ കാണാം. വയസ്സന്മാരും കുട്ടികളും സ്ത്രീകളും ഒക്കെയായി ദൈന്യത്തിന്റെയും ദാരിദ്ര്യത്തിന്റെയും ജീവിക്കുന്ന ആള് രൂപങ്ങള്. വിലപിടിച്ച വാഹനങ്ങളില് യാത്ര ചെയ്യുന്ന വിലകൂടിയ മനുഷ്യരോട്, ട്രാഫിക് സിഗ്‌നലുകളിലെ കാത്തിരിപ്പിനിടയില് അവര് യാചിക്കും, കാല് തൊട്ട് വണങ്ങും, ഗര്‍ഭിണികള് ലജ്ജയില്ലാതെ വയറ് ചൂണ്ടിക്കാണിച്ച് വിശക്കുന്നുവെന്ന് പറയും, കുട്ടികള് കുറച്ച് ചോറിനും ചപ്പാത്തിക്കും വേണ്ടി നിലവിളിക്കും. നമ്മള് തിളക്കമാര്‍ന്ന സ്വതന്ത്ര ഇന്ത്യയിലെ വിശ്വപൌരന്മാരാണല്ലൊ, സൂപ്പര് പവര് പദവിയിലേക്ക് റോക്കറ്റില് കുതിക്കുന്നവര്. നാല്‍പ്പതോളം ശത കോടീശ്വരന്മാരുടേയും ഒരു ലക്ഷത്തിലധികം വരുന്ന ലക്ഷപ്രഭുക്കളുടെയും നാടായ നമ്മുടെയെല്ലാം ഇന്ത്യയില് പാര്‍ക്കുന്നവര്.\nഈ യാചകര് ഒരു നേരത്തെ ആഹാരത്തിനും ചില്ലറത്തുട്ടുകള്‍ക്കും വേണ്ടി, കുറച്ച് കള്ളത്തരമൊക്കെ ചെയ്യാറുണ്ട്. ഉദാഹരണത്തിന് പരിക്ക് പറ്റിയതായി അഭിനയിക്കുക, വ്യാജ ഗര്‍ഭവും പ്രസവവേദനയും പ്രദര്‍ശിപ്പിക്കുക, വികലാംഗനായി നടിക്കുക അങ്ങനെ ചില സൂത്രപ്പണികള്. ചിലപ്പോള് വളരെ മോശമായ രീതിയില് പിടിക്കപ്പെടുകയും ചെയ്യും.\nഅപ്പോഴാണ് ഒരു ദരിദ്രനു അത്യന്താപേക്ഷിതമായ സത്യസന്ധതയെക്കുറിച്ച് എനിക്ക് മനസ്സിലാകുന്നത്. അവന്റെ കള്ളത്തരം കണ്ടു പിടിക്കപ്പെട്ടാല്, നമ്മള് ഉടനെ അവന്റെ പല്ലടിച്ച് കൊഴിക്കും, യാചകിയുടെ തുണി വലിച്ച് കീറും, കുഞ്ഞുങ്ങളുടെ കൈ പിടിച്ച് തിരിക്കും… എന്ത് ക്രൂരതയും കാണിക്കും. ദരിദ്രനെയും കറുത്തവനെയും അടിച്ച് വേദനിപ്പിക്കാന് ഒരു മനസ്സായി ഒരുമിക്കും. 'കള്ളത്തരം കാണിക്കുന്നോടാ നായേ'എന്ന് ആക്രോശിക്കും.\nധനികനു തീരെ ആവശ്യമില്ലാത്ത ദയ, സത്യം, മര്യാദ, വിനയം ഒക്കെ നിര്‍ബന്ധമായും വെച്ചു പുലര്‍ത്തേണ്ട ഒരു സ്പീഷീസാകുന്നു ദരിദ്രന്. ധനികന് അത്യാവശ്യമായ ധനം മാത്രം ദരിദ്രനു ഒരു കാലത്തും സ്വപ്നം കൂടി കാണാന് പറ്റില്ല. അവന് സ്വപ്നം കണ്ടാലുടനെ നമ്മള് പറയും, അരിമണിയൊന്നു കൊറിപ്പാനില്ല തരിവളയിട്ട് കിലുക്കാന് മോഹമെന്ന്.\nവില കൂടിയ ധനികന് കള്ളത്തരം കാണിക്കുമ്പോള് നമുക്ക് ആദരവും രോമാഞ്ചവും ഉണ്ടാകുന്നു. അവന്റെ ചെരുപ്പിന്റെ വാറഴിക്കുവാന് തിടുക്കപ്പെട്ട്, പൂമാല ചാര്‍ത്തുകയും അവനൊപ്പം നിന്ന് ഫോട്ടോ പിടിക്കുവാന് വ്യഗ്രതപ്പെടുകയും ചെയ്യുന്നു. ടോട്ടല് ഫോര് യൂ തട്ടിപ്പിലെ ശബരീനാഥിന് കേരളത്തിന്റെ മുഖ്യമന്ത്രിയാകാനുള്ള കഴിവുണ്ടെന്ന് ഗൌരവത്തോടെയും ആര്‍ജ്ജവത്തോടെയും വാദിക്കുന്ന അഭ്യസ്ഥവിദ്യര്!!!!\nദരിദ്രന് ചില്ലറത്തുട്ടുകള്, കീറിയ പഴയ തുണികള് ഇങ്ങനെ അല്പം സഹായമൊക്കെ ചെയ്യുമ്പോള് അത് ഈശ്വരസേവയായാണ് വാഴ്ത്തപ്പെടുക. പക്ഷെ അവനു ദാരിദ്ര്യമുണ്ടായതെങ്ങനെ എന്നു ചോദിച്ചാല്, അന്വേഷിച്ചാല് ഉടനെ ആ ചോദ്യം ദൈവനിന്ദയായിത്തീരും.\nധനികന് ചെയ്യുന്ന പാപം, അവനുതിര്‍ക്കുന്ന ശാപം.


കേജരിവാള് പറഞ്ഞ സത്യം തെളിയുന്നു : ഞെട്ടിത്തരിച്ച് ഇന്ത്യന് ജനത : രഹസ്യ കോഡ് ഉപയോഗിച്ച് വോട്ടിങ് യന്ത്രത്തിൽ കൃത്രിമം നടത്താനാകുമെന്ന് തെളിയിച്ച് ആം ആദ്മി പാർട്ടി. - Malayalam UKMalayalam UK\nകേജരിവാള് പറഞ്ഞ സത്യം തെളിയുന്നു : ഞെട്ടിത്തരിച്ച് ഇന്ത്യന് ജനത : രഹസ്യ കോഡ് ഉപയോഗിച്ച് വോട്ടിങ് യന്ത്രത്തിൽ കൃത്രിമം നടത്താനാകുമെന്ന് തെളിയിച്ച് ആം ആദ്മി പാർട്ടി.\nby Thomas Chacko | May 9, 2017 4:01 pm\nഡൽഹി : ഇന്ത്യന് ജനാധിപത്യം അതിക്രൂരമായി മോഡിയും കൂട്ടരും ചേര്‍ന്ന് കശാപ്പ് ചെയ്തിരിക്കുന്നു. ഇന്ത്യന് ജനത ഞെട്ടിത്തരിക്കുന്ന തെളിവുകളാണ് ആം ആദ്മി പാര്‍ട്ടി ഡൽഹി നിയമസഭയില് എല്ലാ എം എല് എ മാരുടെയും മുന്‍പില് വച്ച് പുറത്ത് വിട്ടിരിക്കുന്നത്. ഇലക്ട്രോണിക് വോട്ടിങ് യന്ത്രത്തിൽ കൃത്രിമം നടത്താനാകുമെന്ന് തെളിയിച്ച് ആം ആദ്മി പാർട്ടി. ഡൽഹി നിയമസഭയുടെ പ്രത്യേക സമ്മേളനത്തിൽ എ.എ.പി എം.എൽ.എ സൗരഭ് ഭരദ്വാജാണ് വോട്ടിങ് യന്ത്രവുമായി നിയമസഭയിലെത്തിയത്. വോട്ടിങ് യന്ത്രത്തിൽ ഒരു രഹസ്യ കോഡ് നൽകിയാൽ പോൾ ചെയ്യുന്ന എല്ലാ വോട്ടും ഒരു കക്ഷിക്ക് കിട്ടുമെന്ന് ഭരദ്വാജ് യന്ത്രം പ്രവർത്തിപ്പിച്ച് വിശദീകരിച്ചു.\nആദ്യം ശരിയായ രീതിയില് വോട്ട് ചെയ്തതിന്‍റെ ഫലം കാണിച്ചതിന് ശേഷം രഹസ്യ കോഡ് ഉപയോഗിച്ച് കൃത്രിമം നടത്തിയ ശേഷമുള്ള ഫലവും കാണിച്ചു. രഹസ്യകോഡ് നല്‍കിയതോടെ എ.എ.പിയുടെ ചിഹ്നത്തില് 10 വോട്ട് ചെയ്തത് ഫലം വന്നപ്പോള് ബി.ജെ.പിയുടെ അക്കൗണ്ടിലായി. വോട്ടിങ് യന്ത്രത്തില് അനായാസം കൃത്രിമം നടത്താന് കഴിയുമെന്നും ഭരദ്വാജ് വ്യക്തമാക്കി.\nവോട്ടിങ് യന്ത്രവുമായി നിയമസഭയില് എത്തിയ സൗരഭ് ഭരദ്വാജ് എംഎല്‍എയാണ് തത്സമയം ഇക്കാര്യം എങ്ങനെ കൃത്രിമം നടത്താമെന്ന് തെളിയിച്ചത്. രഹസ്യകോഡ് ഉപയോഗിച്ചാണ് കൃത്രിമം നടത്തിയത്. ആദ്യം ശരിയായ രീതിയില് വോട്ട് ചെയ്തതിന്റെ ഫലം കാട്ടിയ ശേഷം രഹസ്യ കോഡ് ഉപയോഗിച്ച് കൃത്രിമം നടത്തിയ ശേഷമുള്ള ഫലം കാണിച്ചപ്പോള് വന് വ്യത്യാസമായിരുന്നു. രഹസ്യ കോഡ് നല്‍കിയതോടെ എഎപിയുടെ ചിഹ്നത്തില് 10 വോട്ട് ചെയ്തത് ഫലം വന്നപ്പോള് ബിജെപിയുടെ അക്കൗണ്ടിലായി. വോട്ടിങ് യന്ത്രത്തില് അനായാസം കൃത്രിമം നടത്താന് കഴിയുമെന്നാണ് ഭരദ്വാജ് അവതരിപ്പിച്ച് കാട്ടിയത്.\nഎം.എല്.എ. ആകുന്നതിനു മുമ്പ് 10 വര്‍ഷത്തോളം താനൊരു കമ്പ്യൂട്ടര് എഞ്ചിനീയറായിരുന്നു എന്ന ആമുഖത്തോടെയാണ് ഭരദ്വാജ് നിയമസഭയില് വോട്ടിങ് കൃത്രിമം അവതരിപ്പിച്ചു കാട്ടിയത്. മോക്ക് ടെസ്റ്റില് പാസാകുന്ന തിരഞ്ഞെടുപ്പ് യന്ത്രത്തില്, വോട്ടിങ് സമയത്ത് കൃത്രിമം നടത്താനാകുമെന്ന് അദ്ദേഹം അവകാശപ്പെട്ടു. പോളിങ് അവസാനിച്ചാലുടന് യന്ത്രങ്ങള് സീലുചെയ്ത് സുരക്ഷാമുറിയിലേക്ക് മാറ്റുകയാണ് പതിവ്. എന്നാല് അതിനും മുമ്പ് തന്നെ കൃത്രിമം നടന്നു കഴിഞ്ഞിരിക്കും. വോട്ടര് തിരഞ്ഞെടുക്കുന്ന പാര്‍ട്ടിക്കു തന്നെ വോട്ട് പോകണമെന്നില്ല. വോട്ടറെന്ന വ്യാജേന ബൂത്തിലെത്തുന്നയാള്, യന്ത്രത്തില് ചില പ്രത്യേക കോഡുകള് നല്‍കുന്നതിലൂടെ അന്തിമ ഫലത്തില് മാറ്റം വരുത്താനാകും.\nപുതിയ എഞ്ചിനീയര്‍മാര്‍ക്കു പോലും ഹാക്ക് ചെയ്യാവുന്ന വോട്ടിങ് യന്ത്രങ്ങളില് അധിഷ്ഠിതമായാണ് ഇന്ത്യയുടെ ജനാധിപത്യം നിലകൊള്ളുന്നത്. സമ്മതിദാനം വിനിയോഗിക്കുവാന് എത്തിച്ചേരുമ്പോള് തെറ്റുകുറ്റങ്ങളൊന്നും ഇല്ലാത്ത വോട്ടിങ് യന്ത്രങ്ങളാണ് എന്നു നാം തെറ്റിദ്ധരിക്കുകയും ചെയ്യുന്നു-സൗരഭ് ഭരദ്വാജ് പറയുന്നു\nവോട്ടിംഗ് മെഷീനിൽ കൃത്രിമം കാണിക്കുന്നതിന്റെ വീഡിയോ എൻ ഡി ടി വിയാണ് പുറത്തു വിട്ടത്. എങ്ങനെ വോട്ടിംഗ് മെഷീനിൽ കൃത്രിമം കാണിക്കാൻ കഴിയുമെന്ന് ആം ആദ്മി പാർട്ടിയാണ് നിയമ സഭയുടെ പ്രത്യേക സമ്മേളനത്തിൽ തെളിയിച്ചത്. ഇത് സത്യമാണെങ്കിൽ കേജരിവാൾ പറഞ്ഞത് പോലെ ജനാധിപത്യത്തിന്റെ അവസാനമാണ്.\nനിയമസഭാ തിരഞ്ഞെടുപ്പുകളിൽ ബി.ജെ.പി സമാന രീതിയാണ് പിന്തുടർന്നതെന്നും ഭരദ്വാജ് ആരോപിച്ചു. സംഭവത്തിൽ തെരഞ്ഞെടുപ്പ് കമ്മീഷൻ അന്വേഷണം നടത്തണം. പത്തു വർഷമായി താൻ ഈ മേഖലയിൽ പ്രവർത്തിക്കുന്നുണ്ട്. ഇക്കാര്യത്തെക്കുറിച്ച് വിശദീകരിക്കാൻ ഏതു ശാസ്ത്രജ്ഞനെയും വെല്ലുവിളിക്കുന്നു. മനുഷ്യൻ നിർമ്മിച്ച ഏത് ഉപകരണവും മനുഷ്യനെകൊണ്ട് ഹാക്ക് ചെയ്യാൻ സാധിക്കും. ഇ.വി.എം മെഷിനുകൾ നിർമ്മിച്ച രാജ്യങ്ങൾ ഇപ്പോൾ വീണ്ടും ബാലറ്റ് പേപ്പറുകൾ ഉപയോഗിക്കാൻ തുടങ്ങിയിരിക്കുകയാണെന്നും സൗരഭ് പറഞ്ഞു. വോട്ടിംഗ് യന്ത്രങ്ങളില് തട്ടിപ്പ് നടത്താനാകുമെങ്കില് അത് ഇന്ത്യയിലെ ജനാധിപത്യത്തിന്റെ അവസാനമാണെന്ന് കെജ്‌രിവാള് മുൻപ് പറഞ്ഞിരുന്നു.\nRead more.. മലയാളം യുകെ ചാരിറ്റബിള് ഫൗണ്ടേഷന് മാര്. സ്രാമ്പിക്കല് തിരി തെളിക്കും.. ആദ്യസഹായം ഫാ. ചിറമേലിന്. കരുണയുടെ ലോകത്തേയ്ക്ക് മലയാളം യുകെയും….\nകേജരിവാള് പറഞ്ഞത് സത്യമാണെന്ന് തെളിയുന്നു ! വോട്ടിംഗ് യന്ത്രത്തിൽ വ്യാപക ക്രമക്കേട്\nകേജരിവാള് പറഞ്ഞത് സത്യമാണെന്ന് തെളിയുന്നു ! വോട്ടിംഗ് യന്ത്രത്തിൽ വ്യാപക ക്രമക്കേട്: http://malayalamuk.com/kejariwal-is-correct-voting-machine/\nSource URL: http://malayalamuk.com/aap-delhi-voting-machine/


E Chandrasekharan condemns the murders of Youth Congress workers in Kasargod-നടക്കാന് പാടില്ലാത്തത്; യൂത്ത് കോണ്‍ഗ്രസ് പ്രവര്‍ത്തകരുടെ കൊലപാതകം ദാരുണമെന്ന് മന്ത്രി ഇ ചന്ദ്രശേഖരന് | Indian Express Malayalam\ne chandrasekharan condemns the murders of youth congress workers in kasargod\nനടക്കാന് പാടില്ലാത്തത്; യൂത്ത് കോണ്‍ഗ്രസ് പ്രവര്‍ത്തകരുടെ കൊലപാതകം ദാരുണമെന്ന് മന്ത്രി ഇ.ചന്ദ്രശേഖരന്\nയൂത്ത് കോണ്‍ഗ്രസ് സംസ്ഥാന വ്യാപകമായി ആഹ്വാനം ചെയ്ത ഹര്‍ത്താല് തുടങ്ങി\nUpdated: February 18, 2019 1:15:17 pm\nതിരുവനന്തപുരം: നടക്കാന് പാടില്ലാത്ത സംഭവമാണ് കാസർഗോഡ് നടന്നതെന്ന് റവന്യു മന്ത്രി ഇ.ചന്ദ്രശേഖരന്. അതിദാരുണ കൊലപാതകങ്ങളാണ് ഉണ്ടായതെന്നും മന്ത്രി പറഞ്ഞു. എന്നാല് പ്രദേശത്ത് ഏതെങ്കിലും തരത്തിലുള്ള അക്രമ സംഭവങ്ങള് നിലവിലുള്ളതായി അറിയില്ലെന്നും ഇ.ചന്ദ്രശേഖരന് പറഞ്ഞു.\nകൊലപാതകത്തില് പ്രതിഷേധിച്ച് യൂത്ത് കോണ്‍ഗ്രസ് സംസ്ഥാന വ്യാപകമായി ആഹ്വാനം ചെയ്ത ഹര്‍ത്താല് തുടങ്ങി. ഹര്‍ത്താലില് കാസര്‍ഗോഡ് യൂത്ത് കോണ്‍ഗ്രസ് നടത്തിയ ജാഥ അക്രമാസക്തമായി. പൊലീസ് ലാത്തിവീശി. കോഴിക്കോട് കെഎസ്ആര്‍ടിസി ബസിനു നേരെ കല്ലേറുണ്ടായി. പലയിടത്തും വാഹനം തടയുകയും ബസിന് കല്ലെറിയുകയും ചെയ്തു.\nഅതേസമയം, യൂത്ത് കോണ്‍ഗ്രസിനെതിരെ ഹൈക്കോടതി സ്വമേധയ കേസെടുത്തു. മുന്‍കൂര് നോട്ടീസ് നല്‍കാതെ ഹര്‍ത്താല് പ്രഖ്യാപിച്ചതിനെതിരെയാണ് കേസ്. ഇത് കോടതിയലക്ഷ്യമാണെന്ന് കേസില് ചൂണ്ടിക്കാണിക്കുന്നുണ്ട്. കേസ് രാവിലെ പത്തരയോടെ കോടതി പരിഗണിക്കും.\nWeb Title: E chandrasekharan condemns the murders of youth congress workers in kasargod


പെലെയെ മറികടന്ന് മെസ്സി, വല്ലഡോയിഡിനെ തകർത്ത് ബാഴ്സലോണ | Fanport | La Liga News Malayalam\nHome Football La Liga പെലെയെ മറികടന്ന് മെസ്സി, വല്ലഡോയിഡിനെ തകർത്ത് ബാഴ്സലോണ\nപെലെയെ മറികടന്ന് മെസ്സി, വല്ലഡോയിഡിനെ തകർത്ത് ബാഴ്സലോണ\nDecember 23, 2020 - 8:42 AM\nബാഴ്സലോണ ഒരു വലിയ എവേ വിജയം നേടിയതിനോട് ഒപ്പം ഒരു ചരിത്ര രാത്രി കൂടെ ആയിരുന്നു. ലയണൽ മെസ്സി എന്ന ഇതിഹാസം പെലെ എന്ന ഇതിഹാസത്തെ മറികടന്ന രാത്രി ആയിരുന്നു. പെലെയുടെ ഒരു ക്ലബിനായി ഏറ്റവും കൂടുതൽ ഗോളുകൾ എന്ന റെക്കോർഡ് ആണ് മെസ്സി ഇന്നലെ മറികടന്നത്. ഇന്നലെ വല്ലഡൊയ്യിഡിനെ എതിരില്ലാത്ത മൂന്ന് ഗോളുകൾക്ക് ബാഴ്സലോണ തോൽപ്പിച്ചപ്പോൾ അതിൽ ഒരു ഗോൾ മെസ്സിയുടെ വക ആയിരുന്നു.\nബാഴ്സലോണ വേണ്ടി മെസ്സി നേടുന്ന 644ആം ഗോൾ. പെലെയുടെ സാന്റോസിനായി നേടി 643 ഗോളുകൾ പിറകിൽ ആയി. ഇത്തരമൊരു ചരിത്രം താൻ കുറിക്കും എന്ന് ഒരിക്കലും കരുതിയില്ല എന്ന് മെസ്സി ചരിത്ര നിമിഷത്തെ കുറിച്ച് പറഞ്ഞു. 757 മത്സരങ്ങളിൽ നിന്നായിരുന്നു പെലെയുടെ 643 ഗോളുകൾ. മെസ്സിക്ക് പെലെയുടെ അത്ര മത്സരങ്ങൾ വേണ്ടി വന്നില്ല. 749 മത്സരങ്ങളാണ് മെസ്സി ബാഴ്സലോണക്ക് വേണ്ടി ഇതുവരെ കളിച്ചത്.\nമെസ്സിയെ കൂടാതെ ലെങ്ലെറ്റും ബ്രെത്വൈറ്റുമാണ് ബാഴ്സക്കായി ഇന്നലെ ഗോളുകൾ നേടിയത്. ഒരു ഗോളിനൊപ്പം ഒരു അസിസ്റ്റും മെസ്സി ഇന്നലെ ഒരുക്കിയിരുന്നു. ബാഴ്സലോണ ഇപ്പോൾ ലീഗിൽ അഞ്ചാം സ്ഥാനത്ത് നിൽക്കുകയാണ്.\nPrevious articleഓസ്‌ട്രേലിയക്കെതിരായ രണ്ടാം ടെസ്റ്റിനുള്ള ഇന്ത്യൻ ടീമിൽ മാറ്റങ്ങൾ നിർദേശിച്ച് ഗംഭീർ\nNext articleഅത്ലറ്റിക്കോ മാഡ്രിഡ് വിജയം തുടരുന്നു


കൊറോണയെ പേടിയില്ലാത്ത ദ്വീപ് വില്‍പ്പനയ്ക്ക്: പണപ്പെട്ടിയുമായി കോടീശ്വരന്മാര് ക്യൂ നില്‍ക്കുന്നു | barsalake island corona selling safeplace\nബൈജു ഗോവിന്ദ് April 22, 2020 10:28 AM IST\nGolyazi peninsula at sunset Bursa, Turkey\nരാക്ഷസന്മാരുടെ ശല്യം പേടിച്ച് ഭൂമിയിലെ രാജാക്കന്മാര് ദേവലോകത്ത് അഭയം തേടിയ പുരാണകഥ കേട്ടിട്ടില്ലേ? കൊറോണയെ ഭയന്ന് ഇതാ സമ്പന്നരായ ഒരു കൂട്ടം മനുഷ്യര് അതുപോലെ സുരക്ഷിതമായ ഇടം തേടുന്നു. ആള് താമസമില്ലാത്ത ദ്വീപുകള് വാങ്ങാന് കോടികള് പെട്ടിയില് നിറച്ച് നെട്ടോട്ടമോടുന്ന കോടീശ്വരന്മാരുടെ ചിത്രം തുര്‍ക്കിയിലെ മാധ്യമങ്ങള് പുറത്തു വിട്ടു. ബര്‍സാ കായലിനു നടുവിലെ ദ്വീപാണ് രാജ്യാന്തര ശ്രദ്ധയാകര്‍ഷിച്ചത്.\nഭാഗ്യം കൊണ്ടാണ് ജീവൻ തിരിച്ചു കിട്ടിയത്: ഒാർക്കുമ്പോൾ ഇപ്പോഴും ഭയമാണ്; രഞ്ജിനിയുടെ യാത്ര\nഹുറിയത്ത് ന്യൂസിന്റെ പ്രധാന വാര്‍ത്ത അമേരിക്കയിലും യൂറോപ്പിലും വന് ചര്‍ച്ചയായി. തുര്‍ക്കിയിലെ ബര്‍സാ കായലിനു നടുവില് 45 ഏക്കര് സ്ഥലം വില്‍ക്കാനുണ്ടെന്നാണു വാര്‍ത്ത. കൊവിഡ് 19 വൈറസ് ഭൂമിയെ വിട്ടു പോകും വരെ പ്രിയപ്പെട്ടവരോടൊപ്പം സുരക്ഷിതമായി കഴിയാന് ഒരു ദ്വീപ് എന്നാണ് വാര്‍ത്തയുടെ ഉള്ളടക്കം. കൊറോണ വൈറസിനെ പേടിച്ച് സുരക്ഷിത സ്ഥാനം തേടിയ സമ്പന്നര്‍ക്കിടയില് വാര്‍ത്ത വൈറലായി. കൊറോണ വൈറസിനെ ഭയപ്പെടാതെ സുരക്ഷിതമായി താമസിക്കാന് ഒരു ഇടം എന്നാണു വാര്‍ത്തയുടെ തലക്കെട്ട്. തുര്‍ക്കിയില് പ്രശസ്തമായ വാര്‍ത്താ വെബ്‌സൈറ്റാണു ഹൂറിയത് ന്യൂസ്.\nദ്വീപിന്റെ പേര് ഉല്‍വാബത്ത്. മണലും മണ്ണും നിറഞ്ഞതാണു പ്രതലം. തുരുത്ത് നിറയെ ഒലിവ് മരങ്ങളുണ്ട് - ഡ്രോണില് പകര്‍ത്തിയ ചിത്രത്തില് വ്യക്തം. തുര്‍ക്ക് വംശജനായ നദീം ബുലുത്ത് എന്നയാളാണ് ദ്വീപിന്റെ ഉടമ. മുന്‍പ് പല തവണ അദ്ദേഹം സ്ഥലം വില്‍ക്കാന് ശ്രമിച്ചിരുന്നു. പക്ഷേ, ആവശ്യക്കാരെ കിട്ടിയില്ല.\nപുരാതന നഗരങ്ങളുടെ രാജ്യമാണു തുര്‍ക്കി. അവിടെയാരും കായലിനു നടുവില് താമസിക്കാന് താല്‍പര്യം പ്രകടിപ്പിച്ചില്ല.


ഈ ഉത്സവകാലത്ത് വാങ്ങേണ്ട 5-10 ലക്ഷത്തിന് ഇടയിലുള്ള മികച്ച പെട്രോൾ കാറുകൾ ഏതൊക്കെ...? | Sathyam Online\nഈ ഉത്സവകാലത്ത് വാങ്ങേണ്ട 5-10 ലക്ഷത്തിന് ഇടയിലുള്ള മികച്ച പെട്രോൾ കാറുകൾ ഏതൊക്കെ…?\nനവരാത്രി എത്തിയതോടെ, ഇന്ത്യയിൽ ശരിക്കും ഉത്സവക്കാലം ആരംഭിച്ചിരിക്കുന്നു. വിപണി ആഘോഷിക്കാനുള്ള വെമ്പലിലാണ്, ഉപഭോക്താക്കൾ ദീർഘകാലമായി തീരുമാനമെടുക്കാതെ വച്ചിരുന്നവ വാങ്ങുന്നതിനായി മുന്നോട്ടു വരികയാണ്.\nവലിയ തുക മുടക്കിയുള്ള വാങ്ങലുകൾക്ക് ഈ ഉത്സവക്കാലം വർഷത്തിലെ ഐശ്വര്യദായകമായ ഒരു സമയമായി കണക്കാക്കപ്പെടുന്നതിനാൽ ഉപഭോക്താക്കൾ പുതിയ വാഹനങ്ങൾ വാങ്ങുന്ന സമയമാണിത്. കൊവിഡ് സാഹചര്യം വ്യക്തിഗതമായി യാത്ര ചെയ്യാനുള്ള മാർഗ്ഗം തേടാൻ ആളുകളെ പ്രേരിപ്പിച്ചിരിക്കുന്നു. പണത്തിന് മികച്ച മൂല്യം ലഭ്യമാക്കുന്ന സംഭാവ്യമായ എല്ലാ ഓപ്ഷനുകളും അവർ പരിഗണിക്കുന്നുണ്ട്.\nഇന്ന് നമ്മൾ 5-10 ലക്ഷം രൂപയ്ക്ക് ഇടയിൽ വിലയുള്ളയും മികച്ച മൂല്യ പ്രസ്താവവുമായി എത്തുന്നതുമായ മികച്ച ചില പെട്രോൾ കാറുകളെയാണ് വിലയിരുത്തുന്നത്. 5-10 ലക്ഷം സെഗ്മന്റ് പ്രധാനപ്പെട്ടതാകാൻ കാരണം അത് ആദ്യമായി വാങ്ങുന്നവരെയും തങ്ങളുടെ ആദ്യത്തെ വാഹനം അപ്ഗ്രേഡ് ചെയ്യുന്നവരെയും ഉൾക്കൊള്ളുന്നു എന്നതിനാലാണ്.\nആ നിരയിൽ വളരെയധികം പ്രോഡക്ടുകൾ വിപണിയിൽ ലഭ്യമായതിനാൽ, പലപ്പോഴും ഉപഭോക്താക്കൾ ആശയക്കുഴപ്പത്തിലാകുകയും അവർക്ക് തങ്ങളുടെ ചോയ്സിന്മേൽ അന്തിമമായി എത്തിച്ചേരുന്നത് വിഷമകരമായി അനുഭവപ്പെടുകയും ചെയ്യും. 5-10 ലക്ഷം രൂപയ്ക്ക് വിലനിലവാരത്തിലുള്ള പെട്രോൾ കാർ അന്വേഷിക്കുന്ന ഉപഭോക്താക്കൾക്ക് ഞങ്ങൾ ചില മികച്ച ഓപ്ഷനുകൾ ശുപാർശ ചെയ്യുന്നു.\n1. പുതിയ ഹോണ്ടാ അമേസ്\nഹോണ്ടാ അമേസ് ഒരു ജനപ്രിയ 5-സീറ്റർ ഫാമിലി സെഡാൻ ആണ് ഒപ്പം അതിന്റെ സെഗ്മന്റിൽ അതിന് അത്യധികം വിജയം ലഭിക്കുകയും ചെയ്തിട്ടുണ്ട്. 4.5 ലക്ഷത്തിലധികം സന്തുഷ്ടരായ ഉപഭോക്താക്കൾക്കൊപ്പം, വ്യക്തിഗത വാങ്ങലുകാർക്കിടയിൽ ഏറ്റവും പ്രിയപ്പെട്ട ഫാമിലി സെഡാനാണ് ഹോണ്ടാ അമേസ്, ഒപ്പം അത് ഇന്ത്യയിൽ ഹോണ്ടായുടെ ഏറ്റവുമധികം വില്ക്കപ്പെടുന്ന മോഡലുമാണ്.\nഒരു മികച്ച മൂല്യ പ്രസ്താവം ആയതിനാൽ ആദ്യമായി വാങ്ങുന്നവരുടെയും പ്രധാന തിരഞ്ഞെടുപ്പുകളിൽ ഒന്നാണ് അമേസ്. ഒതുക്കമുള്ള ഈ സെഡാൻ എത്തുന്നത് അതിന്റെ വിഭാഗത്തിൽ മുൻനിരയിലുള്ള ക്യാബിൻ സ്പേസിനൊപ്പമാണ് കൂടാതെ കംഫർട്ടിലും ഡ്രൈവിംഗ് ചലനാത്മകതയിലും അത് മികച്ചുനിൽക്കുന്നു.\nമെച്ചപ്പെടുത്തിയ പുതിയ രൂപഭാവത്തിനൊപ്പം പുനർരൂപകല്പന ചെയ്ത ഫ്രണ്ട് ഫാസിയാ, LED ഹെഡ്ലൈറ്റ്സ്, LED ഫോഗ് ലാംപ്സ്, 15-ഇഞ്ച് ഡ്യുവൽ ടോൺ അലോയ് വീലുകൾ, ക്യാബിൻ റിഫ്രഷ്മെന്റ്സ് എന്നിവയ്ക്കൊപ്പം, പുതിയ അമേസ് അതിന്റെ വിഭാഗത്തെക്കാൾ ഉയർന്നുനിഷക്കുന്ന അനുഭവം വാഗ്ദാനം ചെയ്യാൻ കഠിനപരിശ്രമം ചെയ്യുന്നു. പുരോഗമിച്ച ഇൻഫൊടെയ്ൻമെന്റ് സിസ്റ്റം എത്തുന്നത് ആപ്പിൾ കാർപ്ലേ, ആൻഡ്രോയ്ഡ് ആട്ടോ കൂടാതെ ഒരു കൂട്ടം പുതുയുഗ കണക്ടിവിറ്റിയ്ക്കൊപ്പമാണ്.\nഹോണ്ടാ അമേസിന് ശക്തമായ 1.2 L i-VTEC പെട്രോൾ എൻജിനൊപ്പം മാനുവൽ കൂടാതെ CVT ട്രാൻസ്മിഷൻ തിരഞ്ഞെടുക്കാൻ കഴിയും. ഈ റേഞ്ച് ആരംഭിക്കുന്നത് INR 6,32,000 നാണ് അത് INR 9,05,000 വരെ ഉയരാം. എല്ലാ വിലകളും (എക്സ്-ഷോറൂം ഡൽഹി) ആണ്. അമേസ് ഡീസൽ വേരിയന്റിലും ലഭ്യമാണ്.\nമാരുതി സുസുക്കി ബലേനോ ഇന്ത്യയുടെ പ്രീമിയം ഹാച്ച്ബാക്ക് സെഗ്മന്റിലെ ഏറ്റവും ജനപ്രിയമായ കാറുകളിൽ ഒന്നാണ്. ഒക്ടോബർ 2015 ൽ വിപണിയിലിറക്കി ഏറെ വൈകാതെ മുതൽ ഈ കാറിന് ‘ടോപ് 10 ബെസ്റ്റ് സെല്ലിംഗ് കാറുകളുടെ’ കൂട്ടത്തിൽ സ്ഥാനമുണ്ട്.\nഈ കാറിന്റെ ഉന്നത വേരിയന്റുകളിൽ ഒരു സ്മാർട്ട്പ്ലേ സിസ്റ്റമുണ്ട്, അത് നിങ്ങളെ ടെക്സ്റ്റ് ചെയ്യാനും ഫോൺ ചെയ്യാനും നാവിഗേറ്റ് ചെയ്യാനും സംഗീതം ശ്രവിക്കാനും അനുവദിക്കുന്നു. നിറമുള്ള TFT മൾട്ടി ഇൻഫർമേഷൻ ഡിസ്പ്ലേ കാറിനുള്ളിൽ സംഭവിക്കുന്ന എല്ലാത്തിന്റെയും സന്പൂർണ്ണ വിഹഗവീക്ഷണം നിങ്ങൾക്കു നൽകുന്ന സൌകര്യപ്രദമായ മറ്റൊരു സവിശേഷതയാണ്.\nബലേനോ എത്തുന്നത്9പെട്രോൾ വേരിയന്റുകളിലാണ് അതിന് 1.2L VVT പെട്രോൾ എൻജിനും 1.2L ഡ്യുവൽജെറ്റ്, ഡ്യുവൽ VVT എൻജിൻ കോൺഫിഗറേഷനുമുണ്ട്, അതിന്റെ വില INR 5,99,000 – INR 9,45,000 (എക്സ്-ഷോറൂം ഡൽഹി) നും ഇടയിലാണ്.\n3. ഹ്യുണ്ടായ് ഓറ\nഹ്യുണ്ടായ് ഓറ ഒരു 5-സീറ്റർ സെഡാനാണ് അത് എത്തുന്നത് കാസ്കേഡിംഗ് ഗ്രില്ലിനും ബൂംറാംഗ് ആകൃതിയുള്ള ട്വിൻ-LED DRLs നും ഒപ്പമാണ്. മിനുസമുള്ള പ്രൊജക്ടർ ഹെഡ്ലാംപുകളും കാംഷെൽ ബോണറ്റും സ്പോർട്ടി ആണ് അതേ സമയം t പ്രൊജക്ടർ ഫോഗ് ലാംപുകൾ ഫാസിയായ്ക്ക് ഭംഗിയുള്ള ഒരു സ്പർശം ചേർക്കുന്നു.\nഇന്റീരിയറുകൾ നന്നായി ഡിസൈൻ ചെയ്തവയും തികച്ചും എർഗോണമിക്കലുമാണ്. എട്ട്-ഇഞ്ച് ടച്ച്സ്ക്രീൻ ഡിസ്പ്ലേ വരുന്നത് ആൻഡ്രോയ്ഡ് ആട്ടോ, ആപ്പിൾ കാർപ്ലേ, വോയ്സ് റെക്കഗ്നേഷൻ, ബ്ലൂടൂത്ത് കണക്ഷൻ എന്നിവയ്ക്കൊപ്പമാണ്, സൌകര്യം വർദ്ധിപ്പിക്കുന്നതിനു വേണ്ടി വയർലെസ് ചാർജിംഗും ഉണ്ട്.\nഓറ പെട്രോൾ എത്തുന്നത് 1.2 L ഉം 1L ഉം എൻജിനൊപ്പമാണ്,7പെട്രോൾ വേരിയന്റുകളിൽ ലഭ്യമാകുന്ന ഇതിന്റെ വില നിലവാരം രൂ. 5.99 ലക്ഷം-8.72 ലക്ഷത്തിന് ഇടയിലാണ് (എക്സ്-ഷോറൂം ഡൽഹി).\n4. ഹ്യുണ്ടായ് ഗ്രാൻഡ് i10 NIOS\nഹ്യുണ്ടായ് ഗ്രാൻഡ് i10 നിയോസ് പ്രീമിയം ക്യാബിനും നവയുഗ സവിശേഷതകൾക്കും ഒപ്പം ലഭിക്കുന്ന ഒരു പ്രീമിയം ഹാച്ച്ബാക്ക് ആണ്. അതിന് ഒരു വലിയ സിഗ്നേച്ചർ ഗ്രില്ലിനൊപ്പം ബൂംറാംഗ്-ആകൃതിയുള്ള DRLs ഉണ്ട്. പുറമേ LED പ്രൊജക്ടർ ഹെഡ്ലൈറ്റുകളും പ്രോജക്ടർ ഫോഗ് ലാംപുകളും. പുറമേ, ഗ്രാൻഡ് i10 നിയോസിന് 15-ഇഞ്ച് അലോയ് വീലുകളും റൂഫ് റെയിലുകളും ഉണ്ട്.\nഅതിന്റെ ക്യാബിന് എട്ട് ഇഞ്ച് ഇന്ർഫൊടെയിൻമെന്റ് ടച്ച്സ്ക്രീനിനൊപ്പം ഒരു സെമി-ഡിജിറ്റൽ ഇൻസ്ട്രുമെന്റ് ക്ലസ്റ്റർ ഉണ്ട്, ആപ്പിൾ കാർപ്ലേയ്ക്കും ആൻഡ്രോയ്ഡ് ഓട്ടോയ്ക്കും പിന്തുണനളകുന്ന അതിന് വയർലെസ് ചാർജർ, USB പോർട്ടുകൾ, ബ്ലൂടൂത്ത് കണക്റ്റിവിറ്റി, കൂൾഡ് ഗ്ലൌവ് ബോക്സ്, റിയർ പാർക്കിംഗ് സെൻസറുകൾ, ക്യാമറ, എൻജിൻ സ്റ്റാർട്ട്/സ്റ്റോപ്പ് സ്വിച്ച് എന്നിവയും ഉണ്ട്.\nഗ്രാൻഡ് i10 നിയോസ് ലഭിക്കുന്നത് 1.2L കാപ്പാ VTVT പെട്രോൾ എൻജിനിലാണ് ഒപ്പം അതിന്റെ വിലനിലവാരം രൂ. 5.28 ലക്ഷം-7.92 ലക്ഷത്തിന് ഇടയിലാണ് (എക്സ്-ഷോറൂം ഡൽഹി).\n5. നിസ്സാൻ മാഗ്നൈറ്റ്\nനിസ്സാൻ മാഗ്നൈറ്റ്, അതിന്റെ സ്റ്റൈലിഷ് രൂപഭാവത്തിനും വ്യാപകമായ സവിശേഷകളുടെ പട്ടികയ്ക്കുമൊപ്പം, വാഗ്ദാനം ചെയ്യപ്പെടുന്ന ബജറ്റ് സൌഹൃദ SUVs ൽ ഒന്നാണ്. മാഗ്നൈറ്റ് രണ്ട് വ്യത്യസ്ത 1.0-ലിറ്റർ പെട്രോൾ പവർട്രെയ്ൻസിനൊപ്പം ലഭ്യമാണ്.\nപരമാവധി 72 PS പവറും 96 Nm പീക്ക് ടോർക്കും ഉല്പാദിപ്പിക്കുന്ന നാച്ചുറലി ആസ്പിറേറ്റഡ് ആയ ഒരു യൂണിറ്റും 100 PS പവറും 160 Nm ടോർക്കും (CVT യ്ക്കൊപ്പം 152 Nm) ഉല്പാദിപ്പിക്കുന്ന ഒരു ടർബോചാർജ്ഡ് യൂണിറ്റും. രണ്ട് എൻജിനുകൾക്കും സ്റ്റാൻഡർഡ് 5-സ്പീഡ് മാനുവൽ ട്രാൻസ്മിഷൻ ആണ് ഉള്ളത്, എന്നാൽ ടർബോ പെട്രോൾ എൻജിന് ഓപ്ഷണൽ CVT ട്രാൻസ്മിഷനും സാധ്യമാണ്.\nഅത് എത്തുന്നത് നാല് വേരിയന്റുകളിലാണ്: XE, XL, XV, കൂടാതെ XV പ്രീമിയം. ആന്റി-റോൾ ബാർ, ട്രാക്ഷൻ കൺട്രോൾ, ഹിൽ സ്റ്റാർട്ട് അസിസ്റ്റ്, വെഹിക്കൾ ഡൈനമിക് കൺട്രോൾ പുറമേ പലതും പോലെയുള്ള വൈവിധ്യമുള്ള കാർ സവിശേഷതകൾ കമ്പനി വാഗ്ദാനം ചെയ്യുന്നു. മാഗ്നൈറ്റ് പെട്രോൾ വേരിയന്റ് എത്തുന്നത് 1L എൻജിനിലാണ് അതിന്റെ വില രൂ. 5.59 ലക്ഷത്തിനും രൂ. 9.74 ലക്ഷത്തിനും ഇടയിലാണ് (എക്സ്-ഷോറൂം ഡൽഹി).\n20 മിനിറ്റിലെ ഒറ്റ ചാര്‍ജിങ്ങില് 500 കി.മീറ്റര് ! ഇലക്ട്രിക് കാറുകള് ലോകവിപണിയില്...


പാര്‍വതീപുത്തനാര് വൃത്തിയാക്കല്; ആദ്യഘട്ടം ഇഴയുന്നു\nMon Feb 18 2019 22:19:23 GMT+0530 (IST)\nതിരുവനന്തപുരം: വിനോദസഞ്ചാരവും ജലഗതാഗതവും ലക്ഷ്യമാക്കി തുടങ്ങുന്ന കോവളം ബേക്കല് ജലപാത പദ്ധതിയുടെ ഭാഗമായുള്ള പാര്‍വതി പുത്തനാറിനെ വൃത്തിയാക്കാനുള്ള ശ്രമം ഇഴയുന്നു. കുറേദിവസമായി നില്‍ക്കുന്ന കനത്തമഴയും കാറ്റുമാണ് ശുചീകരണപ്രവര്‍ത്തനങ്ങള്‍ക്ക് വിലങ്ങുതടിയായിരിക്കുന്നത്.\nപുത്തനാറിലെ പായല് നീക്കം ചെയ്യാനുള്ള ആദ്യഘട്ടംപോലും പൂര്‍ത്തിയാക്കാനായിട്ടില്ല. മാലിന്യങ്ങള് വന്നുചാടുന്ന സ്രോതസുകള് കണ്ടെത്താ ന് കഴിയാത്തതിനാല് ശുചീകരണത്തിന്റെ ഫലം കാണാനാകുന്നില്ല. പായലുകള് നീക്കം ചെയ്യാന് ഇറക്കിയ യന്ത്രം തോട് ഒന്നാകെ കലക്കി അഴുക്കു നീക്കുന്ന പ്രവൃത്തിയില് ഏര്‍പ്പെട്ടിരിക്കുകയായിരുന്നു.\nഎന്നാല് ഒരാഴ്ച യന്ത്രം പ്രവര്‍ത്തിപ്പിച്ചിട്ടും പായല്‍മുഴുവന് നശിപ്പിക്കാനായില്ല. പിന്നെ തുടരെ മഴയായതിനാല് പ്രവര്‍ത്തനം നിറുത്തിവയ്‌ക്കേണ്ടിവന്നു. ആറ്റിന്‍കരയില് അപകടകരമാംവിധം വീണുകിടന്നിരുന്ന മരങ്ങളും കാട്ടുപൊന്തകളും വെട്ടി ആറ്റിന്‍കരയില് തന്നെ ഉപേക്ഷിച്ചിട്ടിരിക്കുകയാണ്.\nഈ ചവറുകള് മഴയില് ഒലിച്ച് ആറ്റിലേക്കിറങ്ങുകയാണ്. പ്ലാസ്റ്റിക് കുപ്പി മാലിന്യമാണെങ്കില് ടണ്‍കണക്കിനാണ് കെട്ടിക്കിടക്കുന്നത്. പുത്തനാറിന്റെ ആഴമളക്കാനാവാത്തവിധമാണ് ചെളിയടിഞ്ഞ് കിടക്കുന്നത്. ഫാക്ടറി മാലിന്യം, വലിച്ചെറിയുന്ന ചപ്പുചവറും പ്ലാസ്റ്റിക്കും, ഡ്രെയിനേജ് മാലിന്യം എന്നിവയും വന്‍തോതില് അടിയുന്നുണ്ട്. പരിസരങ്ങളില് താമസിക്കുന്നവരെ ബോധവല്‍കരിക്കാതെ ശുചീകരണവുമായി മുന്നോട്ടുപോകാന് സാധിക്കാത്ത അവസ്ഥയിലാണ് നിര്‍മാണ കമ്പനി. മാലിന്യം തള്ളുന്ന അളവ് കുറഞ്ഞില്ലെങ്കില് ശുചീകരണം ഇനിയും അനന്തമായി നീളാന് സാധ്യതയുണ്ട്.\nകേരള വാട്ടര് വേയ്‌സ് ആന്റ് ഇന്‍ഫ്രാസ്ട്രക്ചര് ലിമിറ്റഡ് എന്ന കമ്പനിയാണ് ജോലികള് ഏറ്റെടുത്തിരിക്കുന്നത്. കാസര്‍കോടു നീലേശ്വരം വരെ നീളുന്ന കോവളം ദേശീയ ജലപാത എന്ന സ്വപ്‌നം യാഥാര്‍ത്ഥ്യമാക്കാന് തടസം നില്‍ക്കുന്ന വലിയഘടകമാണ് പാര്‍വതി പുത്തനാര്. രാജഭരണകാലത്ത് ചരക്ക് നീക്കത്തിനായി ഉണ്ടാക്കിയ പാതയാണിത്. പക്ഷേ, കാലക്രമത്തില് എല്ലാവരാലും ഉപേക്ഷിക്കപ്പെട്ടും മാലിന്യമെറിഞ്ഞും നശിച്ചു കിടക്കുകയായിരുന്നു.\nഅടുത്തകാലത്ത് മുഖ്യമന്ത്രിയുടെ മേല്‍നോട്ടത്തില് പാര്‍വതി പുത്തനാറിനെ ശുദ്ധീകരിക്കാന് ശ്രമം തുടങ്ങിയത് തലസ്ഥാനത്തിന്റെ വികസനസ്വപ്‌നങ്ങള്‍ക്ക് നിറം പകര്‍ന്നിരുന്നു. എന്നാല് പദ്ധതി ആദ്യഘട്ടംപോലും പൂര്‍ത്തിയാക്കാനാവാതെ ഇഴയുന്നതില് ജനങ്ങള്‍ക്ക് ആശങ്കയുണ്ട്.


നിയമസഭ തിരഞ്ഞെടുപ്പിലും മത്സരിക്കും, ഇത് മിന്നുന്ന വിജയം: ട്വന്റി 20 -Kerala Local Polls 2020 Twenty20 in Kizhakkambala and More\nനിയമസഭ തിരഞ്ഞെടുപ്പിലും മത്സരിക്കും, ഇത് മിന്നുന്ന വിജയം: ട്വന്റി 20\nകുന്നത്തുനാട് പഞ്ചായത്തിൽ ഫലം വന്ന നാല് സീറ്റിലും ട്വെന്റി ട്വെന്റിക്കാണ് മുന്നേറ്റം\nUpdated: December 16, 2020 7:36:26 pm\nകൊച്ചി: നാല് പഞ്ചായത്തുകളിലാണ് ട്വന്റി 20 ഇത്തവണ വിജയിച്ചത്. കിഴക്കമ്പലത്തിനു പുറത്തേക്കും തങ്ങളുടെ ശക്തി തെളിയിക്കുകയാണ് ട്വന്റി 20. കിഴക്കമ്പലത്ത് 19 സീറ്റിൽ 18 ലും ട്വന്റി 20 ജയിച്ചു. കഴിഞ്ഞ തവണ 17 സീറ്റ് ലഭിച്ചിടത്താണ് ഇത്തവണ ഒരു സീറ്റ് കൂടി പിടിച്ചെടുത്തത്. കുന്നത്തുനാട്, ഐക്കരനാട്, മഴുവന്നൂ൪ എന്നീ പഞ്ചായത്തുകളും ട്വന്റി 20 പിടിച്ചടക്കി. ഐക്കരനാട് പഞ്ചായത്തിൽ 14 ൽ 14 ലും ട്വന്റി 20 ജയിച്ചു. രണ്ടു വാർഡുകളിൽ ലീഡ് തുടരുകയാണ്.\nതങ്ങൾ നേടിയ വിജയം ഐതിഹാസികമാണെന്ന് ട്വന്റി 20 ചീഫ് കോ-ഓർഡിനേറ്റർ സാബു എം.ജോൺ പറഞ്ഞു. “കിഴക്കമ്പലത്ത് യുഡിഎഫും എൽഡിഎഫും ഒരുമിച്ചാണ് ട്വന്റി 20 ക്കെതിരെ രംഗത്തെത്തിയത്. സർക്കാർ മെഷിനറികളെ പോലും ഉപയോഗിച്ചു. ഞങ്ങളുടെ ആയിരത്തോളം പേർക്ക് വോട്ട് ചെയ്യാൻ സാധിച്ചില്ല. ആക്രമണത്തിൽ ട്വന്റി 20 യുടെ നാൽപ്പതോളം പേർക്ക് പരുക്കേറ്റു. ഇതിനിടയിലും ജയിക്കാൻ സാധിച്ചു,” സാബു എം.ജോൺ പറഞ്ഞു.\nനിയമസഭ തിരഞ്ഞെടുപ്പിലും തങ്ങൾ മത്സരിക്കുമെന്ന് സാബു എം.ജോൺ വ്യക്തമാക്കി. “കേരളത്തിൽ ട്വന്റി 20 യെ അറിയാത്തവരായി ആരുമില്ല. നിയമസഭ തിരഞ്ഞെടുപ്പിൽ മത്സരിക്കാനുള്ള തയ്യാറെടുപ്പുകൾ ആരംഭിച്ചു. സ്ഥാനാർഥിയെ തീരുമാനിക്കുന്നത് അടക്കം വരുംദിവസങ്ങളിൽ തീരുമാനിക്കും. ഈ രാഷ്ട്രീയ സ്ഥിയിൽ നിന്ന് ജനങ്ങൾ ഒരു മാറ്റം ആഗ്രഹിക്കുന്നുണ്ട്. എറണാകുളം ജില്ലയിൽ നിയമസഭാ തിരഞ്ഞെടുപ്പിൽ മത്സരിക്കും. സ്വാധീനമുള്ള മറ്റ് ജില്ലകളിലെ മണ്ഡലങ്ങളിലും മത്സരിക്കും,” സാബു എം.ജോൺ ഇന്ത്യൻ എക്‌സ്‌പ്രസ് മലയാളത്തോട് വ്യക്തമാക്കി.\nകഴിഞ്ഞ തദ്ദേശ സ്വയംഭരണ തെരഞ്ഞെടുപ്പിലാണ് കിഴക്കമ്പലത്ത് കിറ്റക്‌സിന്റെ സിഎസ്ആര് പദ്ധതിയുടെ ഭാഗമായി രൂപം കൊണ്ട ട്വെന്റി 20 എന്ന ചാരിറ്റബിള് ട്രസ്റ്റ് സ്ഥാനാര്‍ത്ഥികളെ നിര്‍ത്തുന്നത്. എല്‍ഡിഎഫും യുഡിഎഫും മാറി മാറി ഭരിച്ച പഞ്ചായത്തിലാണ് കഴിഞ്ഞ തവണ ട്വന്റിക്ക് അട്ടിമറി വിജയം നേടാനായത്.\nWeb Title: Kerala local polls 2020 twenty20 in kizhakkambala and more


Covid Second Wave In India: How can loans be restructured under RBI new moratorium policy?|കോവിഡ് രണ്ടാം ഘട്ടം; ആര്‍ബിഐയുടെ പുതിയ മൊറട്ടോറിയം നയത്തില് വായ്പകള് എങ്ങനെ ക്രമീകരിക്കാം? - Malayalam Goodreturns\n» കോവിഡ് രണ്ടാം ഘട്ടം; ആര്‍ബിഐയുടെ പുതിയ മൊറട്ടോറിയം നയത്തില് വായ്പകള് എങ്ങനെ ക്രമീകരിക്കാം?\nPublished: Friday, May 7, 2021, 11:15 [IST]\n23 min ago ഇന്‍ഷുറന്‍സ് പ്രീമിയം എങ്ങനെ കുറയ്ക്കുമെന്നാണോ ആലോചിക്കുന്നത്? വഴിയുണ്ടല്ലോ, അതും ഒന്നല്ല മൂന്നെണ്ണം!\nകോവിഡ് വ്യാപനം ആരംഭിച്ച 2020ല് രണ്ട് ഘട്ടങ്ങളിലായി മാര്‍ച്ച് മാസം മുതല് ആഗസ്ത് വരെ മോറട്ടോറിയം അനുവദിച്ചിരുന്നു. പിന്നീട് ഇത് രണ്ട് വര്‍ഷത്തേക്കാക്കി ഉയര്‍ത്തുകയാണ് ചെയ്തത്. ആ സമയത്ത് ഈ ആനുകൂല്യം സ്വീകരിച്ചവര്‍ക്ക് ശേഷിക്കുന്ന കാലാവധി രണ്ട് വര്‍ഷമാക്കി നീട്ടി നല്‍കും.\nപുതിയ മോറട്ടോറിയം ആനുകൂല്യം സ്വീകരിക്കുവാന് താത്പര്യമുള്ള അര്‍ഹരായ വ്യക്തികള്‍ക്ക് 2021 സെപ്തംബര് 30ന് മുമ്പായി ബാങ്കുകളില് അപേക്ഷ നല്‍കാവുന്നതാണ്. അപേക്ഷയോടൊപ്പം സമര്‍പ്പിച്ചിരിക്കുന്ന രേഖകള് പരിശോധിച്ച് സാധുത ഉറപ്പാക്കി 90 ദിവസത്തിനുള്ളില് മോറട്ടോറിയം അനുവദിക്കണം എന്നതാണ് ആര്‍ബിഐ ബാങ്കുകള്‍ക്ക് നല്‍കിയിരിക്കുന്ന നിര്‍ദേശം.\nCovid Second Wave In India: How can loans be restructured under RBI new moratorium policy?|കോവിഡ് രണ്ടാം ഘട്ടം; ആര്‍ബിഐയുടെ പുതിയ മൊറട്ടോറിയം നയത്തില് വായ്പകള് എങ്ങനെ ക്രമീകരിക്കാം?\nCovid Second Wave In India: How can loans be restructured under RBI new moratorium policy?


കോവിഡ് ഭീതി: ഓണ്‍ലൈന് ക്ലാസുകള് മാത്രമുള്ള വിദേശ വിദ്യാര്‍ത്ഥികള് രാജ്യം വിടണം; യുഎസ് - Express Kerala\nന്യൂയോര്‍ക്ക്: പൂര്‍ണമായും ഓണ്‍ലൈന് ക്ലാസുകളിലേക്ക് മാറിയ വിദേശ വിദ്യാര്‍ത്ഥികള് എത്രയും പെട്ടെന്ന് രാജ്യം വിടണമെന്ന് യുഎസ്. കോവിഡ് ഭീതി മൂലമാണ് ഇത്തരത്തില് ഒരു തീരുമാനമെന്ന് യുഎസ് ഇമിഗ്രേഷന് ആന്‍ഡ് കസ്റ്റം എന്‍ഫോഴ്‌സ്‌മെന്റ് അറിയിച്ചു.\n‘പൂര്‍ണമായും ഓണ്‍ലൈന് ക്ലാസുകളിലേക്ക് മാറിയ വിദേശത്ത് നിന്നുള്ള എഫ്1 എം1 വിദ്യാര്‍ത്ഥികള് യുഎസില് തുടരേണ്ടതില്ല. ഇത്തരത്തിലുള്ള ഓണ്‍ലൈന് ക്ലാസുകളില് എന്റോള് ചെയ്ത വിദ്യാര്‍ത്ഥികള് രാജ്യം വിടുകയോ മറ്റു സ്‌കൂളുകളിലേക്ക് മാറ്റം വാങ്ങുക എന്നീ നടപടികള് സ്വീകരിക്കുകയോ ചെയ്യേണ്ടതാണ്. അല്ലെങ്കില് ഗുരുതരമായി ഇമിഗ്രേഷന് പ്രത്യാഘാതങ്ങള് നേരിടേണ്ടി വരും.’ ഐസിഇ അറിയിച്ചു.\nപൂര്‍ണമായും ഓണ്‍ലൈനായി പഠനം നടത്തുന്ന സ്‌കൂളുകളിലേക്കോ മറ്റു പ്രോഗ്രാമുകളിലേക്കോ എന്റോള് ചെയ്തിട്ടുള്ള വിദ്യാര്‍ത്ഥികള്‍ക്ക് വീസ അനുവദിക്കരുതെന്നും യുഎസിന്റെ അതിര്‍ത്തി സുരക്ഷാസേന അവരെ രാജ്യത്ത് പ്രവേശിക്കാന് അനുവദിക്കില്ലെന്നും ഐസിഇ അറിയിച്ചു.\nഅതേസമയം, അടുത്ത സെമസ്റ്ററിലേക്കുള്ള പദ്ധതികളൊന്നും യുഎസിലെ മിക്ക സര്‍വകലാശാലകളും കോളജുകളും ഇതുവരെ പ്രഖ്യാപിച്ചിട്ടില്ല. മിക്ക സ്‌കൂളുകളും കോളജുകളും ഓണ്‍ലൈനും ക്ലാസുകളും അല്ലാത്തതുമായ സംയുക്ത പഠനരീതികളുമായി മുന്നോട്ട് പോകുമ്പോള് ഹാര്‍വാര്‍ഡ് സര്‍വകലാശാല ഉള്‍പ്പെടെയുള്ള ചിലത് എല്ലാം ഓണ്‍ലാനാക്കി മാറ്റി.\n2018-19 ലെ ഇന്‍സ്റ്റിറ്റ്യൂട്ട് ഓഫ് ഇന്റര്‍നാഷനല് എഡ്യൂക്കേഷന്റെ കണക്കുകള് പ്രകാരം ഏകദേശം ഒരു മില്യനോളം വിദേശ വിദ്യാര്‍ത്ഥികളാണ് യുഎസില് പഠിക്കുന്നത്. യുഎസിയില് വിദേശ പഠനത്തിനായി ഏറ്റവും കൂടുതല് വിദേശവിദ്യാര്‍ത്ഥികള് വരുന്ന രാജ്യങ്ങളുടെ പട്ടികയില് രണ്ടാം സ്ഥാനത്താണ് ഇന്ത്യ. ഏറ്റവും കൂടുതല് വിദ്യാര്‍ത്ഥികള് ചൈനയില് നിന്നാണ്. ദക്ഷിണ കൊറിയ, സൗദി അറേബ്യ, കാനഡ എന്നീ രാജ്യങ്ങളാണ് ഇന്ത്യയ്ക്ക് പിന്നില്.


ജാഗ്രത: പ്രതിപക്ഷ പ്രതിഷേധത്തിനിടെ നയപ്രഖ്യാപനം\nപ്രതിപക്ഷ പ്രതിഷേധത്തിനിടെ നയപ്രഖ്യാപനം\nപാചകവാതക വിലവര്‍ധന പിന് വലിക്കണമെന്നും സോളാര് തട്ടിപ്പ് കേസില് ആരോപണ വിധേയനായ മുഖ്യമന്ത്രി ഉമ്മന്‍ചാണ്ടി രാജിവെയ്ക്കണമെന്നും ആവശ്യപ്പെട്ടുള്ള ശക്തമായ പ്രതിപക്ഷ പ്രതിഷേധത്തിനിടെ നിയമസഭയില് ഗവര്‍ണറുടെ നയപ്രഖ്യാപനം. പ്ലക്കാര്‍ഡുകളും ബാനറുകളുമായാണ് പ്രതിപക്ഷാംഗങ്ങള് സഭയിലെത്തിയത്. ഗവര്‍ണറുടെ നയപ്രഖ്യാപന പ്രസംഗത്തിനിടെ പ്രതിപക്ഷ നേതാവ് വി എസ് അച്യുതാനന്ദന് പാചകവാതക വില വര്‍ധനയ്ക്കെതിരെ സംസാരിച്ചു.\nസംസ്ഥാനത്തെ 98 ശതമാനം പേര്‍ക്കും ആധാര് കാര്‍ഡ് ലഭിച്ചെന്ന് നയപ്രഖ്യാപന പ്രസംഗത്തില് ഗവര്‍ണര് നിഖില് കുമാര് അവകാശപ്പെട്ടു. സംസ്ഥാനം 7.5 ശതമാനം വളര്‍ച്ചയാണ് ലക്ഷ്യം വെയ്ക്കുന്നത്. കൊച്ചിയില് രണ്ട് ഇലക്ട്രോ മാനുഫാക്ചറിങ്ങ് ക്ലസ്റ്ററുകള് ആരംഭിക്കും. 2014ല് കൊച്ചിയില് അന്താരാഷ്ട്ര ബിസിനസ് മീറ്റ് നടത്തും. സ്മാര്‍ട്ട് സിറ്റി പദ്ധതിയുടെ ആദ്യഘട്ടം 2015 മാര്‍ച്ചില് പൂര്‍ത്തീകരിക്കും. പദ്ധതി നടപ്പിലാകുന്നതോടെ 15,000 പേര്‍ക്ക് ജോലി ലഭിക്കും. താലൂക്ക് തലത്തില് വീഡിയോ കോണ്‍ഫറന്‍സിങ്ങ് സംവിധാനം ഏര്‍പ്പെടുത്തും. അക്ഷയ കേന്ദ്രങ്ങളില് കില്ലോറ്റ് ബാങ്കിങ്ങ് മൈക്രോ എടിഎമ്മുകള് സ്ഥാപിക്കും. സെപ്തംബര് 12 സംരഭകത്വ ദിനമായി ആചരിക്കും.\nകാര്‍ഷിക മേഖലയില് സമഗ്ര മാറ്റമുണ്ടാക്കുമെന്നും നയപ്രഖ്യാപനത്തില് സൂചിപ്പിച്ചിട്ടുണ്ട്. പച്ചക്കറി കൃഷിയ്ക്ക് പ്രാധാന്യം നല്‍കി ഹൈടെക് കൃഷി രീതികള് നടപ്പാക്കും. നെതര്‍ലാന്‍ഡ് സര്‍ക്കാരിന്റെ സഹായത്തോടെ കാര്‍ഷിക മേഖലയില് ടെക്നോളജി സെന്ററുകള് തുടങ്ങും. കാസര്‍കോട്, വയനാട്, ഇടുക്കി ജില്ലകളില് ജൈവകൃഷി പ്രോല്‍സാഹിപ്പിക്കും. പോളിഹൗസ് ഫാമിങ്ങിന് ധനസഹായം നല്‍കും. സംസ്ഥാനത്ത് 100 ചെക് ഡാമുകള് ഈ വര്‍ഷം തുടങ്ങും. ബ്രഹ്മപുരത്ത് 400 മെഗാവാട്ടിന്റെ ഗ്യാസ് അധിഷ്ഠിത ഈര്‍ജപദ്ധതി നടപ്പാക്കും.\nഅട്ടപ്പാടിയിലെ പോഷകാഹാരക്കുറവ് പരിഹരിക്കാന് പ്രത്യേക പദ്ധതി നടപ്പാക്കുമെന്ന് നയപ്രഖ്യാപന പ്രസംഗത്തില് ഗവര്‍ണര് പറഞ്ഞു. സ്വന്തമായി ഭൂമിയില്ലാത്ത മല്‍സ്യതൊഴിലാളികള്‍ക്ക് സമ്പൂര്‍ണഭവന പദ്ധതി നടപ്പാക്കും. ഇന്ധിര ആവാസ് യോജന് പദ്ധതിയിലൂടെ 60,000 പേര്‍ക്ക് വീട് നല്‍കും. ദേശീയ തൊഴിലുറപ്പ് പദ്ധതിയില് കൂടുതല് പേര്‍ക്ക് തൊഴിലവസരം നല്‍കും. കളമശേരിയില് ടെക്നോളജി ഇന്നവേഷന് സെന്റര് തുടങ്ങും. 500 സേവനങ്ങള് കൂടി ഇ ഗവേണിങ്ങ് സംവിധാനത്തില് കൊണ്ടുവരും. പിന്നോക്ക മേഖലയിലെ പ്രശ്നങ്ങള് പഠിക്കാന് ഉന്നതസമിതി രൂപീകരിക്കും. ന്യൂനപക്ഷ പഠനത്തിന് മലപ്പുറത്ത് ഇന്‍സ്റ്റിറ്റ്യൂട്ട് തുടങ്ങും. ലാറി ബാക്കര് വാസ്തുശാസ്ത്ര സ്കൂള് ഈ വര്‍ഷം ആരംഭിക്കും.\nഎല്ലാ താലൂക്ക് ആശുപത്രികളിലും ഡയാലിസിസ് യൂണിറ്റുകള് തുടങ്ങും. മെഡിക്കല് കോളേജുകളിലെ ക്യാന്‍സര് ചികില്‍സ ആര്‍സിസി നിലവാരത്തിലേക്ക് ഉയര്‍ത്തും. പാവപ്പെട്ടവരുടെ ഭവന നിര്‍മ്മാണത്തിന് സ്റ്റേറ്റ് ഹൗസിങ്ങ് റിസ്ക് ഫണ്ട്. എല്ലാ ചെക്പോസ്റ്റുകളിലും പരിശോധന കര്‍ശനമാക്കും. ഭാഷാ ന്യൂനപക്ഷങ്ങള്‍ക്കായി ഐഐടി ആരംഭിക്കും. പൊതുമേഖലാ സ്ഥാപനങ്ങളില് കൂടുതല് പ്രൊഫഷനലുകളെ നിയമിക്കും. അന്യസംസ്ഥാന തൊഴിലാളികള്‍ക്ക് പ്രത്യേക പദ്ധതി നടപ്പാക്കും.\nPosted by ജനശക്തി at 8:53 PM


'വിശ്വാസികളെ തെറ്റിദ്ധരിപ്പിക്കാനല്ല, നേര്‍വഴി കാട്ടാനാണ് സംസ്‌കൃത സംഘം' - Abhimukham\n‘വിശ്വാസികളെ തെറ്റിദ്ധരിപ്പിക്കാനല്ല, നേര്‍വഴി കാട്ടാനാണ് സംസ്‌കൃത സംഘം’\nസംസ്‌കൃത സംഘത്തിന്റെ കണ്‍വീനര് ടി.തിലകരാജ്\nരാമായണമാസം ആചരിക്കാന് സിപിഐ(എം) അനുകൂല സംഘടന എന്ന വാര്‍ത്ത ഏറെ ചര്‍ച്ചചെയ്യപ്പെടുകയാണ് ഇപ്പോള്. സംസ്‌കൃതസംഘം എന്ന കൂട്ടായ്മ സിപിഐ(എം) പിന്തുണയുള്ള സംഘടനയല്ലെന്ന് പാര്‍ട്ടി സെക്രട്ടറി കോടിയേരി ബാലകൃഷ്ണന് തന്നെ വ്യക്തമാക്കിക്കഴിഞ്ഞു. എന്നിട്ടും അത്തരമൊരു പ്രചാരണം എന്തുകൊണ്ടുണ്ടായി? സംഘത്തെ ചിലര് ഭയക്കുന്നതെന്തിന്? സംസ്‌കൃത സംഘത്തിന്റെ കണ്‍വീനര് ടി.തിലകരാജ് പി ആര് പ്രവീണുമായി സംസാരിക്കുന്നു.\nഎന്താണ് സംസ്‌കൃത സംഘം എന്ന ആശയത്തിനു പിന്നില്?\nസംസ്‌കൃതം എന്ന വാക്കിന്റെ അര്‍ത്ഥം തന്നെ സംസ്‌കരിക്കപ്പെട്ടത് എന്നാണ്. ചില ആളുകള് സംസ്‌കൃത ഭാഷയെ ഉപയോഗിച്ച് വിശ്വാസികളായ ആളുകളെ ചൂഷണം ചെയ്യുകയാണ്. അതിനെതിരായി വിശ്വാസികള്‍ക്ക് ഭാരതീയ ഇതിഹാസ കൃതികളായ രാമായണവും മഹാഭാരതവും ഭാഗവതവും മറ്റ് പുരാണങ്ങളും സാഹിത്യകൃതികളും വ്യാഖ്യാനിച്ച് കൊടുക്കുക എന്നതാണ് ലക്ഷ്യം. അങ്ങനെ ആ വിശ്വാസികള് ചൂഷണത്തില് നിന്ന് മോചിതരാകും. പല രീതിയിലാണ് സംഘപരിവാര് സംഘടനകള് സംസ്‌കൃതഭാഷയെ ദുരുപയോഗം ചെയ്യുന്നത്. അതിന് ഒരുപ്രതിരോധം ഉണ്ടാക്കുകയും അത് ജനങ്ങളെ ബോധ്യപ്പെടുത്തുകയുമാണ് ഉദ്ദേശം.\nമാറ്റം ഉണ്ടാക്കാന് സംസ്‌കൃത സംഘത്തിന് രാഷ്ട്രീയ പിന്തുണ ആവശ്യമുണ്ടോ? അത്തരത്തിലാണ് പ്രചരണം.\nഇതുവരെയും ഞങ്ങള്‍ക്ക് ഒരു രാഷ്ട്രീയ പിന്തുണയുമില്ല. ഇനി ഞങ്ങളുടെ പ്രവര്‍ത്തനം കണ്ട് ഭാവിയില് ഏതെങ്കിലും രാഷ്ട്രീയകക്ഷി പിന്തുണ നല്‍കുമോ എന്നറിയില്ല. ഈ നിമിഷം വരെയും സംസ്‌കൃതസംഘം സ്വതന്ത്ര സംഘടനയാണ്. സംഘം രൂപീകരിച്ച് അതിന് ശരിയായ സംഘടനാ സ്വഭാവം പോലും ആയിട്ടില്ല. സെക്രട്ടറിയോ പ്രസിഡന്റോ ഒന്നും ആയിട്ടില്ല. ഒരു കോര്‍ഡിനേഷന് കമ്മിറ്റി മാത്രമാണ് ഉള്ളത്. സംസ്‌കൃത പണ്ഡിതന്‍മാരുടെയും ചരിത്രകാരന്‍മാരുടെയും അധ്യാപകരുടെയും ഗവേഷക വിദ്യാര്‍ത്ഥികളുടെയും കൂട്ടായ്മ ഉണ്ടാക്കിയിട്ടേ ഉള്ളൂ. അപ്പോള്‍ത്തന്നെ ഇത്തരം പ്രചാരണങ്ങള് വരുന്നു.\nപൂര്‍ണമായ സംഘടനാ രൂപം എപ്പോഴേക്ക് കൈവരും?\nഇപ്പോള് ഞങ്ങള് എല്ലാ ജില്ലയിലും സംസ്‌കൃതസംഘം രൂപീകരിച്ച് സെമിനാര് നടത്താന് തീരുമാനിച്ചിട്ടുണ്ട്. രാമായണ ചിന്തകള് എന്നതാണ് സെമിനാര് വിഷയം. ഈ മാസം 19-ന് എറണാകുളത്ത് സെമിനാറിന് തുടക്കമാകും.25-ന് തിരുവനന്തപുരത്ത്. ഓഗസ്റ്റ് 15-നു മുന്‍പ് എല്ലാ ജില്ലകളിലും സെമിനാറുകള് നടത്തും. ആ സെമിനാറുകളിലെ ചര്‍ച്ചകള് ക്രോഡീകരിച്ച് തുടര്‍പദ്ധതികള് തയ്യാറാക്കും. ഇപ്പോള്‍ത്തന്നെ സംസ്‌കൃതസംഘത്തിന് രാജ്യവ്യാപകമായ പ്രചാരണം കിട്ടിക്കഴിഞ്ഞു. ആരാണോ ഇതിനെ പേടിക്കുന്നത് അവര് തന്നെയാണ് ഈ പ്രചാരണം നടത്തിയത്. എന്തിനാണ് അവര് സംസ്‌കൃതസംഘത്തിനെ പേടിക്കുന്നത് എന്നറിയില്ല.\nസിപിഐഎമ്മിന്റെ പിന്തുണയുള്ള സംഘടന എന്ന ലേബല് തുടക്കത്തിലെ വന്നത് എന്തു കൊണ്ടാകും?\nസിപിഐഎമ്മുമായി ബന്ധമെന്നാണ് ആരോപിക്കുന്നവര് പറയുന്നത് .സിപിഐഎം നേതാവ് ഡോ.ശിവദാസനുമായി ഞങ്ങള് ബന്ധപ്പെട്ടിരുന്നു. ചരിത്ര ഗവേഷകനും ഇപ്പോഴും നല്ലൊരു വിദ്യാര്‍ത്ഥിയുമായി ശിവദാസനെ ചില സംശയങ്ങള് തീര്‍ക്കാനും നിര്‍ദേശങ്ങള്‍ക്കുമായാണ് സമീപിച്ചത്. എസ് എഫ് ഐയുടെ മുന് ദേശീയ സെക്രട്ടറിയായിരുന്ന ഡോ.ശിവദാസന് രാമായണത്തിലടക്കമുള്ള ചരിത്രപരമായ ഞങ്ങളുടെ സംശയങ്ങള് ദൂരീകരിച്ചു തരുന്നുണ്ട്. ഞാനാണെങ്കില് കെ എസ് ടി എയുടെ മുന് സംസ്ഥാന പ്രസിഡന്റായിരുന്നു. ഇതൊക്കെയാകാം സിപിഐ(എ)ം പിന്തുണയുള്ള സംഘടന എന്ന പ്രചാരണത്തിന്റെ കാരണങ്ങള്. പക്ഷേ ഇതിനകത്ത് കോണ്‍ഗ്രസുകാരും സിപിഐക്കാരും ഒക്കെയുണ്ട്.\nചരിത്രത്തെ സംഘപരിവാര് വളച്ചൊടിച്ച് തെറ്റായ പ്രചാരണം നടത്തുന്നു എന്നാണോ സംസ്‌കൃതസംഘം കരുതുന്നത്?\nചരിത്രത്തെയല്ല. ശരിയായ അര്‍ത്ഥത്തെയാണ് അവര് വളച്ചൊടിച്ചത്. ഒരുദാഹരണം ഞാന് പറയാം. 2016 മെയ് 1-ന് തൊഴിലാളികളെ അഭിസംബോധന ചെയ്ത് അവര് പറഞ്ഞു. നിങ്ങള് കര്‍മയോഗികളാണ്. ജോലിചെയ്യുക എന്നതു മാത്രമാണ് നിങ്ങളുടെ ഉത്തരവാദിത്വം പല ചിന്ത പാടില്ല എന്ന്. ആരാണ് പറയുന്നത് ആരോടാണ് പറയുന്നത് എന്നാലോചിക്കണം. നിങ്ങള് ജോലിയെടുക്കൂ ഞങ്ങള് കൂലി തരില്ല എന്നാണവര് ഉദ്ദേശിച്ചത്. പക്ഷേ അതല്ല യഥാര്‍ത്ഥ വസ്തുത. എന്തു ജോലിയെടുത്താലും ഫലം ക്രമേണ കിട്ടും എന്നാണ് ഭഗവദ്ഗീതയില് പറഞ്ഞിരിക്കുന്നത്. കര്‍മയോഗി എന്നാല് ഭഗവാന് പറഞ്ഞിരിക്കുന്നത് ഇങ്ങനെയാണെന്ന് പറഞ്ഞ് അവര് തെറ്റിദ്ധരിപ്പിക്കുകയാണ്. ഇത്തരെ തെറ്റായ പ്രചരണങ്ങളാണ് സംസ്‌കൃത സംഘത്തിന്റെ പിറവിക്കു പിന്നില്.\nഎന്തുകൊണ്ട് സംസ്‌കൃത സംഘം രാമായണത്തില് നിന്ന് തുടങ്ങുന്നു?\nആളുകള് കൂടുതല് ഇപ്പോള് അറിയുന്ന കൃതിയാണ് അദ്ധ്യാത്മരാമായണം. ഞങ്ങള് അതേക്കുറിച്ചല്ല പറയുന്നത്. വാല്മീകി രാമായണവും അദ്ധ്യാത്മരാമായണവും കമ്പര്‍രാമായണവും ഒക്കെ സാമ്യപ്പെടുത്തിയിട്ട് ഇതിലൊക്കെ ഇങ്ങനെയാണ് പറഞ്ഞിരിക്കുന്നത് എന്ന് വ്യക്തമാക്കുകയാണ് ഞങ്ങള് ചെയ്യുന്നത്. തുടര്‍ന്ന് മറ്റു കൃതികളും വിഷയങ്ങളും എടുക്കും.\nരാമായണമാസാചരണമൊക്കെ കേരളത്തില് പണ്ടേ നിലവിലുണ്ട്. എന്‍എസ് എസ് അടക്കം അത് വിപുലമായി നടത്തുന്നുണ്ട്. അത് ഹൈജാക്ക് ചെയ്യപ്പെട്ടെന്നാണോ?\nഅതെ. ഹൈജാക്ക് ചെയ്യപ്പെട്ടു എന്ന് പറഞ്ഞാല് എങ്ങനെയാണ്. ചിലരുടെ മാത്രം കുത്തകയായി രാമായണത്തെ അവര് കാണുന്നു. അതിനോട് യോജിക്കാന് കഴിയില്ല. രാമായണം ഒരു മതഗ്രന്ഥമല്ല. ഭാരതത്തിന്റെ ഇതിഹാസ കൃതിയാണ്. എന്നുമുതലാണ് അവര് മതഗ്രന്ഥമാക്കിയത് എന്നറിയില്ല. നമ്മളെല്ലാം പഠിച്ചത് ഇതിഹാസകൃതികളാണ് രാമായണവും മഹാഭാരതവും എന്നാണ്. അതിനെ പിന്നെ മതഗ്രന്ഥമാക്കി മാറ്റുന്നതിനോട് ഒട്ടും യോജിക്കാനാവില്ല. വാല്മീകി രാമായണത്തില് രാമന് സാധാരണ മനുഷ്യന് മാത്രമാണ്. പിന്നീടാണ് അദ്ധ്യാത്മ രാമായണത്തിലൂടെ അത് ശ്രീരാമന് ആയിമാറുന്നത്്. എന്താണ് ഇതിലെ വസ്തുതയെന്ന് ജനങ്ങളെ ബോധ്യപ്പെടുത്തുകയാണ് ഞങ്ങള് ചെയ്യുന്നത്.\nവിശാലമായ കാന്‍വാസിലേക്ക് സംസ്‌കൃത സംഘം മാറുമോ?\nചിലരുടെ പ്രചാരണങ്ങളിലൂടെ സംഘത്തെ രാജ്യമെങ്ങും അറിഞ്ഞല്ലോ. അപ്പോള് ആ നിലയില്‍തന്നെ പോകേണ്ടി വരും. സംസ്‌കാര സമ്പന്നരായ ഒരുകൂട്ടം ആളുകളുടെ കൂട്ടായ്മയാണല്ലോ ഇത്. സംസ്‌കാരം ഉള്ളവരുടെ കൂട്ടം. അല്ലാതെ സംസ്‌കൃതം അറിയാവുന്നവരുടെ കൂട്ടമല്ല. അസംസ്‌കൃതര് അസംസ്‌കൃതമായി ദുരുപയോഗം ചെയ്തതിനെ തിരുത്തുകയാണ് ഈ കൂട്ടായ്മയുടെ ലക്ഷ്യം.\nവിശ്വാസികളെ തിരുത്താനാണ് ശ്രമമെന്ന് ആരോപണമുണ്ട്?\nവിശ്വാസികളെ ഒരിക്കലും തെറ്റായ വഴിയെ നയിക്കലല്ല ഞങ്ങളുടെ ഉദ്ദേശം. നേരായ കാര്യങ്ങള് ബോദ്ധ്യപ്പെടുത്തലാണ്. വിശ്വാസികളോട് ഒരു എതിര്‍പ്പും ഞങ്ങള്‍ക്കില്ല. ഒരു മതവിശ്വാസത്തിനും ഈശ്വര വിശ്വാസത്തിനും എതിരല്ല ഞങ്ങള്. പിന്നെന്തിനാണ് ചിലര് പേടിക്കുന്നതെന്ന് മാത്രം മനസ്സിലാകുന്നില്ല.\nവാക്കുകളുടെ പൂമരം കൊണ്ടൊരു കപ്പലുണ്ടാക്കി ഷൈജു ദാമോദരന്


കൊല്ലത്ത് രണ്ടുവയസുകാരിക്ക് പീഡനം; സഹോദരന് അറസ്റ്റില് - Kerala Pranamam\n24 hours ago ഇന്ന് 272 പേർക്ക് കോവിഡ് സ്ഥിരീകരിച്ചു; സമ്പർക്കത്തിലൂടെ 68 പേർക്ക്;\n1 day ago കോവിഡിനെ കൊണ്ട് ജനായത്തത്തിനെങ്കിലും ഗുണമുണ്ടാവട്ടെ\nHome News കൊല്ലത്ത് രണ്ടുവയസുകാരിക്ക് പീഡനം; സഹോദരന് അറസ്റ്റില്\nകൊല്ലം: കൊല്ലം കടയ്ക്കലില് രണ്ടുവയസുകാരിയെ സഹോദരന് പീഡിപ്പിച്ചതായി പരാതി. പോക്‌സോ നിയമപ്രകാരം കേസെടുത്ത് പോലീസ് സഹോദരനെ അറസ്റ്റ് ചെയ്തു.\nകഴിഞ്ഞ ദിവസമായിരുന്നു സംഭവം. മാലിന്യം ശേഖരിക്കാനെത്തിയ ഹരിതസേന അംഗങ്ങളാണ് സംഭവം ആദ്യം അറിയുന്നത്. മാലിന്യം ശേഖരിക്കാന് എത്തിയവര് കുട്ടിയുടെ നിലവിളി കേട്ട് വീടിനടുത്ത് എത്തുകയായിരുന്നു. കതക് തുറക്കാന് ശ്രമിച്ചെങ്കിലും സാധിക്കാഞ്ഞതോടെ പഞ്ചായത്ത് അംഗത്തെ വിവരമറിയിക്കുകയായിരുന്നു. തുടര്‍ന്ന് അവരെത്തി വീട് തുറന്ന് അകത്ത് കയറിയപ്പോഴാണ് അവശനിലയിലായ കുട്ടിയെ കണ്ടത്. ഈ സമയം മുറിയില് ഒപ്പമുണ്ടായിരുന്ന സഹോദരന് ഓടിരക്ഷപ്പെടാന് ശ്രമിച്ചെങ്കിലും തടഞ്ഞുവച്ചു പോലീസിനെ വിവരമറിയിച്ചു.\nതുടര്‍ന്ന് ബന്ധുക്കളെ വിളിച്ചു വരുത്തി കുട്ടിയെ കടയ്ക്കല് താലൂക്ക് ആശുപത്രിയിലെത്തിച്ചു. പരിശോധനയില് കുട്ടിയുടെ സ്വകാര്യഭാഗങ്ങളില് പരിക്ക് കണ്ടെത്തിയതിനാല് കുട്ടിയെ വിദഗ്ധ ചികിത്സയ്ക്കായി തിരുവനന്തപുരം എസ്‌എടി ആശുപത്രിയിലേക്ക് മാറ്റി.\nഅറസ്റ്റിലായ സഹോദരന് മോഷണ കേസില് മൂന്ന് വര്‍ഷം ജുവനൈല് ഹോമില് തടവ് അനുഭവിച്ചിട്ടുണ്ട്.\nPrevious article ബൊളീവിയന് പ്രസിഡന്റായി സ്വയം പ്രഖ്യാപിച്ച് സെനറ്റര് ജീനൈന് ആനസ്\nNext article അടിച്ചു പൊളിക്കാന് ‘ഗോവ’തെരഞ്ഞെടുക്കുന്നവര് ശ്രദ്ധിക്കുക; ഇനി കര്‍ശന നടപടി


Web Desk Aug 19, 2017, 12:11 pm IST\nകൊച്ചി: ഇന്ത്യയില് നടക്കുന്ന അണ്ടര് 17 ലോകകപ്പിന് മത്സരങ്ങള് നിയന്ത്രിക്കാന് വനിതാ റഫറിമാരും. ഏഴ് വനിതകളെയാണ് ലോകകപ്പ് മത്സരങ്ങള് നിയന്ത്രിക്കാനായി സപ്പോര്‍ട്ട് റഫറിമാരായി ഫിഫ ചുമതലപ്പെടുത്തിയത്. അതേ സമയം റഫറി സംഘത്തില് ഇന്ത്യയില് നിന്നുള്ള ഒരാള് പോലുമില്ല.\nഇതാദ്യമായാണ് പുരുഷ ലോകകപ്പ് മത്സരങ്ങള്‍ക്കായി ഫിഫ വനിതാ റഫറിമാരെയും പരിഗണിക്കുന്നത്. ലോകകപ്പിലെ സപ്പോര്‍ട്ട് റഫറിമാരായി ഏഴ് വനിതകളെയാണ് ഫിഫ ചുമതലപ്പെടുത്തിയിട്ടുള്ളത്.\nവനിതാ റഫറിമാരില് ഏഷ്യയില് നിന്ന് ഉത്തര കൊറിയക്ക് മാത്രമാണ് പ്രാതിനിധ്യം ലഭിച്ചിട്ടുള്ളത്. അവസരം ലഭിച്ചിട്ടുള്ളതില് രണ്ട് റഫറിമാര് മാത്രമാണ് നേരത്തെ പുരുഷന്‍മാരുടെ ഫുട്‌ബോള് മത്സരങ്ങള് നിയന്ത്രിച്ചിട്ടുള്ളത്. 2017ലെ വനിതകളുടെ യൂറോകപ്പ് മത്സരങ്ങള് നിയന്ത്രിച്ചിട്ടുള്ള സ്വിസ് റഫറി എസ്തര് സ്റ്റോബ്‌ളിയും പട്ടികയിലുണ്ട്.\nഅതേ സമയം റഫറിമാരുടെ പട്ടികയില് ഇന്ത്യയില് നിന്നും ആരും ഇല്ലാത്തത് ആരാധകരെ നിരാശരാക്കുന്നു. ഏഷ്യയില് നിന്ന് ഒമ്പത് പേരാണ് റഫറിമാരുടെ പട്ടികയിലുള്ളത്. നിലവിലെ പട്ടികയില് ഇന്ത്യക്കാരാരും ഇല്ലെങ്കിലും ഫിഫ തീരുമാനം പുന: പരിശോധിക്കുമെന്നാണ് പ്രതീക്ഷയെന്ന് ഓള് ഇന്ത്യ ഫുട്‌ബോള് ഫെഡറേഷന് അറിയിച്ചു.


ആന്ധ്രാപ്രദേശിന് പ്രത്യേക പദവി നല്‍കണമെന്നാവശ്യപ്പെട്ട് ഏകദിന ഉപവാസം – DN News\nHome/News/India/ആന്ധ്രാപ്രദേശിന് പ്രത്യേക പദവി നല്‍കണമെന്നാവശ്യപ്പെട്ട് ഏകദിന ഉപവാസം\nആന്ധ്രാപ്രദേശിന് പ്രത്യേക പദവി നല്‍കണമെന്നാവശ്യപ്പെട്ട് ഏകദിന ഉപവാസം\nരാഷ്ട്രീയ തന്ത്രം മെനഞ്ഞ് ചന്ദ്രബാബു നായിഡു\nപൊതു തെരഞ്ഞെടുപ്പ് മുന്നില് കണ്ടുള്ള രാഷ്ട്രീയ നീക്കങ്ങള്‍ക്ക് തിരികൊളുത്തി ചന്ദ്രബാബു നായിഡു ഡല്‍ഹിയില്. ആന്ധ്രാപ്രദേശിന് പ്രത്യേക പദവി നല്‍കണമെന്നാവശ്യപ്പെട്ട് ഏകദിന ഉപവാസം തുടങ്ങി. ധര്‍ണയ്ക്കായി ആയിരത്തോളം ആളുകളെയാണ് ഡല്‍ഹിയില് എത്തിച്ചിരിക്കുന്നത്. ഒരിടവേളയ്ക്കു ശേഷം ലോക്‌സഭാ തെരഞ്ഞെടുപ്പ് മുന്നില് കണ്ട് പ്രത്യേക സംസ്ഥാന പദവി എന്ന ആവശ്യം ശക്തമാക്കുകയാണ് ആന്ധ്രാപ്രദേശ് മുഖ്യമന്ത്രി ചന്ദ്രബാബു നായിഡു. കേന്ദ്ര സര്‍ക്കാരിനെയും പ്രധാനമന്ത്രി നരേന്ദ്ര മോദിയെയും കടന്നാക്രമിക്കുക, പ്രാദേശിക വികാരം ഉയര്‍ത്തി രാഷ്ട്രീയ നേട്ടമുണ്ടാക്കുക, എന്നീ തന്ത്രങ്ങളുടെ ഭാഗമായുള്ള ഏകദിന ഉപവാസത്തിനാണ് ചന്ദ്രബാബു നായിഡു തുടക്കം കുറിച്ചത്. ഡല്‍ഹിയിലെ ആന്ധ്രാ ഭവന് മുന്നിലാണ് ധര്‍ണ. തെലുങ്കുദേശം പാര്‍ട്ടിയുടെ എം.എല്.എ മാര്, എം.പിമാര്, മറ്റു ജനപ്രതിനിധികള് എന്നിവരും ധര്‍ണയില് പങ്കെടുക്കുന്നുണ്ട്.\nജനപങ്കാളിത്തം ഉയര്‍ത്തിക്കാട്ടുന്നതിനായി ആന്ധ്രയില് നിന്നും ആയിരത്തിലധികം ആളുകളെയാണ് ഡല്‍ഹിയില് എത്തിച്ചിരിക്കുന്നത്. മണിക്കൂറുകള് മാത്രം ദൈര്‍ഘ്യമുള്ള രാഷ്ട്രീയ ധര്‍ണയ്ക്ക് 1.12 കോടി രൂപയാണ് സംസ്ഥാന സര്‍ക്കാര് ചെലവിടുന്നത്. ഗാന്ധി പ്രതിമയിലെ പുഷ്പാര്‍ച്ചനയോടെ ആരംഭിച്ച ധര്‍ണ രാത്രി 8 മണിയോടെ അവസാനിക്കും.\nനാളെ രാഷ്ട്രപതി രാംനാഥ് കോവിന്ദിനെ കണ്ട് സംസ്ഥാനത്തിന് പ്രത്യേക പദവി ലഭിക്കണമെന്നാവശ്യപ്പെട്ടുള്ള നിവേദനം നല്‍കുമെന്നും ചന്ദ്രബാബു നായിഡു അറിയിച്ചു. എന്നാല് ഫോട്ടോ എടുക്കാനായാണ് ആന്ധ്രാ മുഖ്യമന്ത്രി ഡല്‍ഹിയിലെത്തിയതെന്ന് ബിജെപി പരിഹസിച്ചു. അതേ സമയം സംസ്ഥാനത്തിന് പ്രത്യേക പദവി ലഭിക്കാത്തതിനു കാരണം ചന്ദ്രബാബു നായിഡുവിന്റെ സ്വാര്‍ത്ഥതയാണെന്ന് വൈഎസ്ആര് കോണ്‍ഗ്രസ് നേതാവ് ജഗന് മോഹന് റെഡ്ഡിയും ആരോപിച്ചു.\nശബരിമലയിൽ നിരോധനാജ്ഞ പ്രഖ്യാപിക്കണമെന്ന് പോലീസ്\nറഫാല് : സിഎജി റിപ്പോര്‍ട്ട് രാഷ്ട്രപതിക്ക് സമര്‍പ്പിച്ചു


രാജ്യത്തിന് എതിരെങ്കില് തനിക്കും അത് എതിരാണെന്ന് നടന് ഉണ്ണി മുകുന്ദന്(Unni Mukundan). എന്റെ വീട്ടില് കൃഷ്ണനും രാമനും ശിവനും ഹനുമാന് സ്വാമിയുടെ ഉള്‍പ്പെടെയുള്ള ചിത്രങ്ങളുണ്ട്. ഇവരെ ആരെയും രാഷ്ട്രീയ പാര്‍ട്ടിയുടെ പ്രതീകങ്ങളായല്ല കാണുന്നത്. ദൈവങ്ങളെ ആരാധിക്കുന്ന കുടുംബത്തില് തന്നെയാണ് ജനിച്ചു വളര്‍ന്നത്. അതിനാലാണ് താന് ആരാധിക്കുന്ന ഹനുമാന് സ്വാമിയെ അപമാനിച്ചപ്പോള് പ്രതികരിച്ചത്. ഇനി അത്തരത്തിലുള്ള തമാശകളോ കോമഡികളെ തന്റെ അടുത്ത് വന്ന് ആരും പറയാതിരിക്കാനാണ് അന്നു പ്രതികരിച്ചത്. കൊറോണ മാറാന് വേണ്ടത് എന്താണ് ആവശ്യമെന്ന് എല്ലാവര്‍ക്കും അറിയാം. എന്നിട്ടും അതില് കമന്റ് ചെയ്തത് മറ്റൊരു ഉദേശത്തോടെയാണെന്നും ഉണ്ണി മുകുന്ദന് പറഞ്ഞു.\nപ്രധാനമന്ത്രിക്ക് ഒരു ജന്മദിന ആശംസകള് നേര്‍ന്നാല് പോലും വിമര്‍ശിക്കാനിവിടെ ആളുകളുണ്ട്. ഞാന് ഒരു ദേശീയ ചിന്താഗതിയുള്ള ആളാണ്. അതിനാല് തന്നെ ഇന്ത്യക്കെതിരെ ആരു പറഞ്ഞാലും എനിക്ക് ബുദ്ധിമുട്ടുള്ള കാര്യമാണ്. താന് ഒരു പൊളിറ്റിക്കല് പാര്‍ട്ടിയുടെയും അംഗമല്ലന്നും ഉണ്ണി പറഞ്ഞു. അതേസമയം, ഉണ്ണി മുകുന്ദന് ഫിലിംസ് ആദ്യമായി നിര്‍മ്മിക്കുന്ന മേപ്പടിയാന് (Meppadiyan) മറ്റെന്നാള് തിയറ്ററുകളില് എത്തും. ഫാമിലി എന്റര്‍ടെയ്‌നറായി ഒരുങ്ങുന്ന ചിത്രം ജയകൃഷ്ണന് എന്നൊരു സാധാരണക്കാരന്റെ ജീവിതമാണ് പറയുക. പാലായിലും പരിസര പ്രദേശങ്ങളിലുമായി ഷൂട്ട് ചെയ്ത സിനിമയുടെ ചിത്രീകരണം കൊറോണ ലോക്ഡൗണിനെ തുടര്‍ന്ന് നീണ്ടു പോയിരുന്നു.\nവിജയദശമി ദിനത്തിലാണ് ഷൂട്ടിംഗ് പുനരാരംഭിച്ചത്. വിഷ്ണു മോഹനാണ് ചിത്രത്തിന്റെ തിരക്കഥയും സംവിധാനവും.സിനിമയില് ഇന്ദ്രന്‍സ്, സൈജു കുറുപ്പ്, അജു വര്‍ഗ്ഗീസ്, കലാഭവന് ഷാജോണ്, അഞ്ജു കുര്യന്, നിഷ സാരംഗ്, അപര്‍ണ ജനാര്‍ദ്ദനന്, കുണ്ടറ ജോണി, മേജര് രവി, ശ്രീജിത്ത് രവി, കോട്ടയം രമേഷ്, പൗളി വല്‍സന്, കൃഷ്ണപ്രസാദ്, മനോഹരി അമ്മ തുടങ്ങി നിരവധി താരങ്ങളും വേഷമിടുന്നുണ്ട്.\nജയരാജന് മറുപടിയുമായി റിജിൽ മാക്കുറ്റി\nഏകദിന പരമ്പരയിലെ അവസാന…\nചൈനീസ് തായ്പെക്കെതിരായ ഏഷ്യ…